
MAIRONIS IR LIETUVA 


MU-OLZ TAS B R.A ZiA ILS 


Dvidešimt penkeri metai nuo Maironio mir- 
ties jau yra laiko perspektyva, kurioje aiškiau 
išryškėja visuomenės santykiai su poetu. Toje 
perspektyvoje matyti, kaip Maironis atsistoja 
net prieš tris Lietuvos gyvenimo laikotarpius. 
Kiekvienas jų turi savo skirtingus idealus ir 
psichologines nuotaikas. Du tuos laikotarpius 
teko Maironiui pačiam išgyventi. Tai laikai iki 
nepriklausomybės ir paskiau nepriklausomoje 
Lietuvoje. Jų skirtumą Maironis išreiškė tokiais 
žodžiais 1919 metais Vasario 16 proga: 


“Vasario 16 aktą aš pavadinčiau siena tarp 
dviejų Lietuvos pasaulių: anoj pusėj Lietuva — 
svajota, pasišventimo meilėje pradėta, — čia 
realinė, skausmuose gimusi; ana skaisti idealų, 
troškimų sritis, padangėmis skriejusi, erškėčių 
vainiku pasipuošusi, kaip kentėtoja, — ta žemiš- 
ka, apčiuopiama, bent kiek nustojusi skaistumo 
ir aureolės; anos mylėtojai nieko nuo jos netroš- 
ko, jai viską aukojo, — tos mėgėjų šalininkų 
daugiau, bet jie jau sau reikalauja užmokesnio 
ir šiltos vietelės, kai kurie jos simpatija apsime- 
te, ją skaudžiai užvylę, naudoja; ana buvo gry- 
na dvasia, be kūno, — čia dar neišsivystęs su 
ydomis kūnas“ (Lietuva 1919, vasario 16). 


I; 

Pirmo laikotarpio žmogus yra linkęs stebėti 
— kaip rašytojas savo kūriniais virsta didina- 
muoju ir kaitinamuoju stiklu, kuris sutelkia sa- 


vo meto visuomenės pergyvenimus; kaip tie per- 
gyvenimai, lūžę pro rašytoją, gauna naujos už- 
degančios jėgos ir grįžta atgal į visuomenę, ta- 
ryt rentgeno spinduliai, vienas visuomeninio gy- 
venimo ląsteles ardydami, kitoms padėdami or- 
ganizuotis ... I rašytoją, kaip į visuomeninio gy- 
venimo reiškėją ir organizatorių, žiūrima hero- 
jiniais laikais, kada vyksta kova, judėjimas už 
didžius idealus; kada Žmogaus pastangos yra nu- 
kreiptos ne į atskirų žmonių likimą, bet į laimė- 
jimą tų idealų, vardan kurių visuomenė rungia- 
si ir asmens aukojasi. Tada savo asmeniniu gy- 
venimu kūrėjas gali nieku nesiskirti nuo tos vi- 
suomenės. Gali savyje turėti net mažiau tų do- 
rybių, kurias visuomenė brangina. Tačiau kūry- 
bos metu ir kūryboje jis pakyla augščiau už ki- 
tus ir už save kasdieninį. Stebėtojai jį regi pa- 
kilesnį ir laiko jį sau autoritetu, dvasios vadu. 
Maironis visa savo kūryba buvo poetas tos 
pirmosios Lietuvos — svajotosios, dvasinės Lie- 
tuvos, Lietuvos kentėtojos ir kovotojos. Būtų 
betgi netikslu tai visuotinai teigti. Ano meto vi- 
suomenė nebuvo monolitiška. Jos daliai — len- 
komaniškajai Maironis buvo svetimas. Jos akyse, 
anot Putino-Mykolaičio, Maironis buvo laikomas 
“socyalista, anarchista i ateista". Negalėjo jo 
palankiai priimti nė kita dalis — atėjusio iš Ru- 
sijos materielizmo - marksizmo atstovai. St. Ma- 
tulaitis “Varpe" (1895 Nr. 8) Maironio (tada St. 
Garnio) poemą “Terp skausmų į garbę“ (pas- 
kiau pavadintą “Jaunąja Lietuva“) paskelbė ne- 

reikalinga ir žalinga, laikė ją pavyzdžiu, kaip 
nereikia rašyti; nepripažino autoriui nė talento. 
Vis tai dėl poemos religinės ideologijos, kuri ne- 
buvo marksistui priimtina. 

Tačiau tos visuomenės didžioji dalis pirmo- 
je eilėje matė poemoje patriotinį idealizmą, 
karštį ir linko Maironį priimti panašiu būdu 
kaip Šatrijos Ragana savo “Viktutėje?': 

“Vėlu jau, o aš apie miegą nė pamanyti ne- 
noriu, gražiausios poemos vietos skamba ir skam- 
ba man ausyse, lyg muzika, lyg daina“. (Viktutė 
1941 leidinys, 65 p.) 

Tame laikotarpyje Maironis veikė visuome- 
nę daugiau savo poezija, mažiau savo asmenybe. 
Poezijos įtakoje kūrėsi tautinė ideologija ir lite- 
ratūrinės tradicijos, davusios ištisą Maironio mo- 
kyklą. Nors silpniau veikė savo asmenybe, bet 
ji turėjo tokios reikšmės, kaip stipraus medžio 
užuoveja jauniems medeliams. Augšto laipsnio 
kunigas, akademijos profesorius, paskui rekto- 
rius — savaime sunku buvo karingiems lenko- 
manijos atstovams suniekinti jį kunigų akyse. 
To augšto dignitoriaus lietuviškas pavyzdys sa- 
vaime traukė kunigų jaunąją kartą apsispręsti 
lietuviškai ir aktyviai. Šia prasme J. Dobilas 
turėjo pagrindo laikyti Maironį gal didesniu 
“veikėju", negu kūrėju. 


2. 


Antras laikotarpis prasidėjo ne nuo Mairo- 
nio nusakytos “sienos tarp dviejų pasaulių“, ne 
nuo Vasario 16. Prasidėjo žymiai anksčiau, tuo- 
jau spaudą atgavus. Tame laikotarpy blanko vi- 
suomeniniai-patriotiniai idealai, stiprėjo visuo- 
menės diferenciacija į partijas. Tarp meno žmo- 
nių stiprėjo siekimas išlaisvinti literatūrą iš vi- 
suomeninės tarnybos ir skirti ją estetiniams tiks- 
lams. Pačioje kūryboje dėmesys krypo nuo vi- 
suomeninių problemų į psichologines, nuo vi- 
suomeninių pergyvenimų į asmeninius ... Tokio- 
je atmosferoje savaime darėsi svetimos Mairo- 
nio koncepcijos ir jomis grįsta Maironio kūryba. 

Šios rūšies balsą prieš Maironį pakėlė jau 
A. Voldemaras, tada dar studentas, su visa aist- 
ra kritikuodamas Maironio istorijos ideologiją 
(Vilniaus Žinios 1906, 242 nr.). Bet nutilo straips- 
nio nebaigęs. Redaktoriai, matyt, susigriebė, kad 
jaunos kartos būsimo mokslininko drastiška 
kalba prieš Maironį — dar šokiruos to meto skai- 
tytojus. 

Tais pat metais Z. Kymantaitė su pietizmu 
atiduoda pagarbą Maironiui, bet jau žavisi kitais 
jo kūriniais — tais, kurie naujo laikotarpio dva- 
siai yra artimesni; žavisi Maironio gamtine poe- 
zija (Vilniaus Žinios, 284-6 nr.). 

O prieš pat didįjį karą vienas iš šio laiko- 
tarpio jaunesnių poetų Kl. Jurgelionis tiesiai pa- 
reiškė: 

“Labai nedaug kuo iš Maironio galima gė- 
rėtis. Aš nežinau nei vienų jo eilučių, kurias 
skaitydamas galėčiau pajausti, kad jas rašė iš 
jausmo pilnumo')* (Amerikoje Šliūpo leidžiama 
“Laisvoji mintis? 1913, 42 nr.). 

Jei pirmam laikotarpy Maironis buvo pri- 
imamas ar atmetamas idėjiniais motyvais, tai da- 
bar tai daroma estetiniais. 

Po Vasario 16 dienos akto literatūrinio gy- 
venimo tradicijos nepasikeitė. Jos tęsėsi tos pa- 
čios, kurios buvo prasidėjusios prieš karą. No- 
ras, gal būt nesąmoningas, nusikratyti Maironio 
literatūrine hegemonija, nustumti šalin jo šešėlį 
ir išeiti patiems į saulę su naujos kūrybos žiedais 
paskatino jaunosios kartos rašytojus parašyti 
apie Maironį gal ir griežčiau, nei jie patys gal- 
vojo. Būdami nepaprastai jautrūs sau, jie nejaus- 
davo to jautrumo, parinkdami žodžius apie se- 
nesnį poetą. 

Iš visų gal stipriausią smūgį Maironio auto- 
ritetui kirto B. Sruoga, nes jis mėgino išmušti 
iš po Maironio pagrindus, ant kurių buvo pasta- 
tyta visa jo poetinė garbė. Maironis buvo garbi- 
namas kaip tautinio atgimimo poetas, vadinamas 
ir tautinio atgimimo pranašu poezijoje. Diskusi- 
jose dėl literatūros tautiškumo Sruoga paėmė 
Maironio “Jaunąją Lietuvą“ pavyzdžiu, kurizme 
to tautiškumo nesą. (Skaitymai XVII). Pasiūlė 
eksperimentą — pakeisk lietuviškus vardus poe- 
moje kitos tautos vardais, ir ta kita tauta poemą 
galės laikyti sava tautine kūryba. 

Kitas šio laiko rašytojas Paparonis (kun. 
A. Šmulkštys), rodos, po Maironio “Kęstučio 
mirties" spektaklio viešai ir patetiškai įspėjo 
Maironi: 

“Maironi, nors tavo siela žvaigždžių takus 
pažino ir ne vienam keleivių nušvietė kelią, bet 
tave patį šios žemės kelionėje aš matau saulė- 
laidos masinančioj šviesoj ir tariu gerbdamas ta- 
vo varda: “Labanakt, Maironi'/* (Laisvė 1920, 
169 mi): 


Dar paskiau A. Venclova kartojo frazes: 
Maironis paseno, Maironis nuseno, Maironis pa- 
seno (Lietuvis 1925, 34 nr.). 

Tokia buvo rašytojų opinija. Jie suspėjo su- 
kurti ir naują poeziją ir iškelti naujus talentin- 
gus vardus. Šios kartos individualistinių pergy- 
venimų pamėgime Maironio herojika buvo sve- 
tima. Lygiai svetima miesto ir mašinų poezijos 
mėgėjams; svetima ir lietuviško berno kultui. 
Šios kartos poetinės formos spalvingume ir mu- 
zikalume Maironio forma jau rodės teturinti is- 
torinės vertės. 


Visuomeniniame gyvenime, nors oficialiems 
aktams Maironis buvo kviečiamas kaip svečias, 
nors jo dramos buvo vaidinamos patriotinių 
švenčių progomis, Maironis atramos taip pat 
nustojo. Nesutapęs savo pažiūromis su viena ku- 
ria visuomenine srove, savo pažiūromis dėl že- 
mės reformos atrodė net nespėjęs su gyvenimo 
srove eiti, Maironis vis labiau likosi nuošaliai 
nuo tos putojančios srovės. 1932 vasario 16 teat- 
re per oficialias iškilmes oficialusis kalbėtojas 
suminėjo eiles veikėjų, vedusių tautą į laisvę, 
tik neminėjo Maironio, kuris čia pats sėdėjo ir 
kurio drama tuojau pat turėjo pasirodyti sce- 
noje... Tais pat metais Maironis iš gyvųjų iš- 
siskyrė. Net mirties proga Lietuva nepasirūpi- 
no, kad būtų išleisti tautinio atgimimo pranašo 
raštai. 


Visas šitas Maironio ir Lietuvos santykių 
šiame laikotarpy procesas rodė, kad Maironis bu- 
vo tos pirmosios Lietuvos, kentėtojas, kovotojas, 
poetas. Nepriklausomos Lietuvos laikotarpis, pa- 
rodęs naujus augštos vertės literatūrinius laimė- 
jimus, parodė taip pat, kiek to meto Lietuvoje 
dar trūko tikros kultūros, pajėgiančios ir mokan- 
čios ryškinti ne dviejų laikotarpių skirtumus ir 
norą atsiriboti nuo praėjusio laiko, bet surasti 
ryšius, kurie laikotarpius sujungia, vieną atre- 
mia kitu ir tuo būdu kuria tautos istorijos pa- 
jautimą. 


3. 


Maironio vardas atgijo iš naujo ir staiga 
jau 1940, bolševikams Lietuvą okupavus. B. 

Brazdžionis buvo pirmasis, kuris “XX amžiaus“ 
dienraštyje paskelbė straipsnį, vardu “ Atgaivin- 
kime Maironio kultą“. 

Lietuvos žmonių santykiai su Maironiu 
okupacijos metu pasikeitė. Jo “Marija, Marija? 
bažnyčiose virto jau ne estetiniu, gal net ne re- 
liginiu, bet tiesiog egzistenciniu šauksmu. Tas 
pats tęsėsi vokiečių okupacijos metu. Kada vo- 
kiečių civilfervaltungas leido išspausti Maironio 
“Pavasario balsus" (po vieną markę kyšio teko 
duoti už kiekvieną egzempliorių), pirmi 10,000 
buvo bematant išpirkti. 

Su atgijusiu Maironio kultu susidūrė iš kar- 
to sovietinės okupacijos režimas. Pirmas jo už- 
simojimos buvo pasipriešinti tam kultui ir Mai- 
ronį “detronizuoti". Švietimo ministerijos lei- 
džiami “Raštai" 1941 jau pirmame nr. aiškino, 
kad Maironis nebuvęs tautos poetas ir jungėjas, 
jis tebuvęs tik buožių interesų poetas. Jis buvęs 
svetimas liaudies reikalams, o liaudis svetima 
jo palikimui. Tad jo poetinis palikimas bereikš- 
mis ir menkas. 

Jau kitaip prašneko sovietinio režimo atsto- 
vai antros sovietinės okupacijos metu. Minint 
Maironio 15 metų mirties sukaktį, 1947, “Vals- 
tiečių laikraštyje" B. Pranskus tebekartojo, kad 
Maironis “idealizuoja dvarus, jis nemato vargs- 
tančio kumečio, prislėgto mažažemio... darbi- 
ninkų revoliucinės kovos“. O tai todėl, kad “jis 
juk buvo buržuazijos dainius, o be to dar kuni- 
gas". Tačiau autorius laiko Maironį jau prisi- 
mintiną ir “darbo liaudžiai", nes jis gražiai vaiz- 
davęs Lietuvos gamtą, taręs vieną kitą kritikos 
žodį Lietuvos buržuazijai ir kas svarbiausia, jo 
“eilėraščiai “Kur lygūs laukai“, “Eina garsas“, 
“Kur bėga Šešupė“... pavirto liaudies dainomis 
ir karo prieš vokiškuosius fašistus metais įkvė- 
pė mūsų karius nekęsti grobikų vokiečių ... 
mums brangus yra jo neapykantos kupinas ko- 
vų prieš vokiečius plėšikus apdainavimas?*. 

Tai nauja. Tai, sovietiniu terminu sakant, 
pasmerkto Maironio “reabilitacija". Ji tęsiama. 
Po Stalino mirties sustiprėjo ir pagausėjo Lie- 
tuvoje lietuviškų klasikų leidimas. Dviem to- 
mais 1956 išleisti ir Maironio “rinktiniai raštai". 
Viename lyrika, kitame “Jaunoji Lietuva" ir 
libretas “Nelaimingos Dangutės vestuvės“. Pla- 
čiame įvade į Maironio lyriką L. Gineitis jau 
kalba, kad 
“geriausi Maironio poezijos kūriniai tvirtai 
įėjo į lietuvių tautos kultūrinį lobyną ... geriau- 
siuose jo kūriniuose ryškiai atsispindėjo Lietu- 
vos liaudies išsivadavimo iš carizmo priespaudos 
lūkesčiai ir siekimai, jos bendri visiems žmonėms 
jausmai ir išgyvenimai. Tuo Maironis vertingas 
šiandien tarybinei visuomenei". 

Pažymėdamas Maironio nepriimtiną ideolo- 
giją, autorius nepagaili entuziastingų apibūdini- 
mų Maironio talentui, jo daugeliui eileraščių, 
kurie turi “išliekamosios vertės". Maironį pasta- 
to kaip kontrastą prieš sovietų niekinimą 'bur- 
žuazinį dekadentinį individualizmą, verkšleni- 
mą — jie (Maironio raštai) atspindi sveiką, ko- 
vingą liaudies pažiūrą į meną ir menininko už- 
davinius“? (18 p.). 


Tačiau paleisdami Maironio raštus į visuo- 
menę, sovietiniai leidėjai turi skaitytis su Mask- 
vos komunistiniais cenzoriais. Jie turėjo pasi- 
daryti dvi išvadas. Viena, iš Maironio lyrikos 
rinkinio turėjo praleisti daugiau kaip. 30 eilė- 
raščių — visus religinius ir visus kovingos pa- 
triotinės nuotaikos eilėraščius, kurių kitaip jau 
neišaiškinsi kaip Maironio kova prieš rusus. 
Dėdami Maironio vertimą “vagies strofas? iš 
Rigvedos, praleido visus kitus Rigvedos verti- 
mus, nes juose kalbama apie Nežinomą Dievą. 


Antras daug svarbesnis buvo leidėjų užda- 
vinys — duoti Maironio poezijai komentarus, 
priimtinus Maskvai. Komentaruose L. Gineitis 
aiškina, kad Maironio poezija išreiškia lietuvių 
liaudies kovą prieš carizmą, nors Maironio poe- 
zija Mūsų suprantama kaip lietuvių tautos kova 
prieš rusifikaciją ir rusų priespaudą. L. Gineitis 
yra priverstas kartoti aną iš 1947 Pranskaus aiš- 
kinimą, kad Maironio eilėraščiai “nauja jėga ir 
itikinamumu... suskambėjo Didžiojo Tėvynės 
karo metu, lietuvių tautai greta kitų broliškųjų 
tarybinių tautų vedant žūtbūtinę kovą prieš 
teutonų riterių ainius — hitlerinius grobikus“, 
nors, Mūsų supratimu, Maironis ir atgimė pir- 
miausia pasipriešinime prieš bolševikinius gro- 
bikus. 


Tarp eilės kitų tiesos iškraipymų, faktų re- 
tušavimo dėmesio vertas autoriaus rodomas 
kontrastas tarp “buržuazinės" ir “progresyvios"' 
visuomenės, kaip jos vertino Maironį. Girdi, 
“.„„buržuazijos viešpatavimo Lietuvoje me- 
tais įvairūs literatūriniai “<modernistai' niekina- 
mai žiūrėjo i Maironi, laikė ji “pasenusiu, 
skleidė šūkį “Šalin nuo Maironio“. Tuo tarpu 
“progresyvioji inteligentijos dalis ir buržuazijos 
viešpatavimo laikais gėrėjosi geriausiais Mairo- 
nio poezijos kūriniais? (48 0.). 


Taip rašydamas, autorius žinojo, kad fak- 
tus tempia ant kurpalio, nes anas posakis: Mai- 
ronis paseno, Maironis nuseno, Maironis pase- 
no... buvo parašytas Antano Venclovos, buvu- 
sio sovietinio švietimo ministerio, sovietinės ra- 
šytojų draugijos pirmininko. Jei bent autorius 
jau priskiria Venclovą prie buržuazinių rašyto- 
jų (o tai nebūtų klaida!). 


Šitas sovietinio režimo santykis su Mairo- 
niu rodo, kad Maironis gyvas yra pavergioje tau- 
toje. Užuot su juo kovojęs ir ėjęs prieš tautos 
srovę, sovietinis režimas pasirinko dabar kitą 
kelią — leisti Maironiui būti gyvam ir šviesti, 
bet jo šviesai duoti kitos spalvos gaubtuvą — 
Maironį perdažyti. 


4. 


Trijų laikotarpių santykiai su Maironiu ro- 
do, kad su Lietuva Maironis labiausiai sutapo 
dviem herojiniais laikotarpiais — tautinio atgi- 
mimo ir sovietinės okupacijos, kada Lietuva, 
Maironio žodžiu sakant, yra kentėtoja, erškėčių 
vainikų pasipuošusi. 


Būtų per drąsu sakyti, kad Maironis patrau- 
kė abiejų laikotarpių visuomenę tik savo skel- 
biamais patriotiniais idealais. Tokius idealus 
skelbė ir Basanavičius, Jakštas, Vaižgantas, Ku- 
dirka, Vaičaitis. Maironis visuomenės akyse 
prasinešė pro juos visus ir virto revoliuciniu 
poetu pavergtoje tautoje... 


Maironio poetinis talentas pataikė į kovo- 
jančios, šių laikų terminu, rezistuojančios tau- 
tos dvasią. Tokia visuomenė yra reikalinga, kad 
jai kas (a) realiai įvertintų padėtį, (b) prama- 
tytų ateitį ir jai laimėti programą, (c) sukeltų 
tikėjimo ir entuziazmo. Maironio poezijoje jie 
tai rado ir randa. Ar girdi Vilnių, ar Trakų pi- 
li, ar Senovės dainą, klausytojas visur jaučia 
tą patį pagrindinį poezijos motyvą: mylėk, lie- 
tuvi, tą brangią žemę, kame nuo amžių tėvai 
gyveno. Įsitvirtinti tautinėse pozicijose, skiepi- 
iant meilę praeičiai, savajam kraštui, šviesiems 
žmonėms — tai vienas tos maironinės progra- 
mos punktas. 

Lietuvi, mokinkis, varguos beraminkis, o 
mokslas daug gali, jis vargstančią šalį išpančios 
iš amžių skriaudos — antras poezijos leitmoty- 
vas, kuris reiškia ir antrą maironinės progra- 
mos punktą: ruošti savus kadrus, šviesuomenę. 


Ne tik lyrikoje, bet visoje kūryboje vari- 
juojamas populiarusis motyvas: paimsim arklą, 
knygą, lyrą — iškelia trečią programos punktą: 
sutelkti kovos svorį į kultūrinę veiklą. 

Paskutinių metų padėtis Lietuvoje duoda 
pagrindo manyti, kad šitie maironiniai punktai 
yra labai aktualūs ir vykdomi. 

Ką poezija laido ugningais šūkiais, poemos 
ir dramos sukonkretina asmenimis to patrioti- 
nio kadro idealą — veikėjo kovotojo idealą. 

v. K) JONYNAS-— šV. PRANCIŠKUS 
(Vitražas pranciškonų vienuolyne Kennebunkporte) 

PATS NAUJAUSIAS METODAS 
MOKANT VAIKUS SKAITYTI 


IGNAS MALĖNAS 


Gyvename laikotarpį, kurs itin gausus išra- 
dimais. Tik beveik visi jie rikiuojasi technikos 
bei chemijos srity. Toli gražu negali pasigirti 
tokiu pažangos tempu kitų mokslų šakos. Ne- 


Juozas Rainys, Danutė Staugailytė, Brazda, Vy- 
tautas, Kęstutis ir visa eilė smulkesnių — vis tai 
naujo lietuvio pozityvaus žmogaus paveikslai. 
Jogaila, Raseinių Magdė, Jonas Sutkus — vis 
tai paveikslai lietuvių, kokie jie neturėtų būti. 
Jie perdaug gerai pažįstami, kad būtų reikalingi 
apibūdinimo. Tačiau viena apie juos tenka pa- 
žymėti — šitų kovotojų idealą Maironis perke- 
lia ne iš svetimo pasaulio į lietuvišką aplinką. 
Jis nekopijuoja svetimųjų. Augina juos iš lietu- 
viškos žemės ir lietuviškų žmonių dvasios. Juo- 
zas Rainys, Danutė Staugailytė — jų dvasioje 
būdingiausi yra trys bruožai: idealizmas (pa- 
saulėžiūrinis ir etinis), individualizmas ir lyriz- 
mas. Tai tie patys dvasios bruožai, kurie randa- 
mi liaudies dainose ir visoje tautosakoje. Tie 
patys bruožai, kurie kartojasi paskui daugely 
pagrindinių lietuvių literatūros personažų di- 
desniu ar mažesniu kiekiu... Tai Maironio pa- 
jaustas lietuviuose giliai išlikęs dvasinis pergy- 
venimas. Į jį prašneko ir savo vaizdais bei per- 
sonažais. 

Atoskambis atsiranda, kai garso sukeltos 
bangos randa atitikmenį stygoje. Tada ir pasta- 
roji suvirpa. Tas atitikmuo tarp Maironio ir ko- 
vojančios Lietuvos visuomenės daugumos buvo 
ne tik programa, bet ir jos perdavimo-priėmimo 
išvidinė dvasinė forma — minėtasis lyrizmas, in- 
dividualizmas, idėjinis bei moralinis idealizmas. 
Jis atitiko ne vieno luomo, socialinio ar kultū- 
rinio, ne vieno etnografinio vieneto, žemaičių ar 
augštaičių, bet visos lietuvių tautos daugumos 
dvasią. 

Kai toje “daugumoje" nepriklausomybės lai- 
kais buvo išlikęs tas pats palinkimas į indivi- 
dualizmą, į lyrizmą, bet apsilpęs idealizmas, kon- 
taktas su Maironiu apsilpo. Ir mūza, anot Mai- 
ronio, buvo palaiminus naujose sąlygose kitus 
poetus. Kai okupacijos padėtis grąžino priespau- 
dą ir kovą prieš ją, atgijo vėl kovos, aukos, at- 
gijo tada ir idealizmo ryšys tarp Maironio ir 
Lietuvos. 

gali pasigirti tokiu pažangos spartumu ir skaity- 
ti mokymo metodų sritis. Nuo laikų, kai fini- 
kiečiai pradėjo vartoti raidinius ženklus kalbos 
garsams žymėti (tiksliau tariant, nusižiūrėję į in- 
dus, juos priderino savajai kalbai), skaitymo mo- 
kymo darbe ir pradėta vartoti būdas, trukęs be- 
veik be pakitimų iki mūsų dienų: 1. išmokyti rai- 
džių, 2. raides-garsus jungti — skaityti žodžius, 
3. tuo pat būdu paskaityti kitus žodžius ir su- 
griebti mintį viso pasakymo-sakinio, o rezultate 
net viso rašinio, viso dėstymo. Tiesa, norint pa- 
silengvinti raidės vardo tarimą, pradėta tas rai- 
des vadinti ne garsais, bet žodeliais, ar net išti- 
sais žodžiais. Tačiau skaitymo proceso metu tie 
žodeliai jau buvo atverčiami į garsus. 


Taip įsigalėjo vadinamasis slebizavimo me- 
todas arba slebizavimas, kurį vartojo ne tik mo- 
kiusios prie ratelio savo vaikus mūsų motinos, 
ar kaimų švietėjai-daraktoriai, bet iki 19 a. vi- 
durio ir kitų kraštų šviesiosios galvos — diplo- 
muotieji mokytojai. Čia įsidėmėtinas vienas fak- 
tas, kad slebizavimo procese labai svarbus vaid- 
muo gretą raidės buvo tekęs ir skiemeniui, t. y., 
pirmiausia buvo suslebizuojamas skiemuo, pas- 
kui antras, po šio pirmas skiemuo jungiamas su 
antru ir taip, iki būdavo pabaigiamas visas žo- 
dis. O tenkinant naujųjų laikų didaktikos dėsnį 
“nuo paprasto prie sudėtingo", išmokius vaiką 
raidžių, dar buvo įvestas skiemenų skyrius (nu- 
keliant žodžių skaitymą po šio, vadinasi, išmo- 
kius paskaityti skiemenis). Patys skiemens bu- 
vo duodami pradžioje tik dviraidžiai, prideri- 
nant priebalsį prie balsio a, e, i, o, u (ba, be, bi, 
bo, bu; ca, ce, ci, co, cu, ir t.t.), vėliau trirai- 
džiai (įterpiant tarp jų priebalsį), o tik po šio jau 
buvo skaitomi kasdieninio gyvenimo tekstai (daž- 
niausiai pradedant poteriais). Visas šis skaity- 
mas, savaime suprantama, buvo grindžiamas sle- 
bizavimu. 


Tiesa, 17 a. čekas Jonas Amos-Comenius iš- 
leido savąjį Orbis Pictus, anais laikais tikrai mo- 
dernų elementorių, puikiai iliustruotą. Čia kiek- 
viena pateikiama raidė stovi prie paveikslėlio, 
vaizduojančio daiktą, kurio vardas prasideda ši- 
tuo pačiu garsu. Vadinasi, paveikslėliu siekiama 
sukelti raidę atitinkančio garso asociaciją ir tuo 
pačiu palengvinti kelią ją prisiminti ir įsidėmš- 


ti. Be to, visos šios iliustracijos elementorių pa- 
darė patraukliu, įdomiu, norimu. Dėl to šis ele- 
mentorius turėjo didelės įtakos visiems būsimie- 
siems elementoriams. Tačiau, dalyką gerai iš- 
analizavę, turėsime pripažinti, kad šis elemento- 
rius daugiau pasitarnavo pedagogikai-didaktikai 
(naujai įgyvendindamas vaizdingumo principą), 
negu pačiam elementoriniam metodui. Juk jis 
pirmas iškėlė reikalą pasirūpinti, kad vaiko kny- 
ga būtų paveiksluota, patraukli, kad vaikas ją 
mėgtų. Šį principą vėlesnieji laikai dar sustip- 
rino, panaudodami spalvas. 

Grynai metodiniu atžvilgiu gana įdomus 
prancūzo Žakoto bandymas. Šis, nusivylęs gar- 
sų metodo sunkumais, išmokydavęs vaikus at- 
mintinai kurio nors teksto (kartais vaikų vaidi- 
nimu), imdavo su vaikais tą tekstą skaityti. Tai 
buvo skaitoma tol, kol vaikai įsidėmėdavę pačias 
grafemas (atspaustuosius žodžius). Vėliau tuos 
žodžius analizuodavo garsais, dar skaitydavo 
tuos tekstus, kol vaikai imdavo pastebėti ir pa- 
galiau net isimindavo, kuris garsas atitinka ku- 
rią raidę (kitaip sakant, kol vaikai pažindavo 
pačias raides). Po šio jau imdavo skaityti nau- 
jus nesudėtingus tekstus mūsiška skaitymo tvar- 
ka. Ir nuostabu, kad metodo autorius šiuo keliu 
pasiekdavo gerų rezultatų, gana greit išmokyda- 
mas vaikus skaityti ir dar gana natūralia kalba, 
be mūsiško “giedojimo"" ar mikčiojimo.“ Tačiau 
kiti mokytojai, šiuo “kinišku metodu naudoda- 
miesi, susilaukdavo visiško fiasco. Visa tai bu- 
vo greit užmiršta, nes autoriaus pasisekimo pa- 
slaptis glūdėjo jo ypač patraukliame vaikui as- 
menyje. 


Mokant skaitymo technikos, dar didesnių 
sunkumų turėjo nuo fonetinio principo daugiau 
nutolusios kalbos (pvz. anglų). Tačiau nieko ir 
čia nebuvo surandama, ir čia buvo dirbama ta 
pačia europine tvarka. Naujoviškumas čia gimė 
visiškai pripuolamai ir staigiai. Jaunas (vos 21 
m.) J.A.V. kaimo mokytojas, John Webb, 1846 
metais vieną rytą laukė pusryčių. Ūkininkas 
pievoj melžė karvę. 5-tų metų šeimininkų mer- 
gaitė užsilipo mokytojui ant kelių (kaip maži 
vaikai kad dažnai padaro), rodė mokytojui kar- 
vę sakydama — cow. Webb paėmė pieštuką ir 
parašė jai ant popieriaus lapo COW. Jai rodė 
tai ir paskaitė. Mergaitė staiga nušoko nuo mo- 
kytojo kelių, čiupo lapą ir pribėgusi prie mamos 
6mė šaukti: “I know what it means; I know what 
it means. It is a cow". Mokytojui Webb dingte- 
l6jo mintis pradėti šituo keliu mokyti ir mokyk- 
los naujokus. Neturėdamas vadovėlio, vaksre jis 
prirengdavo pamoką, išrašydavo ją lentoje, o Ty- 
tą su mokiniais tai skaitydavo, rašydavo į kilno- 
jamuosius lapus. Ir sakoma, kad nebuvo nema- 


lonių tonų, mikčiojimų. Priešingai — vaikai 
skaitė natūraliai, kur reikiant pabrėždami. Klau- 
simas buvo referuotas Watertowno mieste įvy- 
kusioje mokytojų konferencijoje, kuri nutarė, 
kad metodą reikia skelbti viešumai. Tais pačiais 
1846 m. buvo išleistas vadovėlis “John's First 
Book or The Child's First Reader". 

Tačiau mokytojai, naudodami šį “ištisų Žžo- 
džių" metodą, dar papildydavo jį ir fonetiniu 
pradu. "Tarp fonetinio metodo (atsiremiančio 
garsu-raide) ir ištisų žodžių metodo šalininkų 
prasidėjo varžybos, kova ir pasiekė augščiausią 
laipsnį 1920-30 metais. Į talką buvo įtraukta 
daugelio universitetų laboratorijos, daryta dau- 
gybė eksperimentų. Reikia pripažinti, kad dau- 
gelis jų buvo daroma be reikalingo moksliniam 
darbui rimtumo ir atsargumo (sakysim, kai ku- 
riose laboratorijose tyrimui naudota jau moką 
skaityti suaugėliai, kitose vietose, mokant atski- 
ras grupes skirtingais metodais, vartota ir abiems 
grupėms skirtingi mokytojai ir etc.). Rezultatus 
nusvėrė žodžių metodas, dabar tapęs Amerikos 
oficialiuoju skaitymo mokymo metodu. Ryšium 
su šiuo mokyklose visiškai išnyko ir anksčiau 
praktikuotieji fonetinio metodo pagelbiniai pra- 
dai, vadinamoji “rezervinė technika", 


Maždaug po 25 metų darbo jau grynu ištisų 
žodžių metodu paaiškėjo, kad mokinių gebėji- 
mas skaityti labai kritęs. Antai Rudolph Flesh 
savo itin aktualioje knygoje “Why Johnny Can't 
Read" (1955) tvirtina, jog tekstuose sunkesnių 
žodžių negeba savarankiškai perskaityti ne tik 
baigę pradžios mokyklą, bet taip pat baigę vi- 
durines mokyklas, pasitaiko negebančių skaityti 
net ir universiteto studentų tarpe. O taip yra 
dėl to, jog, to paties autoriaus žodžiais tariant, 
“the teaching of reading all over the United 
States, in all the schools in all the textbooks is 
totally wrong and flies in the face of all logic 
and common sense (ibid 2 psl.). O toliau tas pats 
autorius jau piktai priduria (5 psl.): “We have 
decided to forget that we write with letters and 
learn to read English if it were Chinese. One 
word after another after another after another. 
If we want to read materials with a vocabulary 
of 10,000 words, then we have to me-morize 
10,000 words; if we want to go to the 20,000 
word range, we have to learn, one by one, 
20,000 words; and so on. We have thrown 3,500 
years of civilization out the window and have 
sone b-ck to the age of Hammurabi". Tegul 
šie žodžiai kiek ir perdėti, bet iuose apstu ir tie- 
sos. O įeisu dar prisiminsime faktą. kurio, deja, 
nėra iškėlęs ir kietasis amerikoniškojo metodo 
kritikas Rudolph Flesh, kad šitoks metodas yra 
vaikui ir neabejotina kliūtis pamėginti pačią kny- 

gą, prie jos prisirišti, tai bus lengviau suprasti, 
kodėl Amerikos jaunimo tarpe vidurines mokyk- 
las ir kolegijas lankančiųjų ir baigiančiųjų skai- 
čius nors ir milžiniškai išaugęs, tačiau knygą 
skaitančiųjų bei ją mėgstančiųjų procentas ne- 
abejotinai kritęs. Vien televizijos atsiradimu ši- 
to neįmanoma paremti. "Taigi, ir čia skaitymo 
mokymo korektūros bei reformos tampa ne tik 
krašto mokytojų, bet ir gyventojų rūpesčiu. 


I. Garsinis metodas — lietuviškojo elementoriaus 
pažangos slenkstis 


Lietuviškasis elementorius, pradedant Maž- 
vydo Katekizmu, turėjusiu pabaigoje pirmąjį 
lietuvišką elementorių (Pygus ir trumpas moks- 
las skaitity raschity), iki 19 a. pradžios rėmėsi 
raidžių metodu ir, galima sakyti, jokios pažan- 
gos nepadarė. Net ir Valančiaus laikais vis mėg- 
džiota lenkų elementoriai, nežiūrint, kad tada 
Lietuvoje parapinių mokyklų buvo tikrai gausu 
ir kai kurių elementorių išeidavo per metus po 
3-4 leidimus. 


Tiesa, K. Zabitis-Nezabitauskis (1824 m.) 
buvo pateikęs gana originalų ir patrauklesnį ele- 
mentorių — Naujas Mokslas skaytima del mažu 
vayku Žemayčiu yr Lietuvos. Vėliau, minė- 
tais Valančiaus laikais, elementorių rašytojų 
tiek uždera, kad būta tikros elementorių inflia- 
cijos. Juos rašė beveik visi plunksną valdžiu- 
sieji lietuviai inteligentai (neišskiriant net dr. 
J. Šliūpo su žmona ir dr. J. Basanavičiaus — tik 
pastarasis neišleidęs). Juose vyravęs sintetinis 
raidžių bei skiemenų metodas. Bet autorių ne- 
būta pedagogų, nepažinta nei mokyklos reikala- 
vimų bei laimėjimų, nei vaiko psichologijos, to- 
dėl ir jų elementoriai vis buvo atsilikę, menka- 
verčiai. 

Atgavus spaudą ir įvesdinėjant į mokyklas 
lietuvių kalbą, elementoriaus pareikalavimas iš 
karto padidėja. Vel didėja ir leidžiamų elemen- 
torių skaičius. Pasirodo mokytojo profesionalo 
Povilo Višinskio elementorius, parašytas jau aiš- 
kiu garsų metodu, iliustruotas, su patrauklia 
chrestomatine dalim. jau pilnai tenkinąs ano me- 
to mokyklos metodinius reikalavimus ir visus 


tuometinius elementorius aiškiai prašokąs. Prieš * 


pirmąiį pasaulinį karą išeina dar gana geras K. 
Skabeikos elementorius — Kas skaito-rašo, duo- 
nos neprašo. Dabar elementorių rašymas jau 
pereina išimtinai į mokytojų rankas. 

Nepr. Lietuvos mokyklų lietuviškieji ele- 
mentoriai buvo beveik išimtinai parašyti anali- 
tiniu sintetiniu garsų-raidžių metodu. Ir būdin- 
ga, kad jie buvę daugiau itakoti ne vakarų. bet 
rytų (pvz., A. Jakučionio — Keli>s i Šviesa, Es- 
maičio — Sakalėlis, Murkos — Vaikų Darby- 

mečiui, Vasiliausko — Žibutė, Ambraškos ir St. 
Zobarsko — Aušrelė, Geručio (Vasiliausko) — 
Rūtelė. Elementorinio metodo atžvilgiu jie, ga- 
lima sakyti, buvo gana giminingi ir konkuravo 
tik iliustracijomis. 

Gerai stilizuotu ir visiškai originaliu anali- 
tiniu sintetiniu garsų-raidžių metodu buvo pa- 
rašytas ne lietuvių vaikams (žydų) elementorius 
— Mūsų Mokykla, Ig. Malinausko ir J. Kaplono. 
Tačiau ir šis elementorius nebuvo išvengęs to 
trūkumo, kuris yra bendras visiems garsiniams 
metodams (—garsų liejimas yra alogiškas, ira- 
cionalus reiškinys ir daugelis vaikų — ypač ber- 
niukų — tikrai daug privargsta, kol sugriebia 
skaitymo technikos paslaptį). Tremtyje analit. 
sintetinio garsų metodo tradiciją pratęsė A. Rin- 
kūnas savąja Kregždute. 

Iš tradicinių garsinių metodų išsilaužė A. 
Busilas elementoriumi — Pirmieji žingsniai. Tai 
elementorius, kuris norėta parengti analitiniu 
žodžių-sakinių metodu, atseit, lietuvių kalbai 
pritaikytu amerikietišku metodu. Tačiau ele- 
mentorius neturėjo jokio pasisekimo. Šia proga 
dar turiu pridurti, kad ir kalbamasis žodžių-sa- 
kinių metodas buvo panaudotas tikrai nemokė- 
liškai. Jo pagrindiniai trūkumai buvo šie: 1. 
Pradžioje pavartoti žodžiai susidedą iš 2-3 skie- 
menų, turinčių po 2-3 raides, 2. Žodžiai įglausti 
į sakinius po 2-3-4, 3. Nesudaryta sąlygų žo- 
džiams nuolat kartotis ir juos įsiminti, 4. Nesu- 
daryta jokių sąlygų panašiems grafemos atžvil- 
giu žodžiams būti palyginamiems vieniems su ki- 
tais ir kartu pastebėti, kas juose yra tapatingo ir 
kas skirtingo (analogija ir kontrastas), o reikia 
pripažinti, kad šiam principui labai dažnai nu- 
sikalsta ir amerikietiški elementoriai, 5. Net ir 
iš pat pradžių grafemos buvusios nepakankamai 
didelės ir nepakankamai raiškios, 6. Nesudaryta 
jokių sąlygų tas grafemas tuo ar kitu būdu 2t- 
gaminti (dėstyti iš pagaliukų, lankstyti iš vie- 
los ar virvelių, lipdyti iš molio, kirpti iš popie- 
riaus ir klijuoti ir t.t.), 6. Visiškai nepatraukliai 
ir nemeniškai iliustruotos. Autorius yra kartą 
išsireiškęs, kad kažkur viena mokykla jį naudo- 
jusi. Tačiau mokytojai jo vengė, niekas nepir- 
ko, leidykla (Švyturys) turėio nuostolių. Svei- 
kai galvojant, niekas tokio elementoriaus ir ne- 
galėjo vartoti, nes buvęs tikrai netikęs. 


1929 m. išeina naujas A. Busilo elemento- 
rius — Sparneliai, parašytas. galima sakyti, ana- 
litiniu sintetiniu skiemenų-žodžių metodu. Tai 
buvo visiškai nauias bandymas, neturįs nieko 
bendra su Pirmaisiais Žingsniais. Tai buvo vie- 
nas iš pačių originaliausių lietuviškųjų elemen- 
torių. Tiesa, jis buvo netikusiai ir nemeniškai 
iliustruotas, tačiau, mokant vaiką skaityti pa- 
gal šį elementorių, būdavo išvengiama mykimo 

ir giedojimo ir sudaromos sąlygos skaityti na- 
tūralia kalba. Iš antros pusės, išvengta grafe- 
mų komplikuotumo ir to amžino spėliojimo, ku- 
riuo serga amerikietiškas metodas. Vienas iš 
kalbamo elementoriaus pagrindinių trūkumų, tai 
vartojimas skiemenų su daugtaškiais (vaikai tu- 
rėdavę tą žodį užbaigti) ir čia pat raidžių su 
stambiu tašku (kurios reiškė vaikų vardų pirmą- 
ją raidę). Šis metodas mūsų mokytojams buvęs 
perdaug naujas ir daugumas žiūrėjo į šį elemen- 
torių su dideliu rezervuotumu. Mano turėtomis 
žiniomis, jį tevartojo tik 4 mokyklos. Viena jį 
vartojusi mokytoja (A. Malinauskienė) net tvir- 
tino, kad nė į vieną iš tebesančių elementorių ji 
Sparnelių neiškeisianti, nes juo operuojant įdo- 
miau pačiam mokytojui, įdomiau mokiniams, o 
geresni ir darbo rezultatai. Su skaitymo techni- 
ka buvo puikiai susidorota: ši mokytoja antriems 
metams nebuvo palikusi dėl skaitymo nė vieno 
mokinio. Kai 1930 m. Leningrade suorganizuo- 
toje pedagoginėje parodoje supažindinau su šiuo 
metodu Maskvos Pedagoginio Instituto pedago- 
gus metodininkus (Čackij, Marija Šteingaus), 
tai šie palaikė jį tikrai originaliu metodu ir iš- 
samiai jį peržiūrėjo, neskirdami tokio dėmesio 
nė vienam bet kurio krašto elementoriui. "Ta- 
čiau mūsų mokytojai šito dėmesio anam elemen- 
toriui neparodė (dėmesio visiškai neparodė ir 
Švietimo ministerijos buvusi Knygų leidimo ko- 
misija). Jie buvę perdaug konservatyvūs, per- 
žengti slenksčio į naujuosius metodinius plotus 
neišdrįso. 


II. Mano pirmieji patyrimai elementoriaus 
metodinėje srityje 


Pradėjęs mokytojo darbą (1921 m.), mo- 
kiau vaikus skaityti analitiniu sintetiniu garsų- 
raidžių metodu (kaip kad buvau mokytas mo- 
kytojų seminarijoje). Tačiau pirmųjų dviejų 
garsų liejimas į skiemenį mane pritrenkė, pa- 
statydamas prieš didžiulę problemą, būtent: Ar 
m ir a jau yra ma? Stebėjimo rezultatai bylojo 
aiškiai, jog m ir a yra tik m,a, tačiau jokiu būdu 
ne ma. Norėdamas šitą prarają vis dėlto per- 
žengti, aš ėmiau labai plačiai naudoti chorinį 
skaitymą ir visais galimais būdais tą prarają už- 
pildyti. Aš savo padariau, vaikus skaityti išmo- 
kiau. Lankęs mane mokyklų inspektorius (J. 
Damijonaitis) parašė man pavydėtinai gerą re- 
cenziją (jo paties pasisakymu, labiausiai moky- 
toją giriančią, kokios jis niekam nėra parašęs). 

Tačiau man pačiam buvo aiškų, kad visa 
buvo padaręs tik mano užsidegimas, energija, 
vaikų nuteikimas ir jų dėmesio išlaikymas prie 
skaitymo proceso, panaudojant visas įmanomas 
priemones ir jėgas, o patsai elementorinis meto- 
das buvo vis dėlto netikęs. Bet iš savo pusės 

aš pats anuo metu nieko geresnio prasimanyti 
taip pat negalėjau. Taigi, man ir beliko: 1. Sva- 
joti apie tinkamesnį elementorinį metodą, 2. In- 
tensyviai stebėti tebesimokančių skaityti vaikų 
patį darbo procesą (ypač jų bandymus perskaity- 
ti visiškai naują žodį). 3. Išsamiai susipažinti su 
mokymo skaityti metodais, kitų praktikuoja- 
mais. 


Pagaliau mano susidomėjimą elementoriumi 
ypatingai padidino Švietimo Darbe, skelbiami 
duomenys apie mokinių pažangumą mokslo me- 
tams pasibaigus, tiksliau tariant, lentelės apie 
perkėlimus ir palikimus antriems metams. Pa- 
tyriau, jog Lietuvos mokyklose paliekama p'r- 
mame skyriuje antriems metams apie 1490-1576 
mokinių, ir beveik visi dėl lietuvių kalbos, va- 
dinasi, dėl nepajėgumo nugalėti skaitymo tech- 
niką. Turint galvoje faktą, kad pirmą skyrių lan- 
ko apie 80,000 vaikų, tai antriems metams pa- 
liekama 12,000 armija. Kitaip tariant, ši 12.000 
armija baigia mokyklą metais vėliau, sakysim, 
vietoje 12 metų, ją baigia tik sulaukę 13 metų. 
Taigi, kasmet 12,000 paaugėlių veltui trina mo- 
kyklos suolą tik dėl netikusio elementorinio me- 
todo. Mūsų mažai ir.neturtingai tautai tai di- 
delis smūgis, pro kuri praeiti nesirdomis, be dė- 
mesio laikau savo rūšies nusikaltimu. 


III. Skiemens vaidmuo nugalint skaitymo 
techniką 


Ėmiausi rimtų studijų. Greta teorinio nag- 
rinėjimo man parūpo ir gilesnis įvairiuose kraš- 
tuose vartojamo elementoriaus pažinimas, pa- 
prastai tariant, faktinasis elementorinių metodų 
stovis. Šitam reikalui susirinkau daugybės tau- 
tų plačiau vartojamus elementorius (142) įvai- 
riausiomis kalbomis bei rašmenimis, net virvia- 
raščiu (armėnų, gruzinų), kyliaraščiu (asirų), 
hebraiškų, gotišku, slavišku (rusų) bei lotyniš- 
kuoju. Vienuose vartojamos spausdintosios rai- 
dės, kituose rašytosios, o dar kituose sunkiai ir 
atpažistamos (virviaraštis). 


Tačiau aš vis juste jutau, kad, norint pa- 
gauti skaitymo technikos paslaptį, reikia itin ati- 
džiai stebėti vatį skaitymo procesą, juo labiau 
vos tebepradedančio skaityti vaiko. Dirbdamas 
bandomojoj mokykloj (Aleksote) su pirmuoju 
skyriumi, aš iš pat pradžių, dar nepateikęs vai- 
kams jokios raidės, dar tik imantis piešti, užra- 
šiau ant kiekvieno sąsiuvinio viršaus didžiosio- 
mis spausdintomis raidėmis (kiek paskirais skie- 
menimis) vaiko vardą ir, perduodamas vaikui 
jo sąsiuvini, tą žodį rodydamas, kiek skieme- 
niuodamas, lėtai paskaičiau. Kitiems tai pakar- 
tojau du - tris kartus, kol vaikas, kartu su ma- 
nim, taip pat paskaitė savo vardą. Kitą dieną 


vaikai, paėmę savo sąsiuvinius, jau patys turė- 
jo savo vardą rodyti ir skaityti. Man krito į 
akis vienos mergaitės laikymasis, kuri savo var- 
do O NA dalelę NA, sava iniciatyva, paskaitė du 
kartu. Man, ją stebinčiam, buvo aišku, kad ji 
tai padarė su pasitenkinimu. Mačiau, jog jai 
kažkodėl tapo įdomi dalelė NA. Tuojau paty- 
riau (uždengęs N), kad mergaitė A jau pažįsta, 


V. K.) JONYNAS 

o visų kitų raidžių — dar ne. Kai į jos sąsiu- 
vinį parašiau NA NA, tai ji šitai taip pat pa- 
skaitė. Tada aš tepasidariau tą bendrinę išva- 
dą, kad skaitymo procese labai svarbus vaidmuo 
tenka antrajam elementui — antrajai / raidei. 
Jeigu jis balsis ir jau pažįstamas, tai vaikas tar- 
damas pirmąjį garsą, jau eina ir į antrąjį—jis gar- 
sus lieja. Dėl to visiškai natūralu, kad garsų lie- 

jimo metu antruoju skiemens elementu turi bū- 
ti balsis, o priebalsiui tenka priekis. Kitaip sa- 
kant, priebalsis turi būti dviraidžio skiemens 
pradžioje. Pagaliau tenka pabrėžti, kad šitokia 
garsų-raidžių santvarka pilnai atitinka ir pačią 
skiemens balsinę-raidinę konstrukciją kalboje. 
Juk ar ne 9970 mūsų kalbos skiemenų praside- 
da priebalsiu ir eina į balsį (o ne atvirkščiai, 
kaip kad klaidingai daroma visų mūsų tradici- 
nių elementorių autorių). 


Pagaliau dar vienas argumentas, paremiąs 
elementoriaus pradžioje dviraidi skiemenį, pra- 
sidedantį priebalsiu, tai pati ankstyvoji vaiko 
kalba — lalavimai (paties vaiko susikurtoji kal- 
ba), kuri liudija lengviausią vaiko tartį ir leng- 
viausias garsines asociacijas, kurių forma ele- 
mentorininkui negali visiškai nerūpėti (pvz.: 
MA MA, TA TA, PA PA, TE TE, PE PE, PY PY, 
BUABO 10 tos 


Tiesa, turime negausų kiekį Žodžių, prasi- 
dedančių ir balsiu. Tačiau beveik visi tie bal- 
siai paprastai figuruoja kaip atskiri skiemens. 
Ir tik labai mažas žodžių skaičius prasideda bal- 
siais, kurie atskiro skiemens jau nesudaro. Ta- 
čiau man buvo taip pat gerai žinoma, kad joks 
elementoriaus autorius (kaip esu įsitikinęs ir 
šiandien) neatkreipė į tai net mažiausio dėmesio. 


Mano bandomoji mokykla buvo greitai už- 
daryta ir mano pradėtasis stebėjimas liko neat- 
baigtas. Tačiau iš mano galvos jis jau nedingo, 
tik buvo atidėtas vėlesniam laikui. 

Tolimesnės teorinės studijos mane galutinai 
įtikino, kad skaitymo technikos įsisavinimo pro- 
cesas turi būti grindžiamas ne raide ir ne žo- 
džiu, bet skiemeniu, kitaip tariant, mažuoju žo- 
deliu. Mat, šiaip ar taip kalbėdami, vis dėlto 
turėsime pripažinti, kad garsų-raidžių metodas 
nesudaro vaikui palankių sąlygų pagauti patį 
garsų jungimo procesą ir skaityti natūralia kal- 
ba. O žodžių metodas nesudaro sąlygų ne tik 
patį skaitymo procesą sklandžiai pasisavinti, bet, 
Rudolph Flesh žodžiais tariant, palieka vaiką am- 
žinam spėliojimui, kaip tas ar kitas žodis turi 
būti paskaitytas. Tiesa, visiškai nesunku paste- 
bėti, kad, mokant skaityti analitiniu sintetinių 
skiemenų metodu, pradžioje, griebiant naujus ir 
ypač sudėtingesnius žodžius, kiek jaučiamas 
skiemeniavimas, bet ši natūrali kliūtis įžiūrima 
tik pačioje pradžioje ir greitai visiškai prapuola, 
palikdama vaiką prie visiškai natūralios kalbos 
ir tokios pat natūralios tonacijos. Be to, šis 
metodas pareikalauja iš vaiko nugalėti skaity- 
mo technikai tik minimumo energijos ir tuo pa- 
čiu vaikas skaitymo technikos yra nevarginamas, 
nuo knygos skaitymo neatbaidomas, o atvirkš- 
čiai, sudaromas sąlygos jai pamėgti. 

IV. Skiemuo — pagrindinis raktas skaitymo 
mokymo darbe 


Jau esame anksčiau minėję, jog didžiausia 
problema skaitymo procese yra skiemuo. Iš- 
mokti paskaityti skiemenį — tai pagauti skai- 
tymo proceso esmę. Atidūs mokytojai praktikai 
gerai žino, kad, mokant garsų-raidžių metodu, 
pasitaiko vaikų (kartais neabejotinai gabių), ku- 
rie išmoksta skaityti atmintinai beveik visą ele- 
mentorių, o skaitymo proceso esmės nepagauna, 
ir gana. O vėl žinomi atsitikimai, kad vaikui iki 
tam tikro momento skaitymo procesas visiškai 
nesiklijavo, o, žiūrėk, pats savimi stebėdamasis, 
staiga pagriebė vieną žodelį, kitą, o paskui jau 
ima skaityti ir kitus žodžius, kuriuos tik kliudė 
jo akis. Išmoko skaityti staiga, vadinasi, skai- 
tymo proceso esmė vaikui neperduodama, neiš- 
aiškinama, 0 jis turi sučiupti ją pats. Taigi, mū- 
sų uždavinys, mokant vaiką skaitymo technikos, 
taip sutvarkyti mokomąją medžiagą, kad vaikas, 
ja naudodamasis, būtų stumte pastūmėtas tą 
skaitymo proceso esmę sugriebti. Kitaip tariant, 
kad ta esmė (stebint skaitomuosius elementus) 
pati savaime išplauktų į paviršių, kaip galint 
greičiau persmelktų vaiko sąmonę. Mokant vai- 
ką skaitymo technikos, šitai yra pagrindinis mū- 
sų uždavinys. 


Kadangi pradiniame skaitymo akte sąmonės 
koncentracija (pastebėjimas, garso tarimas ir 
garsų liejimas!) ypač tvirtai griūva ant skiemens 
antrojo elemento (raidės), nes jis duoda skaito- 
mosios tarties linkmę, tai, savaime suprantama, 
jis turi būti balsis, kuriuo darbą ir tenka pradėti. 
O pirmasis skiemens elementas (raidė), kuris 
asociaciniu keliu apsprendžia kalbos padargų 


padėtį bei judesius — priebalsis. Visa šitai, sa- 
vaime suprantama, tinka tipingam skaitymo 
kompleksui — dviraidžiui skiemeniui. Be to, 


kad patį skiemenį būtų lengviau vienu akimo- 
jumi pagauti, tai primygtinai rekomenduotina 
nuo kitų to paties žodžio skiemenų atskirti jį 
mažais tarpeliais. 


Pažinus vieną balsį ir įsiminus jo grafemą 
— raidę, tuo pačiu jau duodama linkmė visai 
eilei tolimesnių dviraidžių skiemenų, kurie tu- 
rės šiuo balsiu baigtis, pavyzdžiui: E; ME, TE, 
DĖ, ir t.t., A; TA, MA, DA, ir t.t. 


Skiemens pateiktini didžiosiomis spausdin- 
tomis raidėmis. Tokiomis ir rašoma. Jau iš pat 
pirmųjų pažintų skiemenų sudaromi žodžiai ir 
sakiniai. Šis būdas įgalina mokytoją sudaryti 
prasmingus sakinius, supažindinus vaiką vos su 
3-4 skiemeninėmis grafemomis. O supažintinus 
su 6-7 grafemomis, vaikas įgalinamas skaityti 
jau ištisas pasakėles. Tuo atveju, kai to ar kito 


daiktinio žodžio dar negalima paskaityti, tai jo 
vietoje gali būti duodamas paveiksliukas. Visa 
šitai patį skaitymo mokymo darbą pagyvina ir 
vaiko nuo knygos ne tik neatbaido, bet jį pa- 
traukia: skaitymo darbu jis ir susidomi ir ža- 
visi. Tačiau tai nėra įmanoma, naudojantis gar- 
sų-raidžių metodu, nei žodžių metodu, kadangi 
pastarasis priverčia mokytoją ilgam sustoti ties 
pateiktomis žodžių grafemomis, kad vaikas, nuo- 
lat jas kartodamas, galėtų įsiminti. 

Dabar kyla klausimas, ar naudojant šį me- 
todą vaikas nėra perkraunamas per ne lyg di- 
deliu skaičiumi grafemų? Praktika parodė, kad 
vaikas visiškai nejaučia šiuo atveju jokio apsun- 
kinimo, nes iš tikrųjų tų naujų grafemų daug 
ir nėra. Tiesa, jam tenka pažinti 8 skiemenis- 
balsius, kurie sudaro tam tikras 8 linkmes, bū- 
ten EA O-U, I, V. 0, E. O paskui, gauda- 
mas dvivardžius skiemenis ir priebalsiams kar- 
tojantis, vaikas pažįsta juos tiek pat, kaip ir mo- 
kant garsų metodu. Taigi, grafemų, praktiškai 
imant, pažistama tiek pat, kaip ir naudojantis 
garsų-raidžių metodu. Tik pats pažinimo būdas 
čia yra skirtingas: visa priebalsių grupė pažįs- 
tama tik prie vieno balsio, tačiau sudarant vis 
naujus skirtingus žodžius. Be to, pradėjus skai- 
tyti vienos linkmės skiemenis (pagal tik duotą- 
ji galo balsi) ir keičiant tik priekio priebalsį, 
vaikui šių skiemenų skaitymas tampa ypatingai 
lengvas ir sklandus, nes čia vaikas nejučiomis 
gauna verstis anologija, kuri skaitymo moky- 
mosi procese yra esminis dalykas. 


V. Skiemenų rikiavimo tvarka skaitymo 
mokymo darbe 


Tokiu būdu linkmę nustatą vienaraidžiai 
skiemens-balsiai ir jiems priderinti atskirti prie- 
balsiai, sudarą su pirmaisiais dviraidžius skieme- 
nis, tebėra pirmasis skaitytomosios medžiagos 
etapas. Tačiau tenka pabrėžti, kad ir šią san- 
tvarką jau įtakoja praktiškumo principas. Šis 
principas apsprendžia dviraidžių skiemenų tvar- 
ką, reikalaudamas, kad pažintasis skiemuo tuo- 
jau pat tiktų tolimesniems tekstams, duodamas 
galimumą panaudoti naujus ir plačiau pritaiko- 
mus žodžius, sudaryti naujus, vaiko skaitymams 
tinkančius sakinius. Taigi, šis praktiškumo pr n- 
cipas vers elementoriaus autorių itin atidžiai ir 
apskaičiuotai nustatyti balsių eilę (skaitymo link- 
mių tvarką), nustatyti prie kiekvieno balsio jun- 
giamų priebalsių eilę ir pagaliau išnaudoti visus 
galimumus, jungiant skiemenį į naujus žodžius 
bei sudarant naujus sakinius, apysakaites. Visa 
turi būti itin tiksliai apskaičiuota, patikrinta bei 
sunaudota. Tačiau jokia tikimybių teorijos for- 
mulė čia nepritaikoma, nes nežinomų yra tikrai 


daug, o bet koks su jais nepasiskaitymas ar pa- 
keitimas visiškai pakeičia ir pačias išdavas. 

Antruoju šio metodo medžiagos etapu ten- 
ka laikyti dviraidžio skiemens suvertimą—nuo 
balsio į priebalsį. Praktika parodė, kad dar tebe- 
skaitant tekstus iš dviraidžių skiemenų, kurie 
prasideda vien priebalsiais, vaikas jau visiškai 
gerai įgunda į skaitymo procesą (natūralia to- 
nacija) ir savaime įsimena raides, jog perėjimas 
prie suverstų skiemenų skaitymo jau nesudaro 
jokių kliūčių. Taigi, skaitymas tekstų iš suvers- 
tų dviraidžių skiemenų paprastai neturi jokių 
kliūčių, tačiau duoda vaikui geros progos išmok- 
ti skaitymo procese pasinaudoti raide-garsu ir 
pasirengti atvejams, kai grafema yra sudėtin- 
gesnė ir vienu akimojumi nesiduoda pagriebia- 
ma. Vėliau šitai tikrai praverčia, kai susiduria- 
ma su skaitymu ypatingai komplikuotų žodžių 
(švirkštas, elektrifikacija, ir pan.). Prie antro- 
jo etapo priklauso ir dvibalsių pateikimas: AI, 
AU, EI, IE, UI, UO, 

Trečiuoju etapu tenka laikyti triraidį ir 
daugiaraidį skiemenį.  Lengviausiu triraidžiu 
skiemeniu tenka laikyti dvibalsį su priebalsiu 
(KAI, TAU, EIK, TIE, JUO) ir triraidį, kurs 
pradžioje ir pabaigoje turi po priebalsį, o vidu- 
ryje balsį (TAS, šIS, KUR). Po šių tuojau pa- 
teiktini triraidžiai, kurie skiemens pradžioje ar 
pabaigoje turi 2 gretimus priebalsius, pvz.: RO 
ŽEĖ — DRO ŽĖ, RA TO-—-KRA TO ir t.t. Greta 
šių tuojau eina ir daugiaraidžiai skiemens, pvz.: 
KURS, ŽVIRGŽ DAS, šVIRKŠS TAS ir t.t. 


Ketvirtąjį etapą sudaro nosinės, kurias šiuo 
atveju galima pavadinti atbaigiamosiomis ele- 
mentoriaus raidėmis. 

Pagaliau 5jį etapą sudaro naujosios raidžių 
formos: mažosios raidės ir rašytinės raidės. Ši- 
tuo pačiu baigiamas pats elementorius ir perei- 
nama prie ištisinio žodžio — jis naudojamas jau 
be jokių tarpskiemeninių tarpelių. 


VI. Praktiškasis metodo pritaikymas 


Metodas baigė sąmonėje formuotis 1939 m. 
Bandyta juo mokyti 5 vaikai 4-5 metų amžiaus. 
Pats pirmasis “bandymo kiškelis“ buvo lygiai 
4 m. mergaitė, ankstyvo brendimo, ekspansyvi, 
jau iš anksto pareiškusi norą skaityti ir rašyti. 
Mokėsi tik tuo metu, kai jai buvo noras tai da- 
ryti. Ir buvo nutraukiama, kai jai tas noras iš- 
sibaigdavo. Vadinasi, remtasi tik grynu vaiko 
interesu. Darbo meto pradžia ir pabaiga buvo 
registruojama. Tie “darbo momentai" arba “pa- 
mokos'' trukdavo 1-5 min., visa mokomoji pa- 
galba buvo teikiama mano paties. Jos grynai 
savarankiški žaidžiamieji darbai, susiję su ra- 

šymu ar skaitymu, nebuvo registruojami. "Tos 
“pamokos" prasidėjo gegužės 3 d. ir truko iki 
rugsėjo vidurio, nes jau “viską išmoko“, šitam 
sunaudodama 6 val. 40 min. Skaitymui buvo 
naudojamos storesnio balto popieriaus lentelės 
(maždaug 4"x 215" didumo), parašant ant jų 
skiemenis (bei žodžius) mažąja (redis) plunksna, 
o paveiksliukus papiešiant kartais net spalvotais 
pieštukais. 


Pastarasis — berniukas — pradėta mokyti 
5 m. 4 mėn. amžiaus, vėlyvo brendimo, ramus. 
Bandymas vyko karo metais, Vokietijoje. Taigi, 
sąlygas turėjęs daug vargingesnes (neturėta mo- 
komajam žaidimui nei smėlio, nei virvelių, nei 
storesnio balto popieriaus). Jam specialiai rašy- 
tas šiam reikalui elementorius. Jis pats rašinėji- 
mui-piešinėjimui labai maža gaudavo popieriaus 
— tik retkarčiais kokią skiautelę. Todėl rašy- 
mas buvo itin mažai praktikuotas. Buvo moko- 
mas taip pat pagal pareikštą norą ir buvo nu- 
traukiamas, tam norui išsisėmus. Jo “mokymui"' 
sunaudota 12 val. 20 min. Abu rašė tik didžio- 
siomis spausdintomis raidėmis ir tik jų savaran- 
kiškų žaidimų metu. Tiek vieno, tiek antro mo- 
kymosi rezultatais kartais būdavo pasigėrima, 
pasidžiaugiama, kad vaiko interesas būtų palai- 
komas ir vaikas gautų tam tikrų paskatų. 


Kitų šiuo metodu mokytų vaikų rezultatai 
buvo tarp šių dviejų, maždaug jų vidury. Va- 
dinasi, nugalint skaitymo techniką šiuo metodu 
suvartota mažiausia 6 val. 40 min., o daugiau- 
sia 12 val. 20 min. laiko. Be to, mokymasis bu- 
vo ištisęs per 4-5!/5 mėnesio. 


VII. Metodo tolimesnė reikšmė 


Taigi, dirbant kalbamuoju metodu, beveik 
visiškai atpuola tas ypatingas energijos eikvoji- 
mas iš mokytojo ir iš vaiko pusės, tas nesėkmin- 
gumas, bandant perteikti — pagauti skaitymo 
technikos esmę, tas dažnas apkartimas, kartais 
net nusivylimas, kad skaitymo procesas bus ap- 
galėtas. Tai tampa visiškai svetimais dalykais 
ir kalbėti apie juos teks tik kaip apie buvusius. 
Be to, naudojant skiemenų metodą, visiškai at- 
puola bet koks mykimas ar giedojimas ir įsigali 
natūrali kasdieninė kalba. 


Šitokia natūrali kalba pradedančiam skai- 
tyti vaikui labai palengvina suvokti pačius skai- 
tomuosius tekstus, suvokti pačią skaitomąją me- 


350 


džiagą, ką vaikas dažnai paleidžia iš akių, kai 
jo paskaitytieji žodžiai ištariami labai nutolusio- 
je nuo natūraliosios tonacijos formoj. Iš tikrųjų, 
natūralioji tonacija skaitomiesiems tekstams su- 
vokti padeda žymiai daugiau, negu mums pa- 
prastai atrodo. Jau paprastai vaikas visą dėme- 
sį nukreipia į patį skaitymo procesą, jis papras- 
tai džiaugiasi pačia skaitymo proceso eiga, jo 
sekme. Todėl žodžiai dažnai gauna visiškai sve- 
timus, netikusius kirčius, o galutinoje pasėkoje 
ir visiškai miglotą skaitomųjų tekstų supratimą, 
kuris formuojasi vaiko sąmonėje tik iš vieno ki- 
to lengvai paskaityto ir teisingai ištarto žodžio, 
o visa kita lengvai praleidžiant pro savą sąmo- 
ne, kaip tam tikrus skambesius, tačiau be aiš- 
kaus turinio. 

Suprantama, jog šitoks skaitymas paprastai 
džiugina vaiką tik pačiu faktu, kad jis galįs 
skaityti, duoda tik labai riboto pasitenkinimo, 
sakytum, tik laikino, kol vaikas pratinasi nuga- 
lėti pačią skaitymo techniką. Ir visa laimė, jeigu 
vaikas greitai pereina prie sąmoningo skaitymo 
ir tuo pačiu aną skaitymo technikos nugalėji- 
mo pasitenkinimą pakeičia susidomėjimas skai- 
tomųjų tekstų turiniu, interesas prikeltais iš 
tekstų vaizdais bei mintimis. Tai jau sąmonin- 
guoju skaitymu sukeliamas interesas. Kitaip sa- 
kant, tai interesas knygai, glūdis joje rašmeni- 
mis fiksuotuose vaizduose bei mintyse. O kal- 
bamasis skiemenų metodas, duodąs galimumo 
vaikui eikvoti minimumą energijos pačiai skai- 
tymo technikai, jau iš karto atidaro duris į vi- 
siškai sąmoningą skaitymą, o tuo pačiu ir į na- 
tūralų knygos pamėgimą. Mano giliu įsitikini- 
mu, knygos nemėgimą dažniausiai apsprendžia 
ne žmogaus prigimtis, bet netikęs skaitymo mo- 
kymo metodas, kurs neretai palieka savo kar- 
čiuosius pėdsakus žmogaus pasąmonyje visam 
amžiui ir kartu tampa neabejotina knygos skai- 
tymo bei sistemingo lavinimosi kliūtimi. 

Gyvename metą, kai visą mechaninį darbą 
ima pakeisti mašina, kai naudojimasis knyga 
tampa ne privilegija, o paprasčiausia kiekvieno 
piliečio pareiga, nes tai tampa jo egzistencijos 
pagrindu. Šitai reikalauja ir visuotinio bei pri- 
valomo mokymo, kurio metų skaičius nuolat 
plečiamas, ilginamas. Taigi, visiškai natūralu, 
kad šiose sąlygose būtų patobulintas ir pats 
skaitymo mokymo metodas, kuris savo ruožtu pa- 
lengvintų ir visą tolimesnį vaiko mokymąsi, iš- 
lygintų jo dvasinio formavimosi kelią. 


PAVASARIO SIMFONIJA 


JONAS AISTIS 


VĖL kvepiančios glicinijų kaskados 
Putodamos nuo stogo žemėn nus'leis 
Ir vėl pavasaris lakštingalažadis 
Kuždės žieduos su saulės spinduliais... 


AED A GI O 


ŠVELNUS, švelnus vėjelis pūtė, 
O žemė pašalu kvepėjo — 
Žydėjo vieniša kvaputė 

Ir vagose vanduo klegėjo... 


Klegėjo džiaugsmą dar nedrąsų, 
Į saulę spindinčią žiūrėjo — 
Svajonėm driko beržo kasos 

Ir atsargi sula tekėjo. 


Prabilo varpas, ir galingai 
Laukais įmirkusiais nuėjo, 
Ir supo kvapsnį stebuklingą 
Pavasario lengvučio vėjo. 


Ir nešė kvapą, dvelkė, pūtė 
Švelnus vėjelis pralinksmėjęs — 
Kvepėjo nuostabi kvaputė 

Ir žemės pašalas, ir vėjas... 


Putnam, 1952. I. 2. 


ANDANTE 


ŠNIOKŠČIA vandenys ištvinę, 
Liejas per krantus, — 

Vieversėlis krikštolinis a 
Virpina skliautus... 


Ir beržų vytelės juodos 
Šiaušias pumpurais, 

Ir lakštingalėlių godos 
Tryšta vakarais... 


Thompson, 1946. III. 23. 


MENUETAS 


FISIU, lipsiu ant kalnelio, 
Rankele iš tolo mosiuų 

Ir pavasarėlį žalią 

Šauksiu į laukus pilkuosius. 


Gysta, skamba vyturėlis, 
Kyla nuo drėgnos velėnos 
Į skliautų bedugnį mėlį 
Džiuginti kalnų ir slėnių. 


Man akyse žemė sukas, 
Žemė svaigsta, smenga, kelias... 
O karklų linksmi katukai 


. Sidabrėja prie upelio. 

Žysiu aš pati ir sprogsiu 
Pumpurų žaliais lapeliais, 
Ir vienų viena pašoksiu 

Ant pradžiūvusios vejelės. 


Šoksiu aš viena, kaip stoviu, 
Suksiuos, trypsiu savo gėlą — 
Pūpsinčią vėje rankovę 

Virš galvos augštai iškėlus! ... 


Putnam, 1952. III. 11. 


SCHERZO 


ŽYDRAME skliaute 

Žydinti šakelė supas ir 

Moja kregždutes, 

Gaidomis ant laidų sutūpusias. 


V. K. Jonynas — Iliustracija 


Skriskite smagiai 

Žydrumon, kregždutės-seserys! 
Jau gelsvi drugiai 

Plazda, jau visai pavasaris! 


Thompson, 1948. III. 24. 


FINALE 


BĖGIOJOME, klegėjome tyriau 

Nei trykštantis vanduo, nei vyturėlis! 
Šlaituose mėlynos žibutės kėlės, 

Putojo blizgančios purienos ir jau, 

Lyg infantės pirštai lesiną balandį, 
Virpėjo dulkdami žirginiai nukarti ... 
Visi, pavasariu apsvaigę ir girti, 
Stebėjomės: — antai jau gervės skrenda 


Grenoble, 1942. IV. 5. 


Iš spausdinamo rinkinio 
“Kristaliniam karste?'. 


ss is i 


VILNIUS ZIGMANTO AUGUSTO LAIKAIS 


(IŠTRAUKA Iš “AIDŲ" PREMIJA GAVUSIOS KNYGOS “SENASIS VILNIUS“) 


D:R- A: 


Zigmanto Augusto laikų pats žymiausias 
Vilniaus istorijos įvykis buvo pastatymas nau- 
jos valdovų pilies, puošnių renesansinio stiliaus 
rūmų ir visos eilės kitų pastatų, surištų su pi- 
limi, reikalingų valdovų dvarui. 

Iš viso Zigmantų laikais Vilnius pagyvėjo. 
Jau Zigmantas II čia lankydavosi gana dažnai, 
o Zigmantas Augustas kurį metą čia nuolat gy- 
veno. Net būdamas Lenkijos karaliumi, Zigman- 
tas Augustas daug dažniau gyveno Vilniuje, ne- 
gu Krokuvoje. Jau Zigmantas II pradėjo tvar- 
kyti Vilniaus pilį ir įrengė čia savo dvarą. Kad 
jis Vilnių buvo užsimojęs padaryti tikrai ant- 
rąja savo sostine, rodo jo pradėtieji rūmai, ku- 
riuose buvo organizuota net biblioteka. Kaip 
žinoma, Zigmanto Augusto praplėsta, o mirš- 
tant dovanota jėzuitams, ji buvo pagrindas būsi- 
mosios Vilniaus akademijos bibliotekos. 

Iš Zigmanto II laikų yra žinomos tada vi- 
sus stebinusios Jono Zapolijos ir Izabelės sū- 
naus gimimo paminėjimo iškilmės, kada visas 
miestas skendo iliuminacijose bei triukšme. 
Pats valdovas ir kai kurie ponai iškėlė puotas 
ne tik garbingiems svečiams, bet ir gatvėse vai- 
šino visus miestiečius. 

Zigmanto Augusto laikais iškilmės Vilniu- 
je buvo daug dažnesnis dalykas. Taip 1561 m. 
spalio 8 d. čia įvyko Kuršo kunigaikščio Ketle- 
rio investitūros iškilmės. Buvęs magistras pri- 
siekė kaip Kuršo kunigaikštis, o išnykstančio or- 
dino magistro insignijos — antspaudas ir aukso 
kryžius — buvo padėtos Lietuvos valstybės ižde. 
Sekančiais metais Z. Augustas Vilniuje  iškil- 
mingai priėmė Joną Vazą (Švedų karaliaus Eri- 
ko brolį). Atvykęs į Lietuvą, kunigaikštis Jonas 
iš pradžių buvo sulaikytas Kaune, į kur netru- 
kus atvyko ir Zigmantas Augustas. Pasikalbėji- 
mai dėl Jono vedybų su Kotryna Kaune nebuvo 
baigti, ir į Vilnių jis vyko dar nevisai tikras. 
Čia jį sutiko visas dvaras ir miestas su vaitu 
bei magistratu prieky, cechai su vėliavomis ir 
didžiulė minia, o prie pat miesto jį sutiko su 
savo karališkai puošniu dvaru Vilniaus vaivada 
Mikalojus Radvila Juodasis. 1562 m. spalio 4 


ŠAPOKA 


d. ten pat Vilniuje pagaliau įvyko iškilmingos 
vestuvės, į kurias buvo sukviesti visi žymesnie- 
ji d. Lietuvos k. ponai. Vestuvių dieną vėl puo- 
tavo visas miestas. Paskutinės iškilmės buvo 
jaunavedžių išleistuvės. 

Tai buvo vis nauji bruožai Vilniaus gyve- 
nime. Jis jau tikroji sostinė, gyvena kartu su 
valdovo dvaru. Anksčiau to gyvenimo jis netu- 
rėjo. 

Be čia suminėtų iškilmių, Vilnius ypatin- 
gai pagyvėjo Zigmanto Augusto laikais, kurio 
gyvenimas, bent jaunystėje, buvo žymia dalimi 
užpildytas pramogų bei puotų. Visų amžinin- 
kų liudijimu, Zigmanto Augusto laikais Vilnius 
buvo pasidaręs tikrąja sostine. 

Dominavo tada valdovo dvaras su savo iš- 
kilmėmis, puotomis bei turnyrais, o miestą pa- 
gyvino čia pat įsikūrę didžiūnai, daugybė bajo- 
rų ir masės bajoriško jaunimo, besisukaliojančio 
apie valdovo dvarą. Tėvai juos čia buvo susiun- 
tę tam, kad apsišlifuotų, susipažintų su visuome- 
niniais papročiais, užmegztų pažintis bei ryšius, 
kad įsiteigę valdovui ir didžiūnams, ateity ga- 
lėtų padaryti geresnę karjerą, o pramogų mė- 
gėjui Z. Augustui tai buvo malonūs bendrinin- 
kai. 

Kai 1544 m. tėvas perleido Zigmantui Au- 
gustui valdyti Lietuvą ir jis įsikūrė Vilniuje, 
čia gyvenimas virte užvirė. Ne daug tas gyve- 
nimo tempas susilpnėjo ir vėlesniaisiais laikais, 
nes ir jau perėmęs valdyti Lenkiją, Zigmantas 
Augustas vis tiek dažniausiai gyveno Vilniuje, 
bet ne Krokuvoje, kurios visiškai nemėgo. At- 
vykęs į Lietuvą, jis čia išbūdavo ištisus metus 
(1559-1562 net 3 metus), Lenkijoje visiškai ne- 
pasirodęs. Dėl to lenkai buvo nepatenkinti, ne- 
retai jį kaltino nesirūpinant Lenkijos reikalais, 
o 1562 m. Lenkijoje kai kuriose srityse net bu- 
vo sušaukti seimeliai, kurie pasiuntė pas Zig- 
mantą Augustą į Vilnių savo atstovus, reikalau- 
dami pagaliau atvykti į Lenkiją ir sušaukti sei- 
mą. 
Ė Pasak Warszewskio, Zigmantas Augustas 
visur kitur jautęsis svečiuose, o namie — tik 

būdamas Vilniuje. Būdingas šiuo atžvilgiu yra 
žinomojo ano meto lenkų publicisto Orzechow- 
skio pasisakymas veikale “De institutione Re- 
gia ad Sigismundum Augustum“. “Betgi aš pri- 
kalbėjau daugiau, negu norėjau. O taip pada- 
riau dėl to, kad vėl girdėjau, esą, tuojau po sei- 
mo važiuos į Lietuvą. Taip nedaryk, prašau ta- 
ve ir maldauju tavo karališkosios garbės vardu, 
kuri tau turi būti brangiausia. O jeigu taip 
greit, vos pasveikintas, iš mūsų nuskubėsi į Vil- 
nių, dovanok, jei taip pasakysiu, visų akyse pa- 
žeisi savo garbę. Sakysime ir išvažiuojančiam 
iš paskui pasiųsime šiuos žodžius: o Kirai mūsų, 
taip greit nuo mūsų bėgi! Kodėl vengi mūsų 
akių?" 

Tokia jau buvo ano meto viešoji opinija. 
Tą patį mums rodo ir kiti žinomieji šaltiniai. Ir 
būdamas jau Lenkijos karaliumi, Zigmantas Au- 
gustas daugiausia gyveno Lietuvoje — Vilniuje 
arba Palenkės Knišine. Įdomu, kad Vilniuje jis 
jau nebegyvendavo po 1569 m. Matyti, jį buvo 
atšaldęs unijos seimo atsiminimas. Po prieš Lie- 
tuvą pavartotos prievartos aktų (sričių atplėši- 
mo, grasinimo, kad pats paskelbsiąs unijos aktą) 
lietuvių tarpe jis jau negalėjo laisvai jaustis. 
Gediminaitis savo kraštą buvo išdavęs, tad ne- 
begalėjo čia jaustis savas. 

Visą Zigmanto Augusto valdymo metą Vil- 
niaus gyvenime pirmavo valdovo dvaras. O bu- 
vo jis puošnus. Anksčiau Vilnius tokio dvaro ne- 
buvo niekad matęs. Tai ypatingai tinka pirma- 
jam Zigmanto Augusto valdymo laikotarpiui 
(1544-8 m.), kada jis beveik niekuo daugiau ir 
nesirūpino, kaip savo dvaro puošnumu, iškilmė- 
mis ir pramogomis. Vilniuje tuo metu buvo net 
ne vienas, bet 3 dvarai, paties Zigmanto Augus- 
to 2 dvarai — lietuviškas ir lenkiškas, ir žmonos. 
Kunigaikštienės Flzbietos (+1545) dvaras susidė- 
jo iš 84 dvariškių (70 vyrų ir 14 moterų) ir 30 
tarnų, viso 114 asmenų. 1545 m. vasarą kunig. 
Elzbietai mirus, šis dvaras, žinoma, buvo pa- 
leistas ir daugumas jo žmonių išsiskirstė. Kai 
1547 m. rudenį į Vilniaus pilį buvo įvesta nauja 
didžioji kunigaikštienė Barbora Radvilaitė, bu- 
vo suorganizuotas specialus jos dvaras. 

Turint galvoje Zigmanto Augusto ir Barbo- 
ros vedybų aplinkybes, galima būtų spėti, kad 
Barboros dvaras buvo sudarytas jau grynai lie- 
tuviškas. Betgi taip nebuvo. Kadangi Zigman- 
tui Augustui buvo ypatingai svarbu kuo sklan- 
džiau pasiekti Barboros pripažinimą Lenkijos 
karaliene, tai jau jos pirmaiam viešajam pasiro- 
dymui, o taip pat vėlyvesnių santykių su žmo- 
nėmis reikalui Zigmantas Augustas jos dvarą su- 
darė ne iš lietuvių, bet iš lenkių ir lenkų, pasi- 
rinkdamas kaip tik tokius Žmones, kurių daly- 

vavimas turėjo rodyti, kad šitoms vedyboms nė- 
ra priešingos ir žymiausios Lenkijos ponų šei- 
mos. Dvaro pirmąja ponia buvo paskirta nea- 
bejotinai pirmoji Lenkijos matrona, garsiojo 
Lenkijos kanclerio Kr. Szydlowieckio našlė, 
Krokuvos kaštelionienė, Krokuvos kašteliono, t. 
y. pirmojo Lenkijos senatoriaus, Tarnowskio 
uošvė. Greta jos buvo jos brolienė, iždininko 
Mikalojaus Szydlowieckio našlė Barbora, toliau 
Polanieco kaštelionienė Slupickienė, Czechow- 
skienė ir Stobeckienė. Vadinasi, buvo 5 matro- 
nos, kai Elzbietos dvare jų buvo buvę tik trys. 
Be jų dar buvo 7 palydovės lenkės. Dvaro mar- 
šalka ir visi kiti pareigūnai taip pat buvo pa- 
rinkti iš lenkų, nes reikėjo pasiruošti sunkioms 
grumtynėms Lenkijoje. Ar buvo koks lietuviš- 
kas Barboros dvaras, neturime žinių. Greičiau- 
sia oficialaus nebuvo ir buvo tenkinamasi Rad- 
vilų gimine bei jų bičiuliais. 

Visas lenkiškasis Barboros dvaras į Vilnių 
atvyko 1548 m. balandžio 5 d., o po trijų dienų 
buvo gauta žinia apie karaliaus Zigimanto II 
mirtį. 3 

Pats Zigmantas Augustas, be abejonės, tu- 
rėjo du dvarus. Bet jų sudėtis visiškai tiksliai 
nėra žinoma. Žinome, kad 1544 m. suorganizuo- 
tas lietuviškasis dvaras pilnai sukomplektuotas 
nebuvo. Lietuviai dėl to daug kartų skundėsi, 
o 1547 m. net kreipėsi dėl to į Zigmantą Au- 
gustą formaliai seime. Tada Zigmantas Augus- 
tas atsakė, kad jis tai padarytų mielai, tačiau 
pirmiausia reikią apgalvoti, iš kur imti dvaro 
išlaikymui lėšų. Daugumas dvarų, iš kurių prie 
jo pirmatakų buvę išlaikomas dvaras, esą įkeis- 
ti ir jokių pajamų neduodą. Seimas tada jokių 
šaltinių dvarui išlaikyti nepaskyrė, tuo būdu pa- 
dėtis nepasikeitė. Betgi ir lietuviškojo dvaro 
dignitorių skaičius nebuvo menkas. Ir titulai 
buvo maždaug tie patys, kaip ir lenkiškojo dva- 
ro: patauris, taurininkas, raikytojas, pastalinin- 
kis, stalininkas, pakamaris, kardininkas, arkli- 
ninkas, dvaro arklininkas, kuchmistras, medžiok- 
lininkas, patalininkas (ložniči-cubicularius) ir t.t. 
Be to, buvo dar būrys vad. dvariškių— jaunų kar- 
jerą pradedančių ponaičių, naudojamų įvairioms 
misijoms krašte, karo metu sudarančią atskirą 
valdovo sargybos būrį. Vėlyvesniais Zigm. Au- 
gusto valdymo laikais jų taip pat būdavo, tačiau 
tada Vilniuje jie gyvendavo tik ten esant val- 
dovui, o jam išvykus, jie būdavo išsiuntinėjami 
po valdovo dvarus. 1565 m. jų buvo 118. Kiek 
jų buvo Vilniaus dvare 1544-1548 m., žinių ne- 
turime. Kolankowski iš šaltinių (sąskaitų) yra 
surankiojęs 19 pavardžių. Be abejonės, jų bu- 
vo žymiai daugiau. Tik daugumas jų buvo di- 
džiūnų sūnūs ir negaudavo jokio atlyginimo, 

tad ir jų pavardės į sąskaitas nepakliūdavo. 
Greičiausia dvariškių apie tiek pat, kaip 1565 
m., buvo ir 1544-8 m. 

Lenkiško dvaro sudėtis taip pat nėra tiks- 
liai žinoma. Šis dvaras buvo suorganizuotas 
1543 m. vasarą, Zigmantui Augustui ruošiantis 
vykti į Lietuvą, o papildytas jam jau apsigyve- 
nus Vilniuje. Jame buvo 43 dvariškiai, kurie 
laikė 216 tarnų ir tiek pat arklių. Bent tiekai 
žmonių ir arklių buvo duodamas išlaikymas iš 
didžiojo kunigaikščio iždo. Be to, Zigmanto Au- 
gusto dvare buvo 14 kambarinių ir jų viršinin- 
kas, 35 alabardininkai sargai su savo viršininku; 
48 asmenų sargybos husarai su savo vadu. Di- 
delis skaičius tarnų buvo taip pat arklidėse bei 
vežiminėse. Vežiminėje, kurioje buvo 27 karie- 
tos bei kitokie vežimai, dirbo 59 žmonės. Be 
abejo, nemažiau tarnų buvo ir arklidėse, kurio- 
se buvo laikoma 167 arkliai važiavimui ir 219 
jojimui (jų tarpe 61 geriausios veislės arabai) 
ir 10 stropiai prižiūrimų kupranugarių. Zigmun- 
tas Augustas buvo didelis arklių mėgėjas. Jie 


buvo perkami specialių išsiųstų agentų visoje 
Europoje, net tolimoje Italijoje. Be to, Vilniaus 
arklidės nuolat buvo papildomos iš jo žirgynų 
Knišine, Tykocine, Alytuje, o taip pat gausio- 
mis Lietuvos ir Lenkijos didžiūnų dovanomis. 
Vilniuje arklių tada nestigo. Be kelių šimtų pa- 
ties valdovo arklių, ne mažiau jų turėjo dar dva- 
riškiai, kurie taip pat daugiausia valdovo buvo 
išlaikomi. Dėl to nenuostabu, kad vien avižų 
didž. kunigaikščio dvaras per 1 savaitę sunaudo- 
davo apie 3,500 karčių (1 k.—32 gorčiai, 14 bo- 
so), t. y. apie 2,000 centnerių. Be vežiminės ir 
arklidžių personalo yra žinoma dar visa eilė 
įvairių tarnų paties valdovo rūmuose. Tai įvai- 
rūs staltiesininkai, rankšluostininkai, virėjai, ke- 
pėjai, durininkai, pirtininkai, šunininkai, sakal- 
ninkai, medžioklės tarnai ir t.t. Nepamirštini taip 
pat gausūs menininkai ir amatininkai. Be to, 
dar buvo kanceliarija — slaviškoji ir lotyniško- 
ji. Buvo eilė kitų įstaigų. Gyveno Vilniuje tuo 
metu taip pat visa eilė ponų tarėjų bei šiaip 
ponų, turėjusių čia savus dvarus. 

Kaip matome, ryšy su Zigmanto Augusto 
gyvenimu Vilniuje, pilies ir miesto gyventojų 
skaičius labai padidėjo. Apytikriai galima sakyti, 
kad valdovo dvaras pilies miesto gyventojų 
skaičių padidino mažiausia kokia 1,000 žmonių. 
O tai daugiausia žmonės, kurie daugiau neveikė 
nieko, kaip tik dalyvavo audringame jaunojo 
valdovo gyvenime arba jam tarnavo. Zigmantas 
Augustas pirmajame savo valdymo laikotarpy, 
galimą sakyti, daugiau niekuo ir nesirūpino, 
kaip savo malonumais, pramogomis ir iškilmė- 
mis. Vilniaus ir ypač jo dvaro gyvenime puotos, 
maskaradai, turnyrai, visokios riterių varžybos, 
net pilies puolimo žaidimai buvo nuolatinis reiš- 
kinys. Daugumoje tokių žaidimų bei turnyrų 
aktyviai dalvaudavo ir pats Zigmantas Augustas. 


Iš viso Vilniaus gyvenimas įgavo tipingo re- 
nesansinio laikotarpio vakarietiško dvaro gyve- 
nimo pobūdį, maždaug itališko tipo. Į Lenkiją 
ir Lietuvą šitie papročiai atėjo dar XVI a. pra- 
džioje, o ypatingai suitalėjo Bonos laikais. Se- 
nieji patriarchaliniai papročiai pasikeitė. Vietoj 
ilgų aprėdų buvo pradėta nešioti trumpi vaka- 
rietiški apdarai, vietoj senųjų stovyklinių gru- 
bių papročų įsigalėjo siekimas patogumų, liuk- 
suso ir turtų. Bajoriškoji ambicija pakito, įsi- 
galėjo vakarietiškoji nobiliteto ideologija. Nie- 
kas niekur nebesirodė be kardo prie šono, ta- 
čiau senojo karingumo jau nebebuvo. Didžiūnai 
įsirengė puošnius savo dvarus su dideliais eta- 
tais įvairių dignitorių, su orkestrais bei artis- 
tais. Prasidėjo saloninis gyvenimas, moksliniai 
disputai bei literatūriniai vakarai. Yra pvz. Ži- 
noma, kad dar 1515 m., vykdamas į Vienos kon- 
gresą, Mikalojus Radvila Juodasis vežėsi kara- 
lišką dvarą, o jo orkestras (100 muzikantų) ta- 
da stebino visą Vieną ir grojo net pačiam impe- 
ratoriui. Ne daug menkesnį dvarą tada nusive- 
žė Vienon ir jo bendrakeleivis Goštautas. Zig- 
manto Augusto gyvenimo Vilniuje laikais visa 
tai išsivystė iki augščiausio laipsnio. Niekad Vil- 
nius neturėjo tokio judraus ir įvairaus bei aud- 
ringo gyvenimo, kaip Z. Augusto laikais. Greta 
valdovo puošnumu ir ištaiga lenktyniavo didžiū- 
wai. Kiekvienas stengėsi prašokti kitus ir savo 
dvaro blizgesiu ir puotomis bei kaukių baliais 
ar turnyrais. Tačiau viso gyvenimo centras vis 
dėlto buvo valdovo dvaras. Puotos ir kitos pra- 
mogos būdavo ruošiamos ne tik pačiuose nau- 
juosiuose pilies rūmuose, bet taip pat naujuo- 
siuose rūmuose už Neries ir Zigmanto Augusto 
mėgiamojoje vasaros rezidencijoje Veršupy. Vi- 
sose pramogose žymi vieta tekdavo dvaro kape- 
lai, kurioje buvo 15 muzikantų, daugiausia ita- 
lų. Kapela neretai ruošdavo koncertus. Įdomu, 
kad vieno tokio koncerto metu pilyje valdovui 

bei dvarui 1547 m. liepos mėnesį Trakų vaiva- 
dos Jonušo Alšėniškio orkestro fleitininkas dai- 
navo lietuviškas dainas (Kolankowski: Zigmunt 
August, 325 p.). 


Be dvaro nuolatinių meninių pajėgų Vil- 
niuje tada buvo priplūdę masės keliaujančių ar- 
tistų bei vad. liaudies linksmintojų, kurių pa- 
sirodymai pavirsdavo cirko gastrolėmis. Dvaro 
rūmuose knibždėjo įvairių tautų juokdariai ir 
karliukai. Po pilies rūmus slankiojo 5 prijau- 
kinti lokiai, prijaukintas liūtas, lakiojo gegutė, 
šūkavo daugybė papūgų ir čirškė aibės kitokių 
paukštelių. 


Zigmantas Augustas puotavo, tačiau jo mė- 
giamiausia pramoga buvo medžioklė. Pvz. 1546 
m. jis net 223 d. praleido medžioklėje. Baltvy- 
žio, Birštono, Alytaus, Vygrių, Varenos, Valki- 
ninkų ir Rudninkų giriose nuolat aidėjo medžio- 
tojų ragai ir skalikų balsai. Nuolatiniais Zig- 
manto Augusto bendrininkais buvo 5 tokie pat 
kaip jis karšti medžiotojai jaunuoliai su Grigu 
Chodkevičium prieky (iš pradžių arklininkas, 
vėliau Trakų. paskiau Vilniaus kaštelionas ir 
lauko bei didysis hetmonas). Visi 6 apsirėdę 
kaip vienas. Valdovą iš jų išskyrė tik per pe- 
čius pakabintas medžioklės ragas. Juos visada 
lydėjo keletas sakalininkų, 6 meškininkai ir 14 
žymiųjų šaulių. Be to, Zigmanto Augusto neat- 
skiriami medžioklių palydovai buvo du šunes 
milžinai — Grifas ir Sibelė, ir 2 vižlai. Medžio- 
jamos būdavo dažniausiai meškos arba kiti 
stambieji žvėrys. Kartais būdavo surengiamos 
medžioklės ir žvėrienos parūpinimo tikslu. Ji 
kartais būdavo pasiunčiama net į Krokuvą bei 
Poznanę. 


Visas šitas gyvenimas kaštavo labai daug. 
Tam Zigmantas Augustas išleisdavo beveik vi- 
sas savo iždo pajamas. Per 1544-1548 m. iždas 
buvo gaves pajamų 351.701 auks., 12 sk. ir 4 
den., o išleidęs 359.584 a., 29 skt. ir 4 den. Tuo 
būdu buvo deficito 7983 auks. 17 sk. Iš visos 
milžiniškos išlaidų sumos valstybės viešiesiems 
reikalams Zigmantas Augustas išleido vos 19.042 
auks. 20 skt., o visa kita — 340.542 auks. 9 skt. 
4 den. — buvo išleista statyboms ir kasdieni- 
niams dvaro reikalams. Vien virtuvės reikalams 
per metus būdavo išleidžiama virš 30.000 auk- 
sinų. Šioki tokį supratimą apie Zigmanto Au- 
gusto virtuvės apyvartą galime susidaryti tu- 
rint galvoje, kad dar 1543 m. spalio mėn., kai 
tebuvo vien lenkiškas dvaras, kelionės metu į 
Lietuvą per 5 dienas buvo sunaudota štai kiek 
mėsos: 36 jaučiai, 5 karvės, 23 avinai, 426 gai- 
džiai, 94 antys, 25 kalakutai, 9 jarubės, 4 straz- 
dai, 7 karveliai, 8 kurapkos ir išgerta 54 bosai 


alaus. Daugelis virtuvės dalykų buvo impor- 
tuojama. Ypatingai branginami buvo priesko- 
niai, kaip razinkos, migdolai, pipirai, imbiras ir 
kt., kurie net būdavo saugojami valstybės ižde, 
kartu su brangenybėmis ir pinigais. Daug pi- 
nigo būdavo išleidžiama ir užsienietiškiems vy- 
nams. 1546 m. pvz. vieną kartą už 1.860 auks. 
buvo nupirkta 101 pusbosis tokajaus, kurio per- 
gabenimas kainavo net 1215 auks. Vyno būdavo 
tiek daug atsargų sudaroma, kad jis net netilp- 
davo pilies rūsiuose ir būdavo saugomas pas ber- 
nardinus ir Šv. Dvasios prieglaudos rūsiuose. 


Nestebėtina, kad šitokiuo savo gyvenimu Z. 
Augustas buvo įsigijęs padykusio nerūpestingo 
eikvotojo reputaciją. "Toks amžininkas Gorskis 
rašo: “Jaunasis karalius gyvena Lietuvoje labai 
daug išeikvodamas. Savaitei iššmė 1.000 auksi- 
nų. Virtuvei kasdien pjaunamas didžiulis jau- 
tis, o dvarui 15 karvių. Alaus kasdien išeina 30 
bosų ir tiek pat midaus, neskaitant vyno... Avi- 
žų sunaudojama 400 karčių. Šieną, avižas ir ki- 
toki pašarą atgabena valstiečiai iš už 30, 40 ir 
50 mylių. Kelionėje jie turį daug nuostolių 
tiek žmonių, tiek gyvulių. Kada nors Dievo 
bausmė už tai atkeršys". Baro komendantas 
Pretričas kunigaikščiui Albrechtui rašė: „Manęs 
niekas tiek nestebina, kaip tas jauno karaliaus 
abejingumas savo dabar valdomos Lietuvos val- 
dinių atžvilgiu. Iš tikrųjų jis ten nieko nevei- 
kia, bet visiškai pasinėrė puotose, šokiuose ir 
maskaraduose“!. 

Visa tai yra tikra teisybė. Išlepintas Bonos 
palaido dvaro auklėtinis, Zigmantas Augustas 
tęsė nerūpestingą išlaidų gyvenimą ir niekuo ne- 
sirūpino. Bet kaip humanistinės dvasios valdo- 
vas jis pirko ne vien brangenybes, kurioms tu- 
rėjo stačiai kolekcionieriškos aistros. Jis kartu 
kaupė Vilniuje ir kultūrines vertybes. Jis sukū- 
rė Vilniuje pirmąją biblioteką ir pirmąją pa- 
veikslų galeriją. Jo agentai specialiai važinėjo 
po Europą, pirkdami anais laikais dar palyginus 
labai retas knygas. Bibliotekos komplektavimo 
Zigmantas Augustas neužmetė ir vėlesniais lai- 
kais, jau būdamas ir Lenkijos karaliumi, nes gy- 
veno Vilniuje. Būtų labai įdomu, jei mes da- 
bar galėtume susekti, kokių knygų ir kiek bu- 
vo nupirkta. Deja, žinome -tik nuotrupas. Ži- 
nome, kad dar tėvo įkurtą biblioteką, kuri da- 
bar iš Augštutinės pilies buvo perkelta i Žemu- 
tinę, naująją, Zigmantas Augustas atsidėjęs pa- 
pildyti pradėjo 1547 m. Bibliotekininkų = Eny: 
gų pirkėjų tada buvo Kozmirčikas. Pirmaisials 
metsis buvo tam reikalui išleista 71 auks. Dar 
teis pačiais 1547 m. pirmuoju knygų rinkimo 
asentu buvo padarytas Andrius Trzycielskis, 
Krokuvos knygininkas, kuriam buvo pavestas ir 


knygų įrišimas. Knygoms sužymėti buvo paga- 
minti net 2 specialūs spaudai — didysis ir ma- 
žasis. Jau tų pačių 1547 m. lapkritį jis pasiuntė į 
Vilnių 112 knygų, už kurias buvo sumokėta 145 
auks. 5 skat. Be to, tais pat metais Zigmantas 
Augustas už 15 auks. nupirko tėvo asmens gy- 
dytojo Alberto Saxo biblioteką, kuri tuojau bu- 
vo pergabenta į Vilnių. 1547 m. gale mirus se- 
najam Trzycielskiui, knygų medžiojimo darbo 
ėmėsi jo sūnus, kuris tuo reikalu pats keliauja 
po Europą ir ypač daug perka Frankfurte. Per 
sekančius 4 metus šis Trzycielskis išleido 2000 
auks. Jis jau pirmaisiais 1548 m. mėnesiais nu- 
pirko 120 veikalų. 1550 m. jis turėjo nupirkęs 
dar 341 veikalą. Kartu su 1548 m. nupirktais 
veikalais jie buvo pasiųsti į Vilnių dviem ve- 
žimais (pervežimas kaštavo 48 auks.). 1551 m. 
jis pasiuntė 384 t., 1552 m. — 316 t. Tuo būdu 
1552 m., kiek mums žinoma, Zigmantas Augus- 
tas buvo nupirkęs jau 1272 veikalus. Aniems 
laikams tai žymus skaičius. Kai kurių jų var- 
dai yra žinomi: Speculum Saxonicum, Biblia, 
Anatomija Dr. Bary, kažkoks herbaras ir kt. 
Per sekančius 5 metus Trzycielskis knygoms 
kreditų gavo 2820 auks., o išleido 1903 auks. 
15 skt. Tai beveik antra tiek, kiek buvo anks- 
čiau išleidęs. Knygų turėjo būti taip pat apie 
1.000. Tuo būdu 1547-57 m. Z. Augustas išleido 
4.244 auks. 4 skt. vien per Krokuvą. Be to, 
kiek galėjo, jas pirkinėjo pats bibliotekininkas 
Kozminčikas. Galimas dalykas, kad ir kitais ke- 
liais būdavo gaunama. Be abejo, per 15 pasku- 
tinių Zigmanto Augusto gyvenimo metų biblio- 
teka dar gerokai praturtėjo. Mirdamas Zigman- 
tas Augustas bus jėzuitams padovanojęs jau ne- 
mažą rinkinį. 

Be knygų Zigmantas Augustas rinko pa- 
veikslus. Berods, galerijai pradžią padarė kunig. 
Albrechtas 1547 m. prisiuntęs eilę “žymių as- 
menų" portretų. 1548 m. Petrakavoje seimo me- 
tu Zigmantas Augustas už 140 auks. nupirko 
kažkokius 29 paveikslus. Dar po 3 mėn. bib- 
liotekininkas Kozminčikas kažkur už 50 auks. 
nupirko 8 pav., vaizduojančius Abraomo kelionę, 
ir 8 pav. iš Juozapo gyvenimo. 

Zigmantas Augustas turėjo ir savų tapyto- 
jų, kurie kartais ir labai gerai buvo apmokami. 
Toks mėgiamiausias jo tapytojas Ant. Wiede 
1545 m. už paveikslą “Zubrų medžioklė“ gavo 
105 auks., sekančiais metais už turnyro vaizdą 
16 kapų, o už kitą kažkokį paveikslą 55 auks. 
Kiek tų paveikslų buvo surinkta ir koks buvo 
jų likimas, nežinome. Galbūt, jie sudegė 1610 
m. gaisre. 

Daug kaštavo, žinoma, ir Zigmanto Augus- 
to statybos, ypač pačios pilies. Apie ją iki 1544 

m., kai Zigmantas Augustas pradėjo darbus, ži- 
nių mažai teturime. Žinome, kad iš pilies į 
miestą, į Pilies gatvę, vedė kelias pro vartus, 
viršum kurių buvo bokštas. Tuojau pat už tų 
vartų tekėjo Vilnia, o per ją buvo tiltas. Gyve- 
namieji rūmai, statyti Aleksandro, buvo sude- 
gę ir juos atstatė Zigmantas II. Zigmantas Au- 
gustas nusprendė pastatyti didžiulius rūmus. 
Tam jis pirmiausia supirko beveik visus pilies 
teritorijoje buvusius privačius sklypus ir iškėlė 
iš Čia ūkinius trobesius, tarnų ir net savo dvaro 
pareigūnų patalpas. Pilies rajone buvo palikta 
tik patrankų liejykla ir arsenalas, t. y. kariniai 
įrengimai. Naujoji pilis buvo statoma vadovau- 
jant Giovanni Cini Sienos, to paties italo, ku- 
ris Krokuvoje padarė baldakimą Jogailos ant- 
kapiui ir kartu su Bartolomieju Berreci atliko 
vad. Zigmantų koplyčios puošimo darbus. Vil- 
niuje Zigmantas Augustas jam mokėjo dvigu- 
bai, palyginus su kitais italais. Atrodo, kad jis 
turėjo būti visų statybų projektų autorius. Yra 
žinoma, kad kartu su Gran Maria Padovano jis 
dirbo kunigaikštienės Elzbietos paminklą. Jo 
padėjėjais buvo Benedictus, raštuose vadinamas 
murator arba magister muri ir Bartolomeus vad. 
lapicida. Jų žinioje buvo aibės meistrų, taip 
pat daug italų. Darbų priežiūra priklausė ofi- 
cialiam pilies pareigūnui — statybininkui Fr. 
Unsterff, o vėliau — Hrob Bretfus. Jie vadi- 
nami budovničiais arba praefectus aedificiorum 
Vilnensium S. R. M. 


Be šių statytojų Zigmanto Augusto dvare 
ir mieste buvo daugybė kitų meno žmonių, ar- 
tistų ir mokslininkų. Buvo jų iš viso pasaulio, 
bet daugiausia italų. Jų tarpe užtinkame dai- 
nininkų, muzikų, skulptorių, dailininkų, gydy- 
tojų, vaistininkų, juvelirų bei auksakalių, laik- 
rodininkų ir kitokių amatininkų, taip pat pirk- 
lių. Visi čia plūdo dėl dosnaus valdovo teikia- 
mo gero uždarbio. 

Kaip minėta, Zigmantas Augustas statė taip 
pat visą eilę trobesių už pilies rajono. Tai buvo 
pirmiausia ūkiniai pastatai, iškelti iš pilies ra- 
jono. Jiems vieta buvo parinkta čia pat už Vil- 
nios vagos prie kelio, vedusio į tiltą, tarp da- 
bartinių Tilto ir Gedimino gatvių. Čia kadaise 
buvo buvę Zabžežinskių rūmai (nuo jų artyn į 
Nerį buvo Barboros Radvilaitės rūmai). Zabže- 
žinskių rūmai buvo sunykę ir sklypai priklausė 
kapitulai. Zigmantas Augustas juos sukeitė su 
kapitula į sklypus prie Skopo gatvės ir prie- 
miesčiuos. Šiuose įsigytuose sklypuose 1546 m. 
buvo pastatytos dvejos arklidės — vienos atski- 
ros jojamų žirgų, —prieklėtis, kalvio namai, vy- 
no rūsių užvaizdo italo Tomo namai, akmenta- 
šių užvaizdo Martino namai, skalbykla bei skal- 

bėjų vyresniosios Aleksinos namas, pilies ūkve- 
džio mūriniai namai, pilies tarnų namai, kalvė 
ir kt. patalpos. Iš pilies į arklides bei visą mi- 
nėtų pastatų rajoną vedė specialus medinis til- 
tas per Vilnią. Tais pačiais metais buvo pasta- 
tytos dvaro maudyklės. Kartu vyko gyva sta- 
tyba Veršupy ir Lubave, kur buvo užvestas žu- 
vų ūkis. Veršupy tam buvo įrengti 2 tvenkiniai 
ir 28 kūdros. Be to, čia pat buvo pastatyta eilė 
paviljonų, Zigmanto Augusto vasaros rezidenci- 
jai. 1547 m. Veršupio kūdrų pavyzdžiu buvo 
įrengtos 3 kūdros Vilniuje. Prie visų tų darbų 
dirbo daug svetimtaučių. Medžiaga statyboms 
taip pat kartais iš toli buvo vežama. Pvz. ak- 
muo buvo pirktas ir tašomas Kuoknezėje, Dau- 
guva gabenamas į Polocką, o iš ten arkliais į Vil- 
nių. Visa tai, žinoma, net anais laikais reikala- 
vo nemažai pinigo. 

Zigmantas Augustas daug išleisdavo. Ta- 
čiau grynai asmeniškais savo patogumais jis ma- 
žai tesirūpino. Jis gyveno vos trijuose tapetuo- 
tuose kambariuose, kuriuose didžiausia brange- 
nybė buvo veneciški veidrodžiai (vienas buvo 
perlais nusagstytais rėmais) ir sidabrinis paauk- 
suotas laikrodis. Jam patarnaudavo vos vienas 
kambarinis, mėgiamasis Jurgelis. Kitas tarnas 
globojo Grifą su Sibile. Be to, diskretiškoms 
slaptoms misijoms Zigmantas Augustas turėjo 
dar vieną kambarinį Losotą. Rengėsi Zigman- 
tas Augustas palyginus kukliai. Nešiojo seserų 
siūtus marškinius, prisiunčiamus iš Krokuvos, 
virš jų vilkosi trumpą itališką švarką iš juodo 
šilko arba kitos juodos medžiagos. Plosčių lyjant 
nešiojo iš flamandų, o giedroje iš Paryžiaus au- 
deklo. Brangiausia aprėdo dalis buvo sabalinė 
kepurė, juodas adamaškinis voverių kailiukais 
pamuštas trumpas apsiaustėlis ir itališka pa- 
auksuota špaga. 


Suprantamas dalykas, kad sūkuringas dva- 
ro gyvenimas Vilnių labai pagyvino. Dvaro pa- 
reikalavimų, pasirodo, net nebepajėgė aprūpinti 
vilniečiai pirkliai. Jiems čia gelbėjo Kauno ir 
net tolimesnių miestų pirkliai. Miestas iš tokio 
dvaro. žinoma, daug pelnėsi. Be to, jame pa- 
gausėjo ne tik didžiūnų, bet ir prasigyvenusių 
pirklių statybos. Miestas puošnėjo ir augo visą 
Zigmanto valdymo laikotarpį. Juo labiau, kad 
miestas buvo globojamas, juo rūpinamasi. Vai- 
tu buvo tokia stambi asmenybė kaip Rotundus- 
Mieleckis. Tačiau labiausiai Z. Augusto laikais 
išpuošnėjo pilis bei valdovo dvaras, kuris ištisai 
naujai buvo perstatytas. Jau minėtas Warsze- 
wickis teisingai sakė, kad pamėgęs Vilnių Zig- 
mantas Augustas “įrengė jame maudyklių, sod- 
nų, pristatė namų, rūmų ir begales nebežinau 
kokių įrengimų". 


ES EEE TI NIS 
PASIMATYMAS 


Ši pasimatymą aš ilgai stengiausi palikti 
neparašytą. Ir gal būtų gražiau, jei jis būtų 
palikęs neparašytas, nors Ji jau seniai numirus, 
užmiršta — nebepasiekiama. 

1939 metais sugrįžau iš Amerikos į savo 
teviškę. Tai lygiai po dvidešimties metų. Ma- 
no brolis, Kazys Rimas, pasitiko mane Šeduvos 
geležinkelio stotyje. Jį iš tolo pamačiau. Nepa- 
žinau jo, bet spėjau, kad tas žmogus bus mano 
brolis. Nes jis vienas čia toks tamsus ir atrodė, 
kaip tikras čigono Arlovo paveikslas. 

Mudu puolėme į glėbį, ilgai bučiavomės, 
džiaugėmės. Betgi jo glėbyje nesijaučiau, kad 
būčiau brolio, arba net šiaip lietuvio, glamonė- 
jamas. Tai buvo kažkoks nelietuviškas rasalas. 
Pasisveikinę, pakalbėję, įmetėme mano laga- 
miną į ratus, kurie, kaip ir pakinkalas ir ark- 
lys, buvo tokie pat, kaip palikau. Išskyrus šikš- 
nines vadeles ir su žalvariniais guzikėliais šikš- 
nų papuošalą ant pavalkų. Ir čigonišką botagą. 

Išokus į vežimą, Kazys paleido arklį risčia. 
Matėsi, kad jo kuinas išmokytas išsigąsti ir 
botago šmikštelėjimo. Taip mes skubinome į 
Baukų sodžių, mano tėviškę, kur teko man už- 
gimti ir paaugti. 

Baukų sodžiaus neberadau! Jis buvo išsikė- 
lęs į viensėdžius. Kai brolis Kazys parodė vietą, 
ku: tada stovėjo malūnas ir buvo sodžiaus pra- 
džia, o prieš mane bangavo tik tirštų javų lau- 
kas iš abiejų pusių iki pat kelio, aš gyvai išgir- 
dau Čepulio kieme šunį lojant, tą dideli Salia- 
moną, kurį palikau išvažiuodamas. Kaip gyvas, 
atsistojo prieš mano akis Baukų sodžius. Abie- 
jose kelio pusėse gužojo šiaudiniai stogai, ant jų 
žirgeliai, žali samanų kupstai. Žaliavo sodai. Ma- 
čiau gryčias, gryčią paskui gryčią, daržines, kūtes, 
klojimus, klėtis. Bėgo dienos, saulė tekėjo, sau- 
16 leidosi, sezonas sekė sezoną, darbymetis dar- 
bymetį. Piemenys įvarė bandą į ūlyčią: karvės 
baubdamos, avelės bliaudamos lindo į savo kie- 
mus. Mačiau patį save žaidžiantį palentą, mu- 
šanti ripką. Taip be galo, be tvarkos vaizdas 
paskui vaizdą, tūkstančiai sodžiaus scenų, „pa- 
veikslėlių mirgsėjo. Kalbos, pasakos, dainos 
girdėjosi. O tuo tarpu žaliavo kviečiai, rugiai, 

tarp jų įsimaišęs žirnis, iki pat kelio toje vie- 
toje, kur palikau Baukų sodžių. 

Dar truputį pavažiavus, Kazys parodė vietą, 
kur mūsų sodyba klestėjo. Dabar jos nei ženk- 
lo, nei ženklelio. Truputį toliau pastebėjau pa- 
liktus vienos gryčios pamatus, pečių, prie jų ke- 
lias aplaužytas obelis ir dar toliau — palinkusį 
į kelią senelį kryžių. Paskui vėl tik javai. Javai 
iki kelio. Nebėra gryčių, kluonų. Nebėra pa- 
kluonių, ano kelelio. 

Kazys, pasukęs arklį iš vieškelio į siaurą, 
duobėtą keliuką, pranešė, kad tai jau jo kelias 
ir ten pamiškyje jo trobos, o prie galo keliuko 
stovinčios moterys esančios mama ir jo žmona 
Ona. Jau aiškiau matėsi miškas, tviskėjo skar- 
da dengti stogai, didėjo dvi moterys, išėjusios, 
suprantama, manęs pasitikti. 

Šokau iš ratų, bėgau, apkabinau mamą. Ap- 
kabinau, bučiavau, bet netikėjau, kad toji laiko 
sudraskyta moteris galėtų būti mano mama. Pa- 
likau ją augštoką, tiesią, pakeltais pečiais, iškel- 
ta galva, pailgu veidu, gražią geltonplaukę. O 
radau mažytę, palinkusią, nudribusiais pečiais, 
retais žilais plaukais, garankštuotu veidu bedan- 
te. Ir atsiminiau ją baliuose pečius kilnojančią, 
ore rankas blaškančią, pašokstančią nuo kėdės 
ir dainuojančią: — O kas išrašė mano veidelius... 

Gal ir šioji mano mama nusivylė manimi. 
Gal ji tikėjo pamatyti mane gražiau užaugusį, 
smarkesnį, vyriškesnį už Kazį. Bet Kazys buvo 
augštas, tiesus, drąsus, greitas, smailiomis juo- 
domis akimis vyras. Tikras Arlovas. O aš — 
kaip mano šviesiaplaukis tėvas: žemas, truputį 
kuprotas, nežvalus, nesusigaudąs kalboje. Gal 
ir ji netikėjo, kad aš esu jos sūnus Jonas. Nes 
ji klausė, klausimą kartojo: — Ar čia mano sū- 
nus? Ar čia mano sūnus Jonas? 

Mama įsivedė mane į gryčią, tuojau pripylė 
augštus stiklus vyno, paprašė atsisėsti už stalo 
į geriausiąją kėdę. Ant stalo pupsojo iškepta 
žąsis, skilandis, dešra, kumpis, sūris, sviestas, 
pyragas — viskas gardžiausia mano atsimini- 
muose. 

Kazys atkimšo statinę namie daryto alaus, 
kuris andai būdavo toks gardus. Bačka šovė, 

MOZAIKA (Atspindžiai Jungtinių Tautų pastate) 


alus putojo, jie sakė, kad meisterio padarytas. 
Bet į stiklą įpiltas buvo drumzlinas, geriant 
— rūgštus, sunkus nuryti. Dešra taip pat sprin- 
go gerklėje. Tačiau jie visi gėrė ir gyrė, kad 
pavyko padirbti gerą alų. Todėl ne alus, ne 
dešra, ne kumpis, bet mano gomurys sugedo. 
Ir atėjo mintis, kad būtų buvę geriau nesugriž- 
ti. Tuomet naminis alus tebebūtų skanus, ma- 
ma tebebūtų ana geltonkasė. Viskas tebegyven- 
tų mano atsiminimuose toki, kaip palikau. 


Prie stalo klausinėjau jų apie mano dar 
atsimenamus žmones, o jie pasakojo: Izilaitis dar 
gyvas, gražiai gyvena; Barzdelė jau seniai nu- 
mire... Taip buvo suminėta daug vardų, bet 
apie juos pasakyta tas pat, tais pačiais žodžiais. 

V. Maželio nuotrauka 


Mama sakė, išsakė, kaip kas čia buvo, kaip 
kas yra. Nuleidęs akis į vyno stiklą, aš klau- 
siausi ir vis galvojau, kad čia nieko, nieko, ką 
p:likau, man nebėra. 


Paskui mama paprašė mane pasakyti 


jai, 
kaip aš gyvenu ten iššlovintoje Amerikoje. Pa- 
sakiau jai, kad Amerikoie man nepasisekė. Pa- 


sakiau jai, kad dirbu plieno fabrike Čikagos 
priemiestyje. Dirbu kartu su negrais ir meksi- 
kiečiais, kurie nešiojasi ilgus peilius. Turiu 1įs- 
ti į neatvėsusias krosnis ir kai kada apalpstu 
nuo karščio ir pats nebeišlendų. Kiti turi iš- 
traukti. 


— Kas būtų, jei neištrauktų? — paklausė 
mama. 


— Ištraukia. Gyvą ar negyvą, bet ištrau- 
kia, — atsakiau. 


— Ar pasitaiko kam ir uždusti tam baisiam 


pečiuje? — ji vėl klausė. 
— Pasitaiko. Pažiūrėkite į mano rankas, — 
aš ištiesiau viršum stalo savo rankas. — Pasil- 


sėjusios porą savaičių, bet ir tai tebėra kaip 
kaladės. Išpurtusios, sumuštos, juodos. 

— Sūneli, kam tau reikia taip? Tu savo 
sveikatą prarasi, arba gyvas sudegsi ten pečiuje. 

— Yra ir lengvesnių darbų, bet man taip 
pasitaikė. 

— Kad taip pasitaikė, taip ir bus. Jau dvi- 
dešimtis metų praėjo. Jei ligšiol nieko geres- 
nio neradai, tai ir neberasi. Kam tau reikia gy- 
vam ant žemės pragare kentėti? Mano sūneli 
Jonai, aš nebeišleisiu tavęs į Ameriką. Kam ten 
tau prakaitą lieti, vienam; tarp svetimų vargti? 
Ir žmonos tenai negauni. Turime didelę, gerą 
žemę, išteksime visi. Ir dabar bepiga gyventi: 
viską perka ir gerai užmoka. Tik spėk užau- 
ginti. Gyvensime kartu. Užteks ir Kaziui ir 
tau, o man jau nebereikia. 

Aš klausiausi mamos kalbos, ir man atro- 
de, kad matau nuogą, dėl manęs verkiančią 
mamytės širdį. 

— Būtų smagiau ir lengviau, jei galėtume 
visi gyventi kartu. Bet palikau Amerikoje savo 
namą. 

— Nuvažiuok, parduok ir tuojau sugrįžk. 

— Palikau ten gerą draugą. Jis galėtų par- 
duoti. Nereikėtų išleisti pinigų kelionei. Bet 
vel klausimas, kaip mes čia susitartume. 

Norėjau įsigilinti į šį reikalą. Norėjau, kad 
ir Kaziui tektų pasisakyti. Bet mama kita ką 
pradėjo. Ji pakėlė jau linksmą veidą ir paklau- 
sė: 

— Ką Jonukas taip daug parsivežei? Ati- 
daryk skrynią. 

— Parvežiau tamstoms dovanų iš Ameri- 
kos. Visą skrynią. Tik negaliu dabar atidaryti 
skrynios, nes užmiršau ir palikau Kaune vieš- 
butyje raktus. 

Mama nusiminė, 
ateis raktai. 

— Ką parvežei man, Jonukas? 

— Juodą šaliką iš vilnų ir šilko, gražiu raš- 
tu išaustą ir paauksuotą. 

Mamos akys žibėjo, atrodė gyvos ir jau- 
nos. Atrodė, lyg būtų ne savo vietoje tame ga- 
rankštuotame, be dantų veide. 

— Iš šilko ir vilnų išaustą šaliką ir dar pa- 
auksuotą! Iš Amerikos! Dabar galėsiu pasirėdy- 
ti amerikoniškai, gražiau už ponias. Važiuosiu 
į bažnyčią — užsidėsiu šaliką. Šaliką apsisup- 


pradėjo rūpintis, kada 


siu, ir kai į turgų vyksiu. Aš kai kada dar nu- 
sikapstau ir į turgų. Jie nori mane jau užkišti 
už pečiaus, bet aš dar apsisuku, nepasiduodu. 

— Tai ir gerai, mama. Kol gyveni, gyvenk, 
kad matytų. O tas šalikas yra taip išaustas, kad 
kuo daugiau jį nešiosi, tuo labiau jis žibės. Už- 
teks mamai šimtą metų. 

—Aš nueisiu į bažnyčią, apsisupus ameri- 
koniškų šaliku, vilnų, šilko, aukso; 0 mano sū- 
nus Jonas, iš Amerikos, atsiklaups šalia manęs. 
Ir tegu jie žiūri. 

— Taip, mamyte. Mamos šalikas bažnyčio- 
je bus, kaip pasirodęs angelas. Ir aš klūpėsių 
šalia tamstos. 

— Ir bus kaip pasirodęs angelas! Kas čia 
turi tokį šaliką? 

— Parvežiau mamai dar sijonui ir bliūzei 
audimo ir skrybėlę su gėlėmis. 

— Dabar tai kad apsirėdysiu, tai apsirėdy- 
siu. 

— Ir aš eisiu su mama į bažnyčią, klūpė- 
siu šalia mamos. 

— Tai gal tu nebevažiuosi į Ameriką? 

— Turėsiu važiuoti, 

— Būtų man smagiau baigti gyvenimą, jei 
tu, Jonai, nebegrįžtum tenai. Turime didelę ge- 
rą žemę — daugiau negu reikia, — mama vėl 
kartojo tą patį. — Praeitais metais ir šiemet la- 
bai perka viską, tik spėk auginti. Perka ir ge- 
rai užmoka. Niekad taip gerai nebuvo. Jonai, tu 
pasakyk man, prižadėk, kad ten už marių dau- 
giau nebevažiuosi, kad gyvensi su mumis, kol 
aš gyva būsiu. Prižadėk, vaikeli. 

— Kaip jau sakiau: turiu Amerikoje namą. 

— Aš nebeišleisiu tavęs, mano sūneli Jo- 


nai, — mama vėl bučiavo mane. 
— Ką brolis manai? Prašau pasakyti, kaip 
tamsta norėtum? — paklausiau Kazio, kuris 


nesimaišė į šią kalbą. 

— Man bus gerai, kaip mama pasakys, — 
atsakė jis, neparodęs susidomėjimo. 

— Mama jau pasakė, — pastebėjau. 

— Ar pasakė? Aš nesiklausiau jūsų šnektos. 

— Galėčiau pavesti draugui parduoti mano 
nuosavybę Amerikoje. 

— Jei žinai, kad jis yra teisingos Žmogus, 
— įspėjo Kazys. — O žemės yra, išsiteksime. 

— Kad tu, Jonai, būtum matęs, kiek miško 
Kazys iškirto, kelmų išrovė. Šimtas arklių per 
šimtą metų neišvežtų. Ir ta žemė to neverta. 
Dirbamos žemės buvo tik lopelis, kita — alks- 
nynas ir miškas, kai mes čia atsikraustėme, — 
priminė mama. 

Dabar jos akyse pamačiau kažką įtartina. 
Man atrodė, kad ji tai priminė neveltui. 

— Išeikime į lauką — noriu pamatyti tavo 
sodybą, — pavadinau Kazį. 

Pasitraukdamas nuo stalo, paėmiau ilgą deš- 
ros gabalą, kurį atidaviau už durų laukiančiam 
Margiui. Šuva iš karto tapo mano draugas. Bro- 
lio Kazio trobos buvo visos tvirtai pastatytos, 
erdvios. Pastatytos atokiai viena nuo kitos — 
atsargai nuo gaisro. Alksnyne gera pirtis, prie 
jos šulinys vandeniui ir svirtis. Ant pirties stogo 
gužų lizdas. 

Man čia labai patiko. Buvo malonu, tylu ir 
gražu. Dvelkė vyriškas beržų ir alksnių kvapas. 
Dažnai užkliūdavo nepažįstamų miško gėlių ir 
čiobrų kvepėjimas. Užuodžiau saldžią žemuogių 
aromą. Miške kartojosi paukštelių čiulbėjimai, 
juodvarnių, šarkų ir kitų didesnių paukščių 
kvarksėjimai. Mačiau iš miško į lauką nusilei- 
džiančius laukinius karvelius, ant sausos šakos 
vanagą tykantį. 

— Tokia tyla, ramybė čia. Ir nereikia sku- 
binti, — pasakiau Kaziui. — Jaučiu tvirtesnį no- 
rą Čia pasilikti, pasistatyti trobas, vesti žmoną. 

— Dabar gerai. Bet pasitaiko ir prastų me- 
tų, kada būna sunku sudurti galą su galu. Augš- 
ti mokesčiai. Kai kada pasitaiko, kad negali par- 
duoti, tai nežinai ką daryti. Turi visko, bet ne- 
perka. Neperka — nėra pinigų. Gali ir vėl atei- 
ti koks biesas, — pagąsdino Kazys. 

— Amerikoje dar prasčiau, kai užklumpa 
nedarbas. Čia gali pasisėti, užsiauginti, o ten 
reikia gyventi iš dolerio. Nėra darbo — nėra 
dolerio. 

— Vistiek tenai Amerika. Jūs tenai gyve- 
nate, visko turite. 

— Aš turiu kelis kaklaraiščius suveržti sa- 
vo kaklui. Bet tai gali būti, kaip afrikiečiui įver- 
ta i nosi grandis. 

— Gal brolis manai jieškoti savo dalies? 

— Pinigų aš neparsivežiau. 

— Aš palieku mamai. Man bus gerai, kaip 
mama pasakys. 

Beeinant toliau, pamačiau pro krūmus kar- 
ves, aveles sanantis ir prie jų stovinčią mažytę 
mergaitę. Ji liūdnai raliavo. Priėjau prie jos, 
pakalbinau, pakėliau į orą, pasupau. Ji buvo 
menkutė, lengvutė ir labai tamsi. Ji neatrodė, 
kad būtų lietuvaitė. Ji buvo Kazio piemenė. 
Paklausiau jos vardo, metų. Jos vardas Saliu- 
te, ji septynerių metų mergaitė. Ikišau rankas 
į savo kišenes, bet ten neradau nieko daugiau, 
kaip pinigus. Įspaudžiau į jos delnelį pinigą. 

Paskui Kazys ir aš ėjome toliau. Apėjome 
jo laukus, pasidžiaugėme, kad javai tiršti, kaip 
mūras. Dobilai taip pat. Jo vienas sūnus ir ber- 
nas jau pjovė šieną, o jaunesnis sūnus ir merga 
grėbliais pradalgius vartė. 

Vakare, bandą parginus ir atėjus į gryčią 
valgyti, Saliutė padavė man didelį aukšlį „gra- 
žių, tamsiai raudonų, saldžiai kvepiančių žem- 
uogių. Aš paėmiau mergaitę ant savo kelių, su- 
pau ją, pasakojau, kaip Amerikoje gyvena jos 
amžiaus mergaitės. Ir pažadėjau jai: 

— Saliute, grįždamas į Ameriką, aš pasi- 
imsiu tave, išvešiu per marias, per gilias. Į Ame- 
riką. Toli, toli. 

Mačiau, kad mama nerimauja ir kiti stebi- 
si, bet nesupratau, kur būtų netvarka. Pagaliau 
mama pakilo nuo kėdės, atidarė gryčios duris ir, 
peržengus slenkstį, pašaukė mane. 

— Jonai, ateik čia, — ji tai pasakė man 
įsakančiu balsu, kaip prieš dvidešimt metų ir 
dar anksčiau. 

Pasodinau Saliutę ant kėdės ir nuėjau pas 
mamą, valgydamas žemuoges. 

— Ką, mama? 

— Tu neužsiimk su ja. Ji yra mergos vai- 
kas, — tvirtu balsu pagrasino mane senelė, ma- 
no mama. 

Stumtelėjau motiną į priemenę, kad galė- 
čiau uždaryti gryčios duris, kad mūsų kalbos ne- 
išgirstų Saliutė. Paėmiau mamai už smakro, ku- 
ris stovėjo pakilęs, ir žiūrėjau į jos akis, kurios 
dabar buvo gyvos, atrodė jaunos. 

— Mama, aš stebiuosi, — lėtai pasakiau. 

Ir stebėjausi. Stebėjausi iš savo mamos. 
Nes gerai žinojau, kad ji pati, jauna būdama, 
dargi ištekėjus, nebuvo šventa. Užaugusių kal- 
bos pasiekdavo vaikus. Taip pat išgirsdavau tėvą, 
kuris gindamasis, kaip katė nuo šunio, jai pri- 
kišdavo pasakydamas: “Čigonas ne tik mylėjo, 
bet ir padovanoio". O Kazį mano atsiminime vi- 
si pusberniai vadino čigonų. Mama mylėjo dvie- 
jų arba trijų dienų balius. I vieną tokių balių 
atvažiavo ir čigonų karalius Arlovas. 

Ir dabar štai mama bara mane už tai, kad 
aš pasisodinau Saliutę ant savo kelių. I ką atsi- 
spyrus, kuo pasirėmus, ji bara mane? Geriau 
pasakyti. niekina Saliutę. O aš spėjau, kad Ka- 
zys vyra Saliutės tėvas. Man buvo sunku čia iš- 
painioti siūlą, pasakyti, kaip kas turėtų būti, juo 
labiau pakreipti mamos tvarką šiuose namuose. 
Aš kažką pasakiau, o mama suriko: 

— Tu kalbi, kaip ne mano sūnus! 

Paskui ji prasiveržė pro mane, švaistydama 
savo rankas, ir įlindo atgal į gryčią. 

Aš sugrižau prie Saliutės. Pasisodinau ją 
prie stalo šalia savęs. Žiūrėjau, kad ji gerai pa- 
valgytų. Motinos veide vėl mačiau nerimą, ku- 
rio ji, tylėdama, ilgai neiškentė. i 

— Jonai, kodėl nesilaikai mūsų namų tvar- 
kos?! — ji suriko. 


Pražydusi vyšnia 
Vašingtone 


V. Maželio nuotr. 


Neatsiliepiau. Tik pakėliau balsą, kalbėda- 
mas į Saliutę. Mergaitei žadėjau: 

— Saliute, aš išvešiu tave per marias, per 
gilias. Bet tu valgyk, kad greitai augtum, didelė 
užaugtum. Valgyk, prašyk valgyti, kai nori. 
Prašyti nebijok. 

Sekantį rytą švintant motina prikėlė šeimy- 
ną ir išskubino prie darbo. Šiandien ir Oną iš- 
siuntė į lauką prie šieno. Kaziui liepė apžiūrėti 
dalges. Bernas vieną nulaužė, kita jau sudilus, 
dar kita ne ko verta, o ateina rugiapjūtė. Greitai 
reikės pradėti rugius kirsti. 

— Tu nebedirbi, nebesirūpini. Kas čia bus? 
— motina barė Kazį. 


Atlikus ryto ruošą, mama atsisėdo prie ma- 
nęs ir pasakojo man apie Saliutės motiną Ma- 
rijoną, kuri tarnauja pas Čepulį už mergą. Ma- 
rijona esanti dar visiškai jauna, graži, gera dar- 
bininkė, moka gražiai austi, pasiūti, ir kompa- 
nijoje nepėsčia, bet kas iš to? Ji — merga su 
vaiku. 


— Jei neturėtų vaiko, dar turėtų pasogos, 
būtų verta gero vyro, — baigdama pastebėjo 
mama. Paskui paklausė: — Tu, Jonai, nesiveši 
jų į Ameriką? 

— Žinoma, kad ne. 

— Ir aš žinau, kad ne. 

Jos veidas paskaidrėjo. Ji apkabino mane 
ir bučiavo. Ir vėl sakė: 
— Aš tavęs, Jonai, nebeišleisiu į Ameriką. 


Gyvensime kartu. Kam tau tos Amerikos? Te- 
nai ir žmonos sau negauni. 
— Be žmonos gyventi nusibosta. Kai ka- 


da pasidaro taip baisiai ilgu, liūdna, kad atsi- 
randa noras pasikarti, — skundžiausi mamai. 

— Dieve mano! Dar pakaruoklis atsiras 
mūsų familijoje. Kaip gyva, tavęs nebeišleisiu 
į Ameriką, — ji šaukė. 

Bet kitą mirksnį pasikrapštė galvą ir nusi- 
stebėjo: 

— Pirmą tokį amerikoną girdžiu, kad taip 
skųstųsi. Kiti, parvažiavę, tik giriasi. 

— Jiems pasisekė, man nepasisekė, mama, 
— atsiliepiau liūdnai. 

Kiek vėliau Kazys pasakė važiuojąs į Še- 
duvą žibalo ir dalgių nusipirkti Namie nėra ži- 
balo, praeitą vakarą reikėjo sėdėti patamsy. Pa- 
klausė — gal ir aš norėčiau važiuoti. Žinoma. 
Galėsiu užeiti į paštą. Gal bus atėję raktai. 

— Taip, gal atėjo raktai. Atidarysime skry- 
nią. Aš baisiai noriu pamatyti savo šaliką, — 
džiaugėsi mama. 

— Iš Šeduvos grįždami, galėsime pasukti į 
Dauguvėnę pažuvauti. Parsivešime žuvies. Gal 
pagausime ir lydekų, — užsiminė Kazys. 

Jis įmetė į vežimą bradinį. 

Pasiekus vietą, kur stovėjo Baukų sodžius, 
mane vėl apsupo šimtai atsiminimų, buvusio so- 
džiaus vaizdai ir gilus liūdesys, kad nebėra Bau- 
kų sodžiaus. Baukų laukai nebepažįstami, trobų 
primėtyti, žmonės gyvena toli vienas nuo kito. 
Nebesueinama, nebesusirenkama, kaip tada. O 
anų dienų baukiečiai arba išmirė, arba paseno, 
arba užaugo — paliko žmonės man nebepažįs- 
tami, svetimi. Mano tėviškė nebėra man. Man 
čia jau svetimas kampelis. 

Kai Kazys ėjo į krautuvę, aš pasakiau jam 
einąs į paštą. Prie pašto pasitaikė man netikėta 
laimė. Mane užkalbino gražiai apsirėdęs, gerai 
lietuviškai kalbantis žydas. Jis pasiūlė man pen- 
kiolika litų už dolerį, įei aš turiu šimtą dolerių 
arba daugiau. Banke dolerio kursas buvo tik še- 
ši litai. Dolerius tuojau iškeičiau į litus ir di- 
desnę dalį pinigų pasidėjau Šeduvos banke. Da- 
bar jaučiausi turtingas, beveik tris kartus tur- 
tingesnis, negu maniau Lietuvoje būti. "Todėl 
Šeduvoje Kazys ir aš prisikrovėme pilnus ratus 
bravorinio alaus, vaisių, vyno, spirito, strimelių, 
silkių, saldainių. Pastebėjęs kioską, nusipirkau 
visokios spaudos iš Kauno. 

O Dauguvėnėje, tris kartus patraukę bradi- 
ni, išvilkome pusę maišo mažos žuvies. Tarp ma- 
žų pakliuvo keturios lydekos. Buvome dar kartą 

įbridę, manydami užtikti daugiau lydekų, bet 
dabar pasitaikė broliui Kaziui nelaimė. Jis stai- 
ga įlindo į gilią duobę ir pasinėrė. Nors ir čigo- 
nas, bet, negyvendamas arti prie vandens, ma- 
tyti, nebuvo išmokęs plaukti. Jis iškilo ir vėl nu- 
grimzdo į dugną. Antrą kartą iškilusį pavyko 
man jį pagriebti už plaukų. Išvilkau ant kranto, 
paguldžiau ant pilvo ir pradėjau visa sveikata 
spaudyti jo nugarą, kad pašalinus vandenį iš 
plaučių. Jis greitai atsigavo ir vėl buvo tvirtas ir 
sveikas. Daugiau nebebridome į vandenį. 

Kai parvažiavome namo ir nešėme daiktus 
į vidų, motina džiaugėsi: 

— Tai kad prisipirko. Visą Šeduvą išpirko. 

Spėjus tai pasakyti, ji nekantriai paklausė: 

— Ar parsivežei raktus? 

— Parsivežiau. 

— Tai einame atidaryti skrynios. 

— Pirma reikia sudoroti žuvį. Vakaras atei- 
na, — pasakiau. 

— Žuvis gali palaukti. Einame atidaryti 
skrynios. Žuvį nuleiskite į pirties šulinį, tegu 
atšala. 

Mama buvo linksma, kalbėjo, lyg būtų jau- 
na. 

— Ne, mamyte. Pirma reikia žuvį apdirbti, 
— pasakiau. 

Paskui uždėjau ranką per jos liemenį, pri- 
spaudžiau ją prie savęs, nuleidau akis ant I>bai 
garankštuoto, be dantų jos veido ir, kaip mokė- 
jau švelniau, jai pasakiau: 

— Mamyte, aš parvežiau tamstai dar kažką 
brangiau už šaliką. Aš pats pasiliksiu prie ma- 
mos, visad būsiu mamos akyse. Į Ameriką ne- 
bevažiuosiu. Vakar ir šį rytą mamytė prašei ir 
prašei mane nebevažiuoti į Ameriką, gyventi 
čia. Dabar prašau tamstą pasakyti, ar mama tik- 
rai nori, kad aš pasilikčiau savo tėviškėje? 

Ji pakėlė akis, apsidairė, delsdama atsakyti. 

— Žinoma, kad noriu. Jei nenorėčiau, ne- 
prašyčiau. Būtų tau lengviau, o man smagiau 
gyvenimą baigti, — pagaliau ji pasakė. 

Dabar atrodė, kad ji bus jau užmiršusi ša- 
liką. 

— Praeitą naktį aš ilgai neužmigau. .-. 

— Gal lova kieta? 

— Lova minkšta. Bet rūpinausi, kaip ką pa- 
daryti. Čia labai gražu, malonu, smagu, viskas 
sava ir yra ant ko gyventi. Būčiau tarp savųjų. 
O ten Amerikoje, nors jau dvidešimt metų išsy- 
venau, vistiek jaučiuosi pašalietis. Sunku su kal- 
ba, sunku gauti žmoną, ir paskutiniame darbe 
mane stumdo. Gvvenu vienas, dvidešimt metų 
sunkiai dirbau, nieko neužsidirbau. Galėjau šiek 
tiek susitaupyti, bet pragėriau. 

— Sakei, kad turi namą? 


— Taip, sakiau. Bet tik pasigyriau. Namo 
neturiu, o doleriais — tik kelis šimtus. Čia ga- 
lėčiau gauti žmoną, pasistatyčiau trobas, kad ir 
ne tokias geras, kaip Kazio. Esu jau numatęs 
vietą ežiai. Aš norėčiau savo dalį pasiimti žie- 
mių pusėje. Čia žemė gal kiek prastesnė, bet už- 
tai gražiau prie miško, kur galvoju pasistatyti 
trobas. 

— Mūsų žemė — visa pirmos rūšies. Tokia 
pripažino agronomas. Bet ką tu čia darytum, 
Jonai? Užmiršai arti, nieko nebepažįsti. Kas tau 
čia biednoje Lietuvoje. Jei Amerikoje pragėrei, 
ką uždirbai, tai čia savo žemę greičiau prager- 
tum. Iš ko pasistatytum trobas, jei neparsivežei 
pinigų? 

— Kazys dirbo mano dalį per penkiolika 
metų, nieko man neprimokėdamas. Jis galės ir 
turės duoti pinigų man trobas pasistatyti ir gal- 
vijų pradžiai. Be to, amžiną atilsį, tėvas žodžiu 
ir laiškais yra prižadėjęs viską palikti man, Ka- 
ziui nieko. Tėvas Kazį nelaikė savo sūnumi. 

— Tu, Jonai, kalbi kažinką. Aš einu į dar- 
žą kiaulėms žolių parauti. Ateina vakaras. 

— Einame į gryčią, mama. Parsivežiau rak- 
tus, atidarysiu skrynią. Atiduosiu mamai šaliką. 
Žuvis ir kiaulės gali palaukti. 

Norėjau ją už rankos paimti, bet ji greitai 
pasitraukė, ranką užkišo už savo nugaros. 

— Nėra kada. Ateina vakaras. Karves greitai 
pargins, reikės pamilžti, šiaudų padraikyti. 
Reikia kiaules pašerti, arklius perkelti, veršius 
pagirdyti. Kazys daužosi po miestą, nesirūpina. 
Ona taip pat nežiūri. Jei ne aš, nieko čia ne- 
būtų. Kazys vaikščiotų kiauru klynu, kaip Pra- 
nių Domininkas. 

— Mama taip laukei atidarant skrynios. 

— Aš laukiau skrynios, dabar skrynia gali 
palaukti manęs. Einu į daržą. 

Ir mama nuėjo. Pastebėjau, kad ji ne į dar- 
žą, bet pas Kazį į bekonų migį įlindo. Aš pri- 
slinkau prie migio sienos, kur buvo siauručių 
plyšių. Pro vieną jų galėjau matyti į vidų. Ma- 
čiau gerokai paaugusių bent dvidešimt paršų, 
kuriuos jie vadino bekonais. Paršai buvo baltų 
baltučiai, kaip ką tik išprausti. Motina stovėjo 
prie Kazio ir balsiai pasakojo jam, kad aš tikrai 
manau pasilikti tėviškėje, atsiimti savo dalį ir 
priedu dar gauti iš Kazio pinigų ir galvijų. Dar 
ir pamelavo jam, pasakydama, esą, aš žadėjęs 
ištirti, kaip ten mūsų tėvui pasitaikė įvirsti į 
griovį ir prigerti. Tai atpasakojus, ji tvirtesniu 
balsu Kaziui tarė: — Ar tu negali jį įkišti į 
pirties šulinį, ar linų marką, kad nė šuva ne- 
lotų. Kas bus, jei išdraskysite žemę? -£1 

Vakar, kai Kazys vedžiojosi mane, rodinė- 
damas savo turtą, aš pažvelgiau į pirties šulinį 


žemyn. Šulinys ankštas, tamsus, o vanduo juo- 
das. Nors bet koks šulinys įmestam prigerti yra 
tas pats, betgi šis ypatingas šulinys pasirodė 
man baisesnis už kitus. Aš nušiurpau, susijau- 
dinau ir, pats nepasijutęs kaip, įlindau į migį. 
Norėjau pasakyti jiems, kad aš išgirdau jų kal- 
bą. Jau dantyse turėjau žodžius, bet staiga su- 
silaikiau. 

— Kur valote žuvį? Aš ją apdirbsiu, — pa- 
klausiau Kazio. 

Kazys pasitraukė nuo mamos. Neramios ma- 
mos akys žiūrėjo tiesiai į mano akis. 

— Aš einu prie žuvies. Aš žiūrėjau bekono 
su speniu po kaklu, arba juodu lopeliu ant nu- 
garos paskersti broliui. Pirmiau tokių nepriim- 
davo, dabar gaudo ir tuos. Bet gražiau man pa- 
čiam, jei mano bekonai visi be spenių ir dėmių, 
— Kazys kalbėjo ramiai ir smagiai, lyg būtų ne- 
girdėjęs, ką jam motina liepe. 

— Eikite ir įleiskite žuvį į pirties šulinį. Te- 
gu palaukia iki rytojaus. Šį vakarą valgykime 
strimeles. Tiek daug parsivežėte, šilta, gali su- 
gesti, jei tuojau nesuvalgysime, — pastebėjo ma- 
ma. 

Pasijutau, kad mane jau gąsdina menknie- 
kiai, kaip mamos pasakytas “eikite". Kodėl Ka- 
zys pats vienas negalėtų žuvį nuleisti į šulinį? 

— Žuvis užsmardins vandenį, kaip įkištas 
šuva, — pastebėjau netuščiomis, žiūrėdamas į 
mamą. 

— Mes pripratę prie daug smarvių, vaikeli. 
Ir už kerčių smirdi, kai nepasisuka kiaulės, — 
atsikirto mama. 

Mes vis tik nusinešėme žuvį į skiedryną 
skusti ir skrosti. Katė, vištos gaudė žuvių at- 
matas. 

Žuvį valant, mes daug kalbėjome. Kazys 
vietomis buvo atviras ir nuoširdus. Tai stebino 
mane, nes ligšiol laikiau jį labai užsidariusiu. 
Saliutę jis paėmęs už piemenę todėl, kad ji esan- 
ti jo duktė. Prieš aštuonerius metus pas juos tar- 
navusi Marijona, tuomet tik septyniolikos metų 
mergaitė. Jis užeidavęs pas ją į klėtį. Ir pasitai- 
kė nelaimė, Jis norėjęs Marijoną laikyti ateinan- 
čius metus ir toliau, bet mama nesutikusi. 

— Mama žino, kas yra Saliutės tėvas, ar 
ne? — paklausiau. 

Žino Visi Žino: 

Atjojo ant išganyto bėro arklio Dominin- 
kas Pranys. Žemas, išsiganęs vyras, su ilgais, su- 
vytais, geltonais ūsais. Jis mano vienmetis. Te- 
ko su juo žaisti, arklius ganyti. Buvome geri 
draugai. Ir jo nebepažinau. 

Domininkas paėmė mano peilį žuviai skros- 
ti. Aš tuo tarpu ištraukiau iš gryčios šulinio 
maišą, kuriame buvau nuleidęs butelius alaus, 

kad atvėstų. Paėmiau šešis butelius, kitus nu- 
leidau atgal. Tuos atkimšau, ir mes triese išgė- 
rėme. Alus buvo stiprus. Pajutome, kaip čia sa- 
koma. 

Saulė pradėjo leistis, oras greitai vėsti. Sa- 
liutė parginė karves, šieno pjovėjai, dainuoda- 
mi, parėjo namo. Jie tuojau puolė karves milžti. 
Jaunesnis Kazio sūnus nuėjo veršių girdyti, S2- 
liutė žąsis i gardą suvaryti, mama šėrė kiaules, 
Kazys, žuvi pabaigęs, įnešė du kibirus vandens 
į vidų. Taip visi skubino vakaro ruošą. 

Atėjo prieblanda, pradėjo vabalai zvimbti. 
Baigė:i diena. 

Pagalizu mes visi suėjome į gryčią prie sta- 

Va MŽA-Ž E EBS 


A. VARNO 
PORTRETAS 


lo. As pastačiau ant stalo spiritą, vyną, bravo- 
rini alų, padėjau pora šimtų strimelių. 

— Kol išvirs žuvis, išgerkime ir strimelių 
užkąskime, — pakviečiau. 

Pirmą stiklą su spiritu pastiprinto vyno pa- 
daviau mamai. Ji iš karto išgėrė. Tuojau pripy- 
liau antrą, didesnį stiklą. Ir tą ji greitai išmau- 
kė. Padaviau trečią. 

Kazys atkimšo naują statinę alaus. Netru- 
kus mes visi, bernas ir merga, buvome gerai įsi- 
ksušę. Saliutė sėdėjo šalia manęs ir kramtė sal- 
dainius, kurių buvau nemažai įbėręs į jos sterb- 
lę. Domininkas pravedė dainą, kurią jie visi 

iainavo. Ir mama ir Saliutė. Aš nedainavau. 


— Ar pas tamstas žmonės nedainuoja? — 
paklausė Domininkas. 

— Kai kurie dainuoja, — atsakiau. 

Pastebėjau atsiradusias čia kelias naujas 
dainas, keletą andai nevartotų žodžių, kurie ir 
mamai buvo jau įprasti. 

Pagaliau aš nutraukiau jų dainas, pasaky- 
damas: 

— Atidarysiu skrynią, — ir atidariau. 

Aš stebėjausi, kad mama atrodė, lyg būtų 
visiškai užmiršus skrynią. 

Pirmiausia išėmiau š>liką, atlanksčiau, pa- 
purčiau, pakėliau augštyn, kad visi gerai pama- 
tytų. 

— Šalikas iš vilnų ir šilko, gražiu raštu iš- 
austas ir paauksuotas. Jis mamą pajaunins dvi- 
dešimt metų, — pasakiau. 

Paskui priėjau prie mamos uždėti šaliko ant 
jos pečių. Bet mama, kaip nuo rupūžės, šoko 
į šalį nuo šaliko. 

— Nereikia! Ką aš su juo? Kur aš, senė, 
beisiu su tuo ponių papuošalu? Ar žmonių juok- 


dinti? — priešinosi mama. 
— Į bažnyčią, į turgų. Kaip mama pati va- 
kar kalbėjai, — priminiau. 


— Vakar buvo vakar. Šiandien nebereikia, 
nenoriu. Tu parvažiavai išzrdyti mūsų gyveni- 
mo, tvarkos, mados. Jis atims žemę, savo dalį, 
dar pinigais ir galvijais reikalaus iš Kazimiero. 
Pasisodino ant kelių mergos vaiką ir svilina 
savo motinos akis. Velnias tave parnešė ant ma- 
no senos galvos, — mama bėrė žodžius paspjau- 
dama. | 

— Mama, ką kalbi? Perdaug išgėrei, — nu- 
sistebėjo brolienė Ona. 

— Ir neišgėrus tą patį pasakyčiau. 

— Brolis Jonas šiandien kažinką pasakė 
mamai, — įkišo žodį Kazys. | 

— Aš žinau, ką Jonas pasakė. Tu pasakei 
man, ką Jonas pasakė mamai. Jei brolis Jonas 
jieško savo dalies, tai jieško savo. Tegu atsi- 
ima. Žemės užteks. Galime išplėšti pusę alks- 
nyno, ganykloms ir šienui perdaug, ir vėl turė- 
sime daugiau dirbamos žemės. Kam reikia mo- 
tinai ir broliams pasipjauti dėl žemės? — Ona 
susijaudino ir paraudo. 

Aš pradėjau atsiminti Oną tokią, kokią ją 
palikau. Tą kaimyno mergaitę su duobutėmis 
skruostuose, plačiai atviromis akimis. Ją aš gin- 
davau, kai Domininkas užpuldavo erzinti. Ir da- 
bar jos veiduose tebebuvo duobutės, jos akys ne- 
pasikeitusios. Tik jos veidas jau pradėjęs senti. 

Mama pasakė piktą žodį ir Onai. Paskui vėl 
rėkė ant manęs. Bet Domininkas užrėkė jos bal- 


są. 


— Nereikia tuojau susibarti dėl žemės, — 
šaukė Domininkas. — Kas ta žemė? Daugiau 
žemės — daugiau darbo ir rūpesčių. Žinote ant 
ko aš gyvenu, o gyvenu smagiau, negu kas ki- 
tas per šimtą kilometrų aplink. 

— Kas norėtų gyventi, kaip tu gyveni? Klė- 
tyje su vienu langeliu tebelindi. Dar nepasista- 
tei gryčios, žemės neišsidirbai, — rėkė mama. 
— Išgirsta, kur yra padaryta alaus, ir atjoja. 

— Jie gali atjoti pas mane, kai aš pasidir- 
bu alaus. 

— Bet kada tu turi alaus? Nelįsk į akis. Aš 
išvaikysiu jus visus, paėmus šluotą. Ir Kaziui 
duosiu šluota per galvą, kad jis tyli, kaip kur- 
mis, — šaukė mama. — Jei aš būčiau vyras, kaip 
jis, čia man niekas niekų nepaistytų. 

Šaliką padėjau atgal į skrynią. Iššmiau ru- 
tulį audimo. Jį išvyniojau. 

— Tai va mamai, švelnučio audimo keliems 
sijonams. 

— Nereikia ir to. Užteks, ko turiu. Kiek aš 
čia begyvensiu, — atsakė mama. 

Audimą suvyniojau ir numečiau atgal į 
skrynią. Paskui dalinau dovanas kitiems. Bro- 
lienė Ona labai džiaugėsi audimu ir skrybėlaite. 
Kazys savo dovaną priėmė be entuziazmo. Do- 
mininkui uždėjau ant galvos vieną skrybėlių. 
Šis tas teko Kazio sūnums, bernui ir mergai. 
Mergai atidaviau skrybėlaitę su gėlėmis, kurią 
buvau parvežęs mamai. Saliutei nieko tinkamo 
neradau. Todėl mamai skirtą audimą atidaviau 
Domininkui ir paprašiau, kad jo žmona, siūdama 
sau, pasiūtų ir Saliutei suknelę, gal dvi, nes me- 
džiagos ten užteko. 

Skrynioje paliko vienas šalikas. Pirma gal- 
vojau jį ten uždaryti iki rytojaus. Gal mama 
priims šaliką vėliau. Paskui staiga atsirado ki- 
ta mintis. Vėl ištraukiau šaliką, papurčiau, vi- 
siems parodžiau ir paklausiau: 

— Ar tikrai mama nenori šaliko? 

— Nenoriu, — atsakė ji. 

Šaliką tuojau padėjau ant Saliutės kelių. 

— Saliute, tą gražų, paauksuotą šaliką ati- 
duok savo mamai, kai ją pamatysi, — pasakiau 
mergaitei. 

Mama pašoko ant kojų, iškėlė rankas. 

— Tu parvežei šaliką ne man, bet mergai 
su vaiku! — suriko Mama. 

Saliutė rankutėmis užsidengė akis, įsikniau- 
bė į stalą. Ji laikėsi, kad nepravirktų. Bet jos 
pečiai kilnojosi, visas kūnas trukčiojo. Ji tyliai 
verkė. Paskui ji norėjo išbėgti iš gryčios, su- 
spaudus glėbyje šaliką. Paėmiau ją į savo ran- 
kas. Paėmiau iš jos šaliką ir užrakinau skrynio- 
je. Pasakiau, kad aš pats šaliką nunešiu jos mo- 

tinai. Paskui aš supau mergaitę rankose ir kal- 
bėjau: 

— Neverk, Saliute. Aš išsivešiu tave į Ame- 
riką per marias, per gilias. Į Ameriką. 

— Supk, supk benkartą, svilink savo moti- 
nos akis. Koks velnias tave parnešė ir užkorė 
ant mano senos galvos! — šaukė mama. 


Man atsirado noras išgąsdinti mamą, kad ji 
nutiltų. 

— Rytoj aš išvažiuoju į Panevėžį pas nota- 
rą savo dalies reikalu. Bet ten būdamas užeisiu 
ir pas advokatą sužinoti jūsų įstatymų. Pas mus 
vyrą, išprievartavusį nepilnametę, baudžia ilgų 
metų kalėjimu, o kai kuriuose steituose ir mirti- 
mi. Aš manau, kad ir čia už tokį nusižengimą 
kaip nors baudžia. Kiek metų Marijona buvo, 
kada pas jus tarnavo? Tik septyniolikos, ar ne? 


Bet mama ir dabar nenusigando. Ji puolė 
prie stalo, pagriebė tuščią vyno bonką ir pa- 
leido į mane, taikydama į veidą. Aš pakreipiau 
savo galvą į šalį. Bonka atsimušė į sieną ir su- 
dužo. 

— Lauk iš mano namų! — suriko mama. 

Ona tvirtai paėmė ją už pečių ir išvedė į 
virtuvę, pasakydama: 

—Mamyte, einame pažiūrėti žuvies. 
jau bus išvirus. 

— Ką brolis kalbi? — paklausė Kazys. 

Mama neparodė baimės, bet Kazys išsigan- 
do. 

— Aš norėjau išgąsdinti mamą, ne tave. 
Užmiršk, — pasakiau Kaziui. 

Kaip matote, šis vakaras baigtas nelinksmai 
ir negražiai. 

Nakti praleidau lankoje ant šieno, išsivedęs 
ir pasiguldęs šalia savęs Margį. Šienas kvepėjo, 
žvaigždės švietė. Visą naktį, neužmerkęs akių, 
žiūrėjau į dangų, o paryčiu jieškojau giedančių 
vieversėlių. Klausiausi giedančių gaidžių, kurie 
girdėjosi arti ir labai toli. Pastebėjau, kad šiuo 
metu dar tebesant gaisrams vakaruose, pasirodo 
raudonos pašvaistės rytuose. 

Vidurdienį Kazys pradėjo ruoštis važiuoti 
į Šeduvą gilzių parsivežti. Sakė, šį vakarą eisime 
stirnos palaukti. Jis pastebėjęs stirną naktį išei- 
nant į vieną miško aikštę. — Jei nušausime, tu- 
rėsime stirnienos, — jis kalbėjo. 

— Kur brolis miegojai? — paklausė Kazys, 
baigęs apie stirną. 

— Lankoje ant šieno, — greitai atsakiau. 

— Kaip ten buvo, kad nepamačiau? Buvau 
išėjęs jieškoti. Bijojau, kad nebūtų kas atsitikę. 

— Reikėjo šaukti, jei jieškojai, — pasakiau. 

Jo akys sumirksėjo. Atrodė, kad jis suprato 
mano galvojimą. | 


Gal 

— Taip. Reikėjo šaukti. Nežinau, kodėl ne- 
atėjo į galvą šaukti, — valandėlę patylėjęs, jis 
sutiko. 

Atsiminiau, kad sykį, kada mėnulis jau lei- 
dosi, Margis pakėlė galvą ir suniurzgė. Gal tuo- 
met Kazys buvo kur nors netoli manęs. 


Tikrai galėjo būti, kaip jis sako. Jis galėjo 
susirūpinti ir išėjo manęs jieškoti. Veikiausiai 
taip ir buvo. Bet ir vėl smelkė į mano galvą 
pikti mamos žodžiai: “Ar tu negali įkišti jį į pir- 
ties šulinį ...* Taip ir paliko klausimas, kaip 
pasiryžęs Kazys manęs jieškojo. Parūpo ir atei- 
nantis vakaras. Ar stirna tikrai pasirodo anoje 
aikštėje? Mes išeisime šį vakarą, bet ar stirnos 
palaukti? 


Kazys išvažiavo, mama įlindo į daržą, kiti 
išėjo į lauką. Palikau vienas. Tylu, glūdu. Miš- 
ke karveliai burkuoja, ilgėjimąsi kelia. Nusia- 
viau kojas. Norėjau dar kartą basas pavaikščio- 
ti ant Lietuvos žemės. Gal tai bus paskutinis 
kartas. Ilgai dairiausi, galvojau kur eiti. Paga- 
liau nuėjau į daržą pas mamą. Šį rytą neteko 
jos pamatyti. Maniau paprašyti motiną nesirū- 
pinti. Pasakyti jai, kad aš savo dalies nejieško- 
siu. Man jos nereikia. Greitai aš išvažiuosiu at- 
gal į Ameriką. Mama, atsiklaupus ant kelių, ra- 
vėjo batvinius. Į mano pasveikinimą ji neatsi- 
liepė, galvos nepakėlė. Netrukus sužviegė garde 
kiaulė. Mama greitai atsistojo, lyg pati sau pa- 
sakė: — Kiaulės pjaunasi. Einu pažiūrėti. — Ir 
nuėjo, nepažvelgus į mane. Paskui kažin kur 
dingo. Gal pasislėpė. Darže pasidairęs, nuėjau į 
mišką pasvajoti. 


Grįžęs iš miško, radau mamą atsigulusią, 
atrodė, užmigus. Daugiau namie nieko nebuvo. 
Prarijau keletą strimelių, išgėriau dvi bonkas 
alaus ir įlindau į seklyčią. Čia persivilkau geres- 
ne eilute, pasiėmiau pasą, dar kelis dalykėlius ir 
šaliką. Paskui skrynią ir čemodanus užrakinau 
ir išėjau. 

Praeidamas šulinį, raktus įmečiau į vandenį. 
Daugiau jų man nebereikės. Jaučiau, kad išeinu, 
vėl išeinu iš savo tėviškės. Dabar išeinu žinoda- 
mas, kad daugiau jau niekad į šį gražų pamiškį 
nebesugrišiu. Kad čia gimstančių ir mirštančių 
žmonių niekad nebematysiu. Taip pat jaučiau, 
kad šis mano apsilankymas sunaikins dvidešimtį 
metų atsiminime nešiotus Baukų sodžiaus vaiz- 
dus, ilgėjimąsi grįžti į tėviškę. 

Prie kūčių atbėgo pas mane Margis, norėjo 
sekti. Ji paglosčiau ir liepiau pasilikti namie. 
Paskui skubinau įlisti į alksnyną, iš jo į mišką, 
kad nebūčiau pastebėtas. Savo širdį raminau, 
sau isikalbėdamas, kad mane čia riša tik vora- 
tinklio siūlas — vaikystės atsiminimai, žinia, jog 


esu čia gimęs. O tikrieji dalykai jau nebe mano 
ir nebe man. Ir čia gyvendamas, jaučiausi jau 
pašalietis. Dar gal skaudžiau, negu Amerikoje. 

Miške pradėjau galvoti, kad negerai pada- 
riau, juos taip palikdamas. Gali būti, kad aš tik 
įsivaizduoju baisius dalykus. Šį vakarą gal mes 
tikrai stirnos palaukti išeitume. Gal ją ir nušau- 
tume. Vakaras buvo dar toli. Miške pradėjo nu- 
sibosti. Betgi kai tik ateidavo mintis grįžti, tuo- 
jau užpuldavo mane baimė ir žinia, kad raktai 
įmesti į šulinį. 

Svyruodamas ką padaryti, miške išbuvau. 
ligi gerai sutemo, žmonės sugulė. Sutemus, miš- 
ko pernykščiuose lapuose ėmė kažinkas nuolat 
knibždėti. Gal pelės. Kartais tai pakeldavo jaus- 
mą, kad kas nors artinasi prie manęs. 

Pagaliau išėjau iš miško, suradau Čepulio 
keliuką ir nuėjau į jo sodybą. Radau klėtį ir 
pasibeldžiau. Duris greitai atidarė Marijona, Sa- 
liutės motina. Kaip ir tikėjau. Jai pasakiau, kas 
esu, iš kur atėjau ir kad rytoj iškeliauju į Kau- 
ną, o iš ten atgal į Ameriką. Paskui padaviau 

jai šaliką, kurio patamsy ji negalėjo gerai ma- 
tyti. Bet, manau, suprato iš palytėjimo, jog tai 
yra geras šalikas. Ji pakvietė mane įeiti į vidų. 
Viduje aš paprašiau ją pasakyti mano mamai ir 
Kaziui, kad aš išvažiavau į Panevėžį pas notarą 
ir kitus ir ten pasiliksiu, iki atsiimsiu savo dalį. 
Paskui grišiu savo žemės dirbti. 

Paskui palikau Marijoną ir nuėjau pas Do- 
mininką Pranį. Jis nuvežė mane į Šeduvą. Jam 
taip pat pasakiau, kad gyvensiu Panevėžyje, iki 
atsiimsiu savo žemę. Jis gali pasakyti mano ma- 
mai ir Kaziui. 

Nuvykęs į Kauną, radau žmones jau išsigan- 
dusius. Jau visiems buvo aiškų, kad karas įsi- 
liepsnos. Kas galėjo išvykti į Ameriką, ruošėsi 
į kelionę. Taip ir aš. Palikau Kauną, kaip skęs- 
tantį laivą. Kaip skęstantį laivą, iš kurio aš 
įšokau į saugią valtį, palikęs juos nugrimzti į 
dugną. 

Ir dabar tebegirdžiu jų šauksmus sudiev, 
tebematau mosuojančias man nepažįstamų žmo- 
nių rankas, skepetaites, skrybėles. 


R. 

Pav. 1. Du kartus į žemę leista 1814 m. koplytėlė Že- 
mut. Mozūriškiuose, Raudondvario valsč., Kauno apskr. 
Pav. 2. 1840 m. koplytėlė Davainių kaime, Užpalių valsė., 


Utenos apskr. 
(2) m. koplytėlė Augštakalnės kaime, 
Zarasų apskr. 


Pav. 3. Keletą kartų į žemę leista 1820 


Salako valsč., 


PASTABOS DEL KOPLYTELIŲ IR KRYŽIŲ FORMINIŲ ELEMENTŲ 


Ža MRU KS YS 


Tremtyje pasitaiko, kad mūsų tautiniams ir 
religiniams siekimams išreikšti sunku atrasti 
tinkamesnį paminklą, kaip prie savo veikimo 
centrų svetimoj žemėj pastatyti lietuvišką kop- 
lytėlę ar kryžių. Deja, jiems pavyzdžiu rinki- 
nių turime tik kelis, tie patys nėra lengvai priei- 
nami, tad nenuostabu, kad statomos koplytėlės 
ir kryžiai, nebeturėdami ankstyvesnio tiesiogi- 
nio gyvo ryšio su statytojais, nežiūrint visų pre- 
tenzijų, kartais išeina skurdoki arba stebina sa- 
vo neįmanomomis išmonėmis. Šito rašinio tiks- 
las nėra sistemiškai pasisakyti apie Lietuvos kop- 
lytėles ir kryžius, tik atkreipti dėmesį į cha- 

rakteringiausius jų pavyzdžius ir pabandyti juos 
aptarti. 

Koplytėles ir kryžius reikia griežtai skirti, 
nes kiek pirmosios yra senos ir savo struktūra 
pilnai išbrandintos, puošti kryžiai yra savo kil- 
me palyginti nauji. 

Mūsų tarpe yra įsigalėjęs paprotys koply- 
teles ir kryžius ištarti vienu atsikvėpimu ir ne- 
daryti ypatingo skirtumo tarp šitų dviejų liau- 
dies meno apraiškų. Jau A. Jaroševičius, suda- 
rydamas pirmąjį koplytėlių ir kryžių piešinių 
rinkinį, pavadino jį paprastai “Lietuvių kry- 
žiais“'), o A. Varnas savo koplytėlių ir kryžių 

Pav. 4. 1838 m. koplytėlė Degėsių kaime, Užpalių valsč., 
Utenos apskr. Pav. 5. 1879 m. kryžius Skiemenių mies- 
telyje, Utenos apskr. Pav. 6. 1894 m. kryžius Klavinų 


nuotraukų rinkinio, pavadinto “Lietuvos kry- 
žiais"?), įžangoje neužsimena apie koplytėles, 
nors tam rinkinyje koplytėlių nuotraukų yra 
mažesnė pusė (81). Į buvusios Vilniaus guberni- 
jos puoštinių kryžių suskirstymą buvo įtraukęs 
koplytėles ir vienas iš pirmųjų lietuviškų kry- 
žių tyrinėtojų, Wandalinas Szukiewiczius*), o 
Krokuvos mokslų akademijos etnografinio sky- 
riaus sekretorius B. Ginet-Pilsudzkis savo straips- 
nį apie lietuvių kryžius') iliustravo vien koplytė- 
lių piešiniais ir nuotraukomis. Vistik į koplytė- 
les (dar bandytas vadinti “stogastulpiais" ir “kop- 
lytstulpiais") vertėtų atkreipti atskirą dėmesį, 
nes jos yra ne tik seniausi žinomi pavyzdžiai pas 
M. Brensztejną?) ir A. Varną (jo seniausia nu- 
fotografuota koplytėlė yra iš 1814 metų—pav. 1, 
o seniausias puoštas kryžius iš 1865-70 metų), 
bet koplytėlės pasižymi forminiu ir konstrukty- 
viniu išbaigtumu, išsiskiria savo geležinių užbai- 
gų turtingumu, kas savo ruožtu rodytų, kad ir 
jų forminis ir struktūrinis tikrumas turėjo išsi- 


k 
+ 
5 
“ 

S 
* 

“ 
14 
ki 
i 
Č 
a 
O 
o 


Pav. 7. 1893 m. kryžius 


kaime, Utenos valsč, ir apskr. 
Užpalių kapuose, Utenos apskr. 


vystyti iš senų tradicijų ir per ilgoką koplytė- 
lių statymo laikotarpį. 

Kaip koplytėlių išvaizda laiko bėgyje kito, 
galima pastebėti 1814 metų koplytelšje, kuri vi- 
sai skiriasi nuo mums vėliau žinomų koplytėlių 
ir kuriai tam tikrą struktūrinį panašumą (dvie- 
jų trumpų skersinių kryžmų pasikartojime) gal 
būtų įmanoma atrasti B. Ginet-Pilsudzkio duo- 
tam 1768 metų kryžiaus piešiny (pav. A), jei 
tokio pobūdžio vieninteliam piešinyje būtų ga- 
lima tiksliau pasakyti, ar tai kryžius, ar kop- 
lytėlė. Vėliau išnykusi senųjų koplytėlių žymė 
yra ir ilgas profiliuotas stiebas virš koplytėlės 
stogo (pav. 2), kurio pačion viršūnėn įsistato 
apskritimo formos geležinė užbaiga. Koplytėlė- 
se XIX amžiaus pradžioje galime užtikti šalia 
labai grynų vien geometrinių ornamentų deri- 
nių (pav. 3), kurių vėliau nebepasitaiko, ir geo- 
metrinės formos klasiškosios architektūros ele- 
mentų, nebežinomų vėlesniais laikais (pav. 4 su 
koplytėlės stiebe įrašytu į kvadratą perlu tuoj 

Pav. A. Kryžius Alsėdžių miestely, Telšių apskr. 
Pav. B, C, D, E ir F. Koplytėlių užbaigos A. Jaroševi- 
čiaus “Lietuvių kryžiuose": B — Radviliškyje, C — Za- 


prūdiškio valsč., Panevėžio apskr, D — Vabalninke, 


virš stogelio ir išskaptuotais dekoratyviniais įdu- 
bimais kiekvienoj keturkampio stiebo pusėj). 
Panašiai vėliau įsigalint kryžiams, mes kryžių 
stiebuose atrandame neogotiškų elementų (pav. 
5), kuriuos pačiam XIX amžiaus gale pakeičia 
anam metui charakteringos visų stilių kompilia- 
cinės įtakos (pav. 6). Tas koplytėlių formų kei- 
timasis galetų rodyti, kaip drąsūs ir rizikingi 
yra bandymai daryti toli vedančias išvadas gi- 
lion praeitin, remiantis tik XIX amžiaus pa- 
vyzdžiais, nes XVIII amžiaus pavyzdžių jau nė- 
ra išlikę (dėl pav. A datos būtų galima abejoti). 

Labiau išskirdami koplytėles ir kryžius, mes 
palengvintume ir jų kilmės klausimo išsprendi- 
mą, nes sunku abejoti, kad puoštiniai kryžiai ne- 
būtų tampriai susiję su krikščionybės įsigalėji- 
mu ir jos gilesnių įsisąmoninimu Lietuvoje. Tai, 
kaip žinome, įvyko labai vėlai, nes dar XVIII 
amžiuje Vilniaus ir Žemaičių vyskupai turėjo 
visomis priemonėmis kovoti su žmonių laidoji- 
mu senoviškų būdu laukuose ir miškuose.“) 
Koplytėlės tačiau, arba vadinamieji “stogastul- 

šiaulių apskr., E — Pasvalyje, Biržų apskr. ir F — Ute- 
noje. 

Pav, G, H ir I. Koplyčių užbaigos: G — pagal nežino- 
mos kilmės nuotrauką mūsų periodikoje, H ir I — neži- 
nomų vietovių A. Jaroševičiaus piešiniai?). A 


piai" ir “koplytstulpiai", yra senosios lietuvių 
kultūros liekanos ir liudininkai bandymų ją 
jungti su krikščioniškąja kultūra. Vis labiau 
plintant krikščionybei, palaipsniui silpnėjo ir 
koplytėlių ir kryžių ryšys su mirusiais (kurį nu- 
rodo W. Szukiewiczius ir B. Ginet-Pilsudzkis), 
jų statymui atsirado suplikaciniai motyvai — 
nederlius, ligos ar epidemijos (ne vien žmonių, 
bet ir gyvulių), šalia mirties iškilo gimimo, 
krikštynų, vedybų, ūkių sujungimo ar net lai- 
mingo bylos užbaigimo progos (minimos M. 
Brensztejno). Kaip giliai koplytėlės buvo suau- 
gusios su tautos mentalitetu, rodo visa eilė bū- 
dų ne tik jungti koplytėlę ir kryžių tam pačiam 
statinyje (pav. 7, kur per koplytėlės rėmus ir 
nukeltą stogą išauga visas puoštas kryžius), bet 
ir statomi kryžiai būdavo taip pertvarkomi, kad 
jie įgaudavo koplytėlių savybes (visiškai su- 
trumpinamos kryžmos, o patys puošmenys su- 
koncentruojami į tokių sutrumpintų kryžmų su- 
sikirtimą — pav. 8 ir 9). Ilgainiui ir visas dė- 
mesys nukrypo į kryžius. 

Pav. 8. 1880 m. kryžius Paluodės kaime, Salako valsč, Alytaus kapuose. Pav. 11. Kryžius Vilkaviškių kaime, 
Zarasų apskr. Pav. 9. 1886 (7?) m. kryžius Jakiškių Kaišiadorių valsč. ir apskr. 
kaime, Salako valsč., Zarasų apskr. Pav. 10. Kryžius 


A4 Kd Ad 44 a4 


Pav. 15. 1941 m. kryžius Kėdainių apylinkėje (V. Augus- 


Pav. 12. Kryžius šiaulaičių kaime, šiaulėnų valsč., šiau- 
lių apskr. Pav. 13. Kryžius Eržvilko kapuose, Raseinių tino nuotrauka). 
apskr. Pav. 14. Kryžius Užugirio kaime, Utenos apskr. 

Puošti kryžiai ir jų ryšys su koplytėlių ir 
koplyčių užbaigų forminiais elementais 


Jei grynai geometrinėmis formomis puošti 
kryžiai yra retoki ir užtinkami išimtinai piet“ 
ryčių Lietuvoje (pav. 10 ir 11), augalinėmis for- 
momis puoštų kryžių yra didelė gausa, stebinan- 
ti puošmeninių motyvų įvairumu ir jų vartoji- 
mo savaimingumu. Puoštinius kryžius bendru 
visumos įspūdžių būtų galima skirstyti į statiš- 
kąji ir dinamiškąjį tipą. Santūrus ir savy su- 
kauptas statiškasis tipas savo ramiu vieningumu 
lyg isijungia į pačią gamtą (pav. 12), o jo dina- 
miškoji priešingybė (pav. 13) impulsyviai ver- 
žiasi iš savęs aplinkon, siekdams ją užvelčyti, 
uždėti jai savo ženklą. Statiškąjį tipą, nepasi- 
žymintį išoriniu pretenzingumu, bet pulsuojantį 
vidine gyvybe, matome pav. 14 ir iš susisuki- 
nėjusių šakų gabalėlių sukaltam kryžiuje pav. 
15. Dinamiškojo tipo užuomazga prasideda, mė- 
ginant puošti kryžmų susikirtimą (pav. 16), jis 
išryškėja sankryžos puošmenims augant toliau 
ratu (pav. 17) ir galop išsiplečiant visu kryžmos 
ilsio spinduliu (pav. 18), ir seka iki puoštų kry- 
žių su keletu skersinių, paplitusių Žemaitijoje 
(pav. 19). Čia prieiname bendrą kryžių žymę 
su daugeliu koplytėlių —daugiaaugštiškumą. Jei 
daugiazugštiškumo kilmę dar reikčtų tiksliau iš- 
nagrinėti, tam tikra koplytėlių ir daugiaaugščių 
kryžių forminė jungtis reikštųsi per apskritą- 
sias senųjų koplytėlių užbaigas, kurios, sudary- 
damos vieną iš forminiu atžvilgiu subtiliausių 
ir didele amatine meistryste pasižyminčių gele- 


žinių koplytėlių ir kryžių užbaigos dalių, yra ar- 
ba ištisai užpildytos augaliniais motyvais (pav. 
B, C. Dir E), arba augaliniame rate turi aiškiai 
matomą kryžių (pav. 20 ir F). Šitų apskritųjų 
užbaigų pakartojimas (apskritumu, tiligranišku 
permatomumu, ornamentine sąranga) ir yra dau- 
giaaugščių kryžių puošmeniniai ratai (koplytė- 
lės užbaiga pav. 20 ir dviaugštis kryžius pav. 
21; ornamentinės santvarkos pasikartojimas pav. 
E ir dvigubo kryžiaus pav. 22 žemutinės kryž- 
mos puošmeniniam rate). Kaip viena jungtis 
jieškotina per apskritąsias koplytėlių užbaigas, 
kitą forminį bendrumą daugiaaugščiams kry- 
žiams užtinkame jau stambesnių koplyčių, sto- 
vinčių ant trumpų, storų kotų, užbaigose (pav. 
G, H, ir I) Šitose užbaigose mes matome kelių 
skersinių kryžius ne tik su mėnulio simbolių 
apatinėje jų dalyje, kai jis panašioje vietoje pa- 
sikartoja ir trijų augštų kryžiuje pav. 19, bet 
čia randame ir tam pačiam trijų augštų kryžiuj 
pasikartojančius spiralinius puošmenis (pav. I) 
bei kryžių skersinių skaidymą vertikaliniais ele- 
mentais (pav. G ir H). 


Dangaus kūnų simbolių koplytėlėse ir kryžiuose 
nera taio daug, kaip pavrastai manoma 


Be mėnulio simbolių pas mus gana lengvai 
ir plačiai koplytėlėse ir kryžiuose linkstama at- 
rasti saulių ir dangiškų kūnų spinduliavimo. 
Atidžiau pasižiūrėję į tokius apskritiminius puoš- 
menis, mes dažnai pastebėsime, kad juos sužaro 


16 17 


Pav. 16. Kryžius Pagr:manč'o kapuose, Tauragės apskr. 
Pav. 17. 1889 m. kryžius Balandžių kaime, Skirsnemu- 
nžs valsš., Raseinių apskr. Pav. 18. Kryžius Skirsne- 

18 19 


munės kapucse, Jurbarko vals., Raseinių apskr. Pav. 19. 
Kryžius Varkalių kaime, Plungės valsė., Tauragės apskr. 


tankesni arba retesni augalinių ornamentų rez- 
giniai (pav. 23 ir 24) ir tokio “sauliškiausio?' 
rato spindulys (pav. 23) yra stilizuotos gėlės 
stiebas. Augaliniais motyvais stilizuoti saulę ar- 
ba dangaus kūną būtų perdaug neįprastas daly- 
kas, todėl jieškant tiems ratams simbolio, nebū- 
tų tikslu per toli nuklysti nuo augalijos, iš seno 
artimos lietuviams, arba medžių, su kuriais lie- 
tuvius jungė ypatingas ryšys. Tuo ryšiu būtų 
galima koplytėlėse ir kryžiuose aiškinti ir labai 
turtingą bei išradingą augalinių puošmenų var- 
tojimą, kur jie ne tik dažnai maskuoja architek- 
tūriškai konstruktyvines detales, bet pinasi kry- 
žių briaunomis (pav. 5) arba išsprogsta per kryž- 
mų susikirtimą nauju, 45 laipsnių kampu pa- 
suktu kryžium (pav. 25). Koplytėlių ir kryžių 
kilmę galėtų nušviesti ir lietuvių bei gudų kul- 
tūrų skirtumo išaiškinimas. Nei koplytėlės, nei 
puošti kryžiai gudų pusėje nėra žinomi. Pagal 
jų buvimą, W. Szukiewicziaus ir M. Brensztejno 
tvirtinimais, buvo galima prieš pirmąjį pasauli- 
nį karą buvusiose Vilniaus ir Kauno gubernijo- 
se išvesti etnografinę sieną tarp lietuvių ir gu- 
dų gyvenamųjų sričių. Taigi koplytėlės ir puoš- 
ti kryžiai pasidaro charakteringu lietuviškos eti- 
nės ir estetinės pasaulėžiūros išreiškimu. 


1) “Lietuvių kryžiai". Surinko Antanas Jaroševičius. 
Įžangą parašė dr. J. Basanavičius. Vinjetes iš tautinių 
motyvų sutaisė A. Žmuidzinavičius. Vilnius, 1912 m. Lie- 
tuvių Dailės Draugijos leidinys. 

2) A. Varnas. “Lietuvos kryžiai". 194-ios fotogra- 
fiškai atliktos kryžių nuotraukos. Dvi dalys. Kaunas, 
1926 m. Autoriaus leidinys. 

Visos straipsnio koplytėlių ir kryžių nuotraukos, iš- 
skyrus pav. 15, yra paimtos iš šito rinkinio, 

3) Wandalin Szukiewicz. “Krzyže zdobne w gubernji 
Wilenskiej?. “Wista". 1903 r. Tom XVII. 

4) B. Ginet-Pilsudzki. “Les croix Lithuaniennes“. 
Extraits des Archives suisses des Traditions populaires. 
T. XX. 1916. 

5) Michai Brensztejn, “Krzyže i kapliczki Žmudzkie. 
Materyaly do sztuki ludowej na Litwie“. Materyaly an- 
tropologiczno-archeologiczne i etnograficzne, wydawane 
staraniem komisyi antropologicznej akademii umiejęt- 
nošci w Krakowie. Tom IX. 1907. 

6) J. Basanavičius “Lietuvių kryžių" Įžangoje 11-13 
psl. ir B. Ginet-Pilsudzkis 11 psl. 

7) “Lietuvių statybos ir puošybos pavyzdžių albu- 
mas“. Kaunas, 1925 m. Vidaus reikalų ministerijos sta- 
tybos inspekcijos leidinys. 

Pav. 20. Koplytėlė Kaliekių kaime, Utenos apskr. Pav. 
21. Kryžius Kalnųjų valsė., Raseinių apskr. Pav. 22. 
Kryžius Tauragės kapuose. Pav. 23. 1896 (?) m. kry- 
žius Augšt, Mozūriškiuose, Raudondvario valsč., Kauno 
apskr. Pav. 24. 1896 m. kryžius Betygalos kapuose, 
Raseinių apskr. Pav. 25. Kryžius Veliuonos kapuose, 


Kauno apskr. 

SUŽADĖTINEĖ 


J. Tininis: SUŽADĖETINĖ. Novelės. 
Išleido Terra, Chicago, 1957. 180 p. 

Juozas Tininis literatūriniam gy- 
venimui yra pasiruošęs ne tik geru 
keliu svetimų kalbų mokėjimu, bet 
ir susipažindamas su lietuvių, grai- 
kų, prancūzų ir kitų tautų literatū- 
romis. Tai žmogus, kuris nedaro 
bandymų rašydamas ir kuris naujo- 
viškų sakinių suguldymo būdus lai- 
ko nereikalingais kūryboje. Jis net 
neįprastinių žodžių vengia ir išsiver- 
čia su kasdieninėje kalboje žinomai- 
siais. Dėl to jo rašymo būdas buvo 
žinomas ir kiek ankstesniems lai- 
kams. Tai daugiau klasikinės mo- 
kyklos autorius. 


J. Tininio stiprumas— gyvas veiks- 
mas, įdomiai, netikėtai ateinąs ir pa- 
teisinamai ar įdomiai užsibaigiąs. 
Moka lengvai operuoti dialogais. 

Sakykime, novelės “Pagunda"", 
“Andrius Vinkšna!'', “Afrodite"?, “Su- 
žadėtinė" ir kitos yra šauniai sukirp- 
tos, mielos skaityti. Dar daugiau: 
kai kuriose J. Tininio novelėse yra 
gūvaus ir meniškai pateikto humoro. 

“Pagundoje"" aprašomas vienuolis, 
kurį prieš įšventinimus trims die- 
noms ir trims naktims siunčiamas 
vienišon salon atgailauti. Bet neprač- 
jus nei dviems. paroms vienuolis 
Emanuelis netiketai sugrįžo iš salos 
vienuolynan: 

— Aš negaliu daryti saloje atgai- 
los, kai ten yra moteris. 

— Gal tau tik taip pasirodė. Vel- 
nias visokiais būda's gundo žmogų, — 
išvedžiojo abatas, stebėdamasis anks- 
tyvu Emanuelio sugrįžimu. 

— Abate, aš jos laiveliu sugrįžau 
iš ten, — pridūrė Emanuelis ir tuc 
būdu išsklaidė visas abato abejones 
dėl buvimo saloje moters. 

— O kaip ji atrodo? Jauna, sena, 
graži? — teiravosi abatas. 

— Abate, ar jūs žinote tokį atsi- 
tikimą, kur gundytoja būtų sena ir 
negraži?" (161 psl.). 

Iš šios citatos matome ir junta- 
me veiksmo kitimą, intrygos augi- 
mą, skaitytojo ncrą sužinoti, kas ir 
kaip bus toliau. Kiekvienas sakinys 
turi aiškią prasmę. (Jei priklausytų 
nuo Manęs, išbraukčiau vienoj ar ki- 
toj vietoj žodį "abatas" ). 

Gražų dėstymą ir puikų lietuvių 
tautos liaudies sąmojų J. Tininis cu- 


rašė novelėję “Andrius Vinkšna". 
Tai sapnų aišk'ntojas senobinėje pa- 
rapijoje. Žinoma, tatai nepatinka 


klebonui ir jiedu susikryžiuoja: 

— Aš žinau, kad tu niekad nesi- 
lankai į bažnyčią ir niekini religi- 
ją, bet, sakyk, ar tiesa, kad tu gar- 
bini velnią ir su jo pagalba aiškini 
žmonėms sapnus ? 

— Velnio tai jau negarbinu, kle- 
bone: jis ir negarbinamas noriai 
man pagelbsti sapnų reikaluose. (127 
psl.). 

Netikėtumas veja netikėtumą. An- 
drius Vinkšna pagaliau susapnuoja 
savo mirtį, nueina pas kleboną už 
save užprašyti mišių, atsigula pasi- 
matuoti graban ir t.t. 

“Pavydas? (152-158 psl.) yra lyg 
tarpinė, pereinamoji tarp “novelinių 
novelių" ir: “pasakiškų novelių". 


RYBOS -PASAUĖ 


Autorius linkęs mintimis nukeliau- 
ti į niekeno nepatikrinamą praeitį, 
savotiškas gyvenimo vizijas, pomir- 
tinį pasaulį, capnus. Ir “Pavyde" yra 
tokic perėjimo, kai sukuliamas ge- 


riaus'as skulptoriaus kūrinys, nes 
jame vyras Mato savo žmoną. 
“Pasakiškomis. novelėmis?  pava- 


d'ntume “Moterį su gedulu'' (ten net 
numiręs asmuo keršija), “Našlę"', tu- 
rinčia, filosofinę, bet gal nepilną ato- 
mazga), “Madoną"' (ten mirtis — ir 
laimė — kaip atpildas už gerą), “At- 
siteisimą"' (numirėlis prašo išdalinti 
gobšumu susikrautus pinigus), “Ur- 
ną“ (Mylimasis prašo jo pelenus su- 
pilti į mylimosios pelenus saugojan- 
čią urną), “Atgailos psalmės" (tėvas 
netikėtai sugrįžta religijon). 

Juozas Tininis savo novelėse įve- 
da Dievą (ar prileidimą apie Jo bu- 
vimą greta ar virš veikėjų). Dievas 
saugo veikėjus ar jucs pražudo, ker- 
šydamas, bausdamas už netikusį gy- 
venimą. Dievybės esimas daro ste- 
buklus ("Madona") ir maldos 
išgelbsti gyvastį (“Sesuo Agnietė"). 

Eilėje novelių moterys yra pagrin- 
diniai veikėjai. Moterys gundančios, 
viliojančios, nepastovios, neištikimcs 
ir vertos bausmės: vyriškius traukia, 
o vos priartėjus — dingsta, išdžiūs- 
ta karštame smėlyje. 

Kaikuriose “Sužadėtinės" novelėse 
autoriaus mintis lieka skaitytojuje, 
užbaigus kūrinėlį. Yra apie ką pa- 
galvoti. Tai, be abejo, teigiamumas. 

Autorius veiksmus aprašo pagrin- 
diniais bruožais, nesigilindamas į 
smulkmenas. 

J. Tininio “Sužadėtinė" bus leng- 
vai skaitoma. Autorius nemažai da- 
vė jau pačiu pirmuoju savo literatū- 
riniu rinkiniu, pašvęsdamas įgudusią 
ranką klasinio pobūdžio pasakojime 
ir stiliuje. Tiesa, iš bet kurio auto- 
riaus nedera reikalauti tik gintarų 
ir gintarėlių. Taip ir  “Sužadėtinėje"" 
yra nevienodai apipavidalintų daly- 
kų. Apskritai gi J. Tininis pasakoja 
sumaniai, jo raštuose jaučiama tra- 
dicija ir kultūra, tik jiems gal tek- 
tų palinkėti daugiau kraujo ir verž- 
lumo. 

Alg. Gustaitis 


KARALIŠKA DIENA 


Tuo vardu Nidos knygų leidykla 
Londone 17-tu numeriu išleido Ka- 
zimiero Barėno novelių rinkinį, kuris 
yra to autoriaus antrasis po 1953 m. 
Tremties išleisto rinkinio “Giedra vi- 
sad grįžta". 

Dabartiniame rinkinyje yra 8 no- 
velės, sudarančios 254 psl. knygą. 
Vienos jų ilgesnės, kitos trumpesnės, 
bet viena jų, šventasis Morkus, už- 
imdama bemaž pusę knygos, kaip ir 
išeina iš novelės ribų ir veikiau pana- 
ši į apysaką. Kaip novelė, kuriai rū- 
pi veiksmo glaustumas ir nelaukta 
jo pabaiga, transparentiškiausia bus 
“Karališka diena", kurios vardu ir 
visas šis rinkinys pavadintas. "Ten, 
kur netikėtumo siekiama ne tiek 
veiksmo eiga, kiek kitomis priemo- 
nėmis, kaip humoru, ten ir netikėtu- 
mas tuo vardu eina, kaip pvz. “Ced- 
rono rožėj'. 

Kiek pirmajame rinkinyje buvo ro- 
domas lietuviško kaimo gyvenimas, 
tiek šiame turime reikalo su inteli- 
gentine bei miestietiška buitimi. Da- 
bar anos miesto publikos susmulkė- 
jimas savo kasdienybėj lieka tartum 
ano meto išpjova, nebeįtaikoma nei 
likusiems krašte, nei esantiems už 
jo. Buvo geri, ramūs laikai, apie ku- 
riuos vienas veikėjas “Rūpesty'"' sa- 
ko: “O mane žinai: biblija ant sta- 
lo, bet netikiu ir netikėsiu, kad Lie- 
tuvai valdžią turi skirti popiežius'' 
(p. 16), nors jau po kitų žinomųjų 
“paskyrimų" jis tuos žodžius, grei- 
čiausiai, būtų linkęs atsiimti. 


Rinkiny Gulbinų miestelio vardas 
eina jungtimi visoms novelėms. Iš 
tos vietos bemaž ir visi veikėjai, Ta- 
čiau novelių romanu knyga neina, 
nėra ryškesnės jungties nei ryškes- 
nių charakterių. Bet visgi kai kurie 
novelių tipai, kaip pašto viršininkas, 
vietos laikraščio redaktorius, savi- 
valdybės raštinės vedėjas savo ryš- 
kesnėmis žymėmis ilgiau skaitytoju- 
je palieka. Nuosaikus realizmas, su- 
sietas su lengvu humoru, retkar- 
čiais nueina ir iki tamsesnės kasdie- 
nybės pavaizdavimo, kaip pvz. “Pir- 
madienyje". Pagal tradicinį linkimą 
skirstyti čia bus norėta veikėjus 
kontrastuoti, norint išgauti didesnio 
efekto, nors faktiškai blogybė gena- 
ma blogybe. Tokia girtavimo yda 
daugumą veikėjų yra gerokai apė- 
musi, jos debesis praskaido giedres- 
nis humoras. 


Nuo gamtos šiame rinkinėlyje la- 
biau nutolta, kaip pirmajame, jos 
lyg ir labiau pasigestume, veikėjų 
sielos gyvenimą parodant. Bet sklan- 
dūs dialogai, nors veikėjų kalba ir 
nėra įvairi, lengvas pasakojimo bū- 
das dar nereiškia, kad šios novelės 
yra tik lengvo pasiskaitymo knyga. 
Jei veikėjų gyvenimas būtų kiek 
kilsteltas, prieš susmulkėjimą pasta- 
tant didingumą, prieš garbės sieki- 
mą pasiaukojimą, ir panašiai, žo- 
džių, duota daugiau charakterių, 
kaip tipų, turėtume ne tik novelių, 
bet ir aplamai buities romano laidą. 

A. š. 


NAUJA LIETUVIŲ LITERATŪROS CHRESTOMATIJA 


Alfred Senn, HANDBUCH DER 
LITAUISCHEN  SPRACHE. Band 
II: Lesebuch und Glossar, 279 p. 
Carl Winter Universitaetsverlag, Hei- 
delberg 1956, 

Profesorius A. Sennas, būdamas 
kalbininkas, yra ne tik lietuvių kal- 
bos tyrinėtojas, bet ir uolus lietuvių 
literatūros populiarintojas kitose tau- 
tose. Pernai Italijoje išleista Pabal- 
tijo tautų literatūros istorija (Storia 
delle Letterature Baltiche), kurios 
lietuviškąją dalį — Storia della Let- 
teratura Lituana parašė A. Sennas. 
Taip pat pernai Pittsburge išleistas 
veikalas World Literatures, kurį su- 
daro straipsniai apie 16 tautų svar- 
biuosius literatūros autorius bei jų 
veikalus. šiam veikalui A. Sennas 
parašė straipsnį Vincent Krėvė, Lith- 
uania's Creator of Heroes. Seniau 
tas pats autorius yra parašęs straips- 
nius apie lietuvių literatūrą Colum- 


bia Dictionary of Modern European 


Literature ir History of Modern 
Drama leidiniams (1947), 

Kalbamoji lietuvių literatūros 
chrestomatija taikoma vokiškų uni- 
versitetų studentams,  studijuojan- 
tiems indogermanistiką ar baltisti- 


ką. Tai priedas prie lietuvių kalbos 
gramatikos, kurią autorius dar ruo- 
šia. Ši chrestomatija (su lietuviškai 
vokišku ir anglišku žodynėliu) dedi- 
kuota Antanui Saliui, talkininkavu- 
siam autoriui šį darbą ruošiant. Ki- 
tais talkininkais buvo Vincas Maciū- 
nas — literatūros istorijos ir biblio- 
grafijos srity ir J. Balčikonis, pri- 
s'untęs naujų leidinių iš Lietuvos. Ši 
chrestomatija nėra tai paprastas tau- 
tosakos bei rašytojų raštų pavyz- 
džių rinkinys. Svarbią vietą čia uži- 
ma ir bibliografiniai duomenys, kal- 
bos bei rašybos paaiškinimai ir kt. 
Taip pvz. prie pasakų ar dainų sky- 


rių nurodomi visi svarbiausi mūsų 
pasakų bei dainų leidiniai. Senesnių 
rašytojų nurodomi ir jų raštų leidi- 
mai, pvz. nurodytos vienuolikos Mai- 
ronio Pavasario Baisų leidimų datos, 
nors dabar tų leidimų, rodos, bent 
dviem yra daugiau, Nurodoma taip 
pat kai kurių dalykų kilmė, pvz. iš 
kur atsirado Eglės žalčių karalienės 
pasaka, kieno sukurtas pasakojimas 
apie Živilę ir kt. 

Chrestomatija pradedama tautosa- 
ka — patarlėmis bei priežodžiais, 
mįslėm, pasakom, dainom. Toliau 
eina individualinė kūryba — poezija 
ir proza. Ši pastaroji turi du sky- 
rius — beletristiką ir mokslinę pro- 
zą bei publicistiką. Paskutinę dalį 
sudaro senųjų raštų pavyzdžiai. Poe- 
zijos skyrių sudaro 20 poetų kūry- 
bos pavyzdžiai, pradedant Donelai- 
čiu ir baigiant Vytautu Mačerniu. 
Beletristikai atstovauja dešimt auto- 
rių nuo Daukanto su Valančium iki 
Vaičiulaičio, o mokslinei prozai bei 
publicistikai tokie autoriai, kaip Bū- 
ga, Jablonskis, Salys, Maciūnas, Pu- 
zinas, Vaižgantas ir kt. Pagaliau se- 
nųjų raštų pavyzdžiais yra Mažvy- 
das, Vilentas, Bretkūnas, Petkevi- 
čius, Daukša, Sirvydas ir kt. 

Palyginę šią chrestomatiją su iki 
šiol vokiečių universitetuose naudo- 
tąja A. Leskieno knyga (Litauisches 
Lesebuch, mit Grammatik und Woer- 
terbuch 1919), matome didelį skir- 
tumą, Nors A. Leskienas buvo didelis 
kalbininkas ir lietuvių kalbos žino- 
vas, bet jo darbas turi nemaža trū- 
kumų ir šiandien yra jau gerokai 
pasenęs. Iš individualinės kūrybos 
ten tėra tik Donelaičio, Baranausko 
ir Valančiaus raštų ištraukų bei du 
Kudirkos eiliuoti vertimai, ir be to, 
sena rašyba bei tarmiškai rašyti. 
Tautosakos pavyzdžiai pateikti tokia 
rašyba, kaip jie kadaise užrašyti. 
Tad viskas archaiška. Tuo tarpu šio- 
je chrestomatijoje daugumą tekstų 
sudaro moderni literatūra, rašyta 
dabartine bendrine kalba. Man rodos, 
yra savaime suprantamas dalykas, 
kad mokantis svetimos kalbos, pir- 
miausia reikia mokytis literatūrinės 
kalbos, o senosios literatūros teks- 
tai reikalingi tik kalbos istorijos ty- 
rinetojui, vadinas, tam, kas jau mo- 
ka ar yra bent pramokęs literatūri- 
nės kalbos. Tad šios chrestomatijos 
autoriaus pasirinktas kelias yra vi- 
sai teisingas. 

Daabr gali tik būti klausimas, kiek 
autoriui pavyko parinkti tinkamiau- 
sius pavyzdžius. Gali kai kas klaus- 
ti, kodėl pvz. prozininkų skyriun įdė- 
tas toks menkavertis A. Griciaus 
feljetonas, o nieko nėra tokių žymių 
beletristų, kaip Ignas Šeinius, Jieva 
Simonaitytė, Juozas Grušas ir kt.? 

KŪRYBOS IR VEIKLOS METAI 


Šį pavasarį dail. V. K. Jonynui suė- 
jo 50 metų amžiaus. Lietuviškoji 
spauda tą mūsų žymaus grafiko su- 
kaktį prisiminė straipsniais bei jo 
kūrinių iliustracijomis. Artimesnieji 
bičiuliai suruošė pagerbtuves Niujor- 
ke. 

Žvelgiant į šio dailininko nužy- 
giuotą kelią, kurio 25 metai yra. skir- 
ti menui, pirmiausia pažymėtina, kad 
jis kūrė, nuolat veikdamas daugely- 
je sričių. Čia ne tiek svarbu, ar ta 
veikla lietė organizacinį dailininkų 
gyvenimą, ar mokymą, ar kitus dar- 
bus — užtenka atminti, kad jubilia- 
tui teko abi sritis, kūrybos ir veik- 
los, tuo pačiu metu sumaniai derinti. 

V. K. Jonynas, pasiruošęs dailinin- 
ko pašaukimui Kaune ir Paryžiuje, 
visą laiką dėstė Kauno Meno Mokyk- 
loje, buvo Taikomosios Dailės Insti- 
tuto direktorius bei dėstytojas, Lie- 
tuvos kultūros paminklų apsaugos 


Kodėl mokslinės prozos skyriun pa- 
teko S. Stanevičius, kuris jokiais 
mokslais nepasižymėjo, o nepateko 
to paties laikotarpio tokie žymūs ra- 
šytojai, kaip Daukantas ir Valan- 
čius, kurie yra palikę daug moksli- 
nės prozos veikalų? Pagaliau pažy- 
mėtinas ir dar vienas dalykas. Sudė- 
jus knygon dvidešimt poetų ir de- 
šimt prozininkų beletristų, susidaro 
jau nebe paprasta chrestomatija, 
bet kaip ir literatūros antologija. To- 
kio rašytojų skaičiaus pasirinkimą 
nulėmė be abejo nebe vien kalbi- 
niai, bet ir literatūriniai sumetimai. 
Tokiu atveju kai kam atrodys, kad 
kai kurių poetų kūriniai vargu bus 
patekę patys geriausi ar jiems bū- 
dingiausi. Vis dėlto galima sutikti su 
autorium, kad chrestomatijai, ski- 
riamai pirmoje eilėje kalbos, ne lite- 
ratūros reikalu, augščiau iškelti 
klausimai yra antraeilės reikšmės ir 
knygos vertės nemažina. Turint gal- 
voj, kad modernių rašytojų tekstai 
yra komnetentingų asmenų kirčiuo- 
ti, kad chrestomatija turi šimto pus- 
lapių  kirčiuotą lietuviškai-vokišką- 
anglišką žodynėlį, kad knygoj yra 

darbuotojas bei vadovas, parodų Lie- 
tuvoje ir užsienyje rengėjas, trem- 
tyje Hanau stovyklos pabaltiečių da- 
lies organizatorius ir pirmininkas, 
Taikomosios Dailės Instituto Frei- 
burge kūrėjas, dėstytojas ir direkto- 
rius, prancūzų zonoje meno reikalų 
tarėjas augštajame komisariate, do- 
centas Mainzo meno ir statybos mo- 
kykloje, pagaliau Amerikoje Caton- 
Rose meno institute bei Fordhamo 
universitete profesorius ir laikraščių 
bei žurnalų bendradarbis, Iš to jau 
matyti, kokiu keliu per 25 metus žen- 
gė šis dailininkas. Tiesa, atsigavu- 
sios Lietuvos, tremties ir emigraci- 
jos kultūriniai reikalai ir kitus me- 
no žmones dažnai atšaukė nuo gryno- 
sios kūrybos, bet kalbant apie V. K. 
Jonyno gyvenimą, ypatingai žymu 
organizacinis-visuomeninis momentas. 
Tad ir tenka džiaugtis, jog ta įvai- 
ri organizacinė bei pedagoginė veik- 


gausu naudingų bibliografinių žinių, 
ypač apie senesnių rašytojų (Maž- 
vydo, Daukšos, Donelaičio, Daukan- 
to) veikalus, o taip pat ir kalbinių 
paaiškinimų, knyga bus naudinga ne 
tik kitataučiams, bet daug kuo ir 
patiems lietuviams. 


L. Dambriūnas 


ATSIŲSTA PAMINĖTI 


LIETUVIŲ BELETRISTIKOS AN- 
TOLOGIJA. I dalis. Redagavo Bern. 
Brazdžionis, Išleido Lietuviškos kny- 


gos klubas. Chicago, 1957. 607 p. 
Kaina $7.00. š 
Mykolas Vaitkus: MISTINIAME 


SODE. Atsiminimai. Išleido prel. Pr. 
M. Juras. Putnam, Conn. 207 p. Kai- 
na $3.00. 


Lituanistinių šeštadieninių mokyk- 
lų programos. Išleido JAV Lietuvių 
Bendruomenės centro valdyba. Cle- 
veland, 1957. 36 p. 

Stasė Prapuolenytė: MIELI žO- 


DžIAI. Lyrika. Išleido Venta, 1957. 
83 p. 


la neužmušė dailininko kūrybinių po- 
lškių; džiaugtis, kad jis tokių užsiė- 
mimų gausoje galėjo išeiti ne tik ne- 
pažeidęs savęs, bet ir atsinaujinęs bei 
pakilęs. 

Antras bruožas V. K. Jonyno ke- 
lyje yra jo ištikimybė grafikai. šis 
teigimas gali atrodyti savaime suvo- 
kiamas, kai žiūrima į dailininko pra- 
dinę kūrybą, atremtą liaudies menu 
ir į tolesnį jos vyksmą, įamžintą Do- 
nelaičio “Metų", Cvirkos “Žemės 
maitintojos", Goethės “Jaunojo Ver- 
terio kančių" ir Prosper Marimee 
“Lokio" medžio rėžinių iliustracijo- 
mis. Čia puoselėjant buitį klasikinio 
meno dvasioje, akivaizdžiai iki vir- 
šūnių iškeliami esminiai grafikos 
bruožai — linijos, plėmai, kompozi- 
cija ir kt. 

Iš to savo kelio lyg iškly- 
dęs, jis kai kam gali atrodyti trečia- 
jame meninio darbo laikotarpyje, kai 
į piešinius (Mainzo apgulimas) įve- 
da spalvą, kai spalvomis pradeda 
reikštis litografijoje, o labiausiai ak- 
varelėje, ir kai pasuka į dekoravimo 
bei vitražų sritį, Tačiau tiesa yra to- 
kia — V. K. Jonynas visuomet su 
spalva palaikė ryšį ir savo pasirink- 
tas meno šakas suvokė grafiko pa- 
jautimais. Spalvą regime jau pirma- 
jame jo kūrybos tarpsnyje (šv. Ka- 
zimieras). Jai pilniau išsiskleisti da- 
linai kliudė spalvotų darbų atspaus- 
dinimo sunkumai pagal užsakymą 
iliustruotose knygose. Vėliau savo 
grafinėje kūryboje, siekdamas dides- 
nio laisvumo bei lengvumo, dailinin- 
kas vis daugiau ir daugiau dėmesio 
kreipia į spalvą, kuriai pradžioje 
piešiniuose buvo skiriama antraeilė 
vieta. Visa tai pamažu jį vedė į 
spalvotą litografiją bei įstangesnę 
akvarelinę tapybą. 

V. K. Jonynas, akvarelę mėgęs ir 
anksčiau, Amerikoje sukuria daug 
šios rūšies darbų ir 1954 m, Niujor- 
ke Weyhe galerijoje suruošia jų pa- 
rodą. Žvelgiant į ją, pastebimas la- 
bai geras spalvų pajautimas. Tačiau 
ir akvarelėse daiktų kontūrinė są- 
ranga išlieka grafiška. Spalva, daly- 
vaudama  kontūriniuose telkiniuose 
linijomis bei plėmais, neretai pa'en- 
kiama grafiniams uždaviniams. Rit- 
miniu linijų ir brūkšnių žaismu iš- 
reikšti tik patys pagrindiniai daiktų 
bei gamtos elementai rodo tų akva- 
relių giminystę su ankstesniais spal- 
votais piešiniais bei litografiniais 
darbais. 

Dar labiau nutolęs nuo grafikos 
kai kam V. K. Jonynas gali atrody- 
ti naujausiuose savo užsimojimuose 
vitražų mene, kuriam šiuo metu, įsi- 
rengęs savo dirbtuvę, pašvenčia di- 
džiąją laiko dalį. Jis jau yra pada- 


ręs vitražinius langus Čikagos Mar- 
guette Parko, St. Louis miesto lietu- 
vių bažnyčioms ir pranciškonų kop- 
lyčiai Kennebunkporte. Dabar ruošia 
vitražus Maspethe statomai lietuvių 
bažnyčiai ir turi užsakymų iš sve- 
timtaučių, Be to, tai pačiai Marguette 
Parko bažnyčiai yra suprojektavęs 
altorius ir paruošęs visą vidaus ba- 
reljefinę ornamentiką. 

žinoma, nebūtų galima tarti, kad 
vitražai ir dekoravimas siejasi su V. 
K. Jonyno grafinės kūrybos raida. 
Tai yra labiau laiko aplinkybių pa- 
diktuoti užsiėmimai. Lietuvoje arba 
kitokiose sąlygose užsienyje dailinin- 
kas vargu būtų nešęsis į vitražų ir 
dekoravimo sritį. Bet šiuo metu, kai 
pasiryžo ją puoselėti, išėjo ne tik ne- 
suklupęs, o ir pasiekęs žymių laimė- 
jimų. Čia, žinoma, padėjo ankstesnis 
jo pasiruošimas Paryžiuje, gilinima- 
sis į šią naują meno šaką Niujorke, 
įgimti gabumai ir teorinė bei prakti- 
nė patirtis grafikoje bei akvarelčie. 
V. K. Jonyno vitražai taip pat bū- 
dingi grafiniais elementais, Jie čia 
matomai ne tik fonų ornamentikoje, 
bet ir apgrindinių figūrų konstruk- 
cijose. Galima spėti, kad jo vitražai 
būtų dar grafiškesni, jeigu dailinin- 
ko nevaržytų užsakytojų pageidavi- 
mai, menkas bendrosios publikos 
skonis ir amžiais nusistovėjusios baž- 
nytinės tradicijos. 


V. K. Jonyno vitražai yra turtingi 
figūromis, spalvomis, lietuvių liaudies 
meno motyvais. Tačiau jie daugiau- 
sia tų grafinių elementų dėka yra 
laisvi, gyvi ir nauji. Čia nemaža bus 
padėjęs pirmasis kūrybos tarpsnis, 
kai dailininkas dirbo liaudies meno 
nuotaikose. Jis nūnai tos tautodaili- 
nės dvasios įnešė ir į vitražus, o sie- 
nų ornamentikai medžiagą Marguette 
Parko bažnyčiai sėmė tiesiai iš įvai- 
Tių liaudies meno šaltinių. Tie liau- 
dies kūrybos elementai, savitai įjung- 
ti į vitražus, darniai laikosi ir šalia 
bendresnio pobūdžio figūrinių pavida- 
lų bei jų grupių, pvz. Žž. Kalvarijos 
Marijos vitraže žemutinėj daly gele- 
žinės kryžių bei koplytstulpių viršū- 
nėlės, tulpės bei savitai suvoktos 
žvaigždutės “šv. šeimos" vitraže. 

Pabaigoje tenka pažymėti, kad V. 
K. Jonynas, nors dabar ir pasviręs 
į taikomąjį meną, kuriame jis suge- 
ba išsilaikyti tinkamame augštyje, 
nėra užmetęs ir savo pamėgtos gry- 
nosios grafikos. Dailininkas ją puo- 
selėja ir ne vien akvarelėmis, bet li- 
tografijomis, medžio rėžiniais ir pie- 
šiniais dalyvauja amerikiečių ir lie- 
tuvių dailininkų grupinėse parodose, 
gaudamas premijas bei atžymėjimus. 
Peržengęs 50 metų amžiaus slenks- 
tį, V. K. Jonynas dar turi prieš save 
labai plačius kūrybai akiračius. 


L. Andriekus 


VYTAUTO MAŽELIO MENAS 


Negausioje mūsų fotografų šeimo- 
je Vytautas Maželis užima išimtinę 
vietą. Jei V. Augustinas ir A. Na- 
ruševičius kaip fotografai aktyviai 
reiškėsi Lietuvoje, tai išeivijoje šio 
aktyvumo pasigendame. 

Tiesa, Augustinas išleido ir savo 
senojo negatyvų rinkinio, kurį jis at- 
sivežė su savimi, fotografijų albumą 
dviejose laidose. Tačiau jo naujų 
nuotraukų maža pastebime. Visą šią 
spragą aktyviai ir su užsidegimu 10- 
po V. Maželis. Pastarasis šiais me- 
tais surengė savo kūrinių jau ket- 
virtąją parodą, šios parodos vyksta 
geroze  Willoughby's — didžiausios 
pasauly foto parduotuvės patalpose, 
kurias lengvai pasiekia kiekvienas 
niujorkietis. 

Arčiau pažvelgus į V. Maželio fo- 
tografijos meną, jame matome jo 
pastangas koncentruotis portrete ir 
peisaže. Vienas antras miesto archi- 
tektūros reginys parodose atsiranda 
lyg svečio teisėmis. Visuose savo 
darbuose Maželis yra realistas ir do- 
kumentalistas. Jam pirmiausia 
svarbu nutraukti realų žmogų su rel- 
jefine forma. Žmogų, kuriame abidvi 


veido pusės, abidvi akys ir visas gal- 
vos siluetas būtų lengvai atsekamas. 
šiam tikslui Maželis mėgsta vartoti 


du šoninius apšvietimus. Pirmuoju 
apšvietimu jis išryškina reljefą, o 
antruoju — refleksiniu — švelnia še- 


šėlius ir aiškina visą galvos silueti- 
nę formą. Šis techniškas jo portretų 
perteikimas ir tradicinis apšvietimo 
vartojimas užtikrina Maželiui por- 
treto pasisekimą — portreto, kurio 
užsakytojas nori, kad įamžintų save 
bent giminių tarpe, Suprantama, kad 
šoninių šviesų stiprinimas ir maži- 
nimas keičia apšvietimą ir kūno spal- 
vą. Ėjimas nuo gana tamsių ir kon- 
trastingų, kaip pvz. prof. Pakšto por- 
tretas, iki sidabrinio pilko kolorito, 
kaip kan. Vaitkaus portretas, aiš- 
kiai parodo Maželio portreto spalvi- 
nį ir toninį diapazoną. Eilė jaunų 
ponių ir panelių su įprastomis šyp- 
senomis ir pastangomis gražiai at- 
rcdyti užėmė paskutinėje parodoje 
žymią vietą. Visi šie darbai, neišski- 
riant ir vyresnio amžiaus asmenų, 
kaip Jurkštienės portretas, turįs 
jautrų ir gražų pilkumą, aiškiai 
nusako Maželio technišką virtuoziš- 
kumą. 


Pažymėtini ir išskirtini prof. A. 
Varno, prof, J. Brazaičio, aktoriaus 
H. Kačinsko, prof. kan. Meškausko, 
Vaclovo Sidzikausko ir kitų portre- 
tai. 

Giliau į Vyt. Maželio portreto me- 
ną pažvelgus, jame pasigendame kū- 
rybinio veržlumo ir jieškojimų. Jo 
portretas atsiranda tarp meno ir do- 
kumento. Noras rast pusiausvyrą ar 
tarnauti dviem atskiriem dievam yra 
su nemažais pavojais. Baimė nusi- 
kalsti tikrovei, baimė, kad fotogra- 
fuojamas asmuo bus sunku beatpa- 
žinti Maželį įspraudžia į rėmus, ku- 
rie artimesni fotografui nei menui. 
Klasinė kompozicija su standartiniu 
išbalansavimu, viso formato užpildy- 
mas, neišskyrimas pirmaeilių nuo 
šalutinių elementų šaldo fotografijos 
meną, 


Panašiu žvilgsniu ir iš panašaus 
taško Maželis žvelgia į gamtą bei 
jos nuotaikas. Pastarąsias jis fiksuo- 
ja įvairiais metų laikais. Jo dėme- 
sys, tačiau, koncentruojamas į fak- 
tūrinį gamtos turtingumą į efektin- 
gą grožį, pvz. peisažuose: kalnų upe- 
lis, Niagara, verkianti uola, Vašing- 
tono vyšnia, saulėleidis East upėje, 
žiema ir kiti. Visuose šiuose peisa- 
žuose ir jų nuotaikose Maželis jieš- 
kojo daugiau nepaprastumo nei pa- 
prastumo. Tokie gamtos vaizdai, ku- 
riuose nepaprastumo momentas pir- 
mauja, prakalba į mus paviršutinio 
teatralumo arba turistinio grožio 
kalba. Pats esminis ir kūrybinis mo- 
mentas: paprastumas, natūralumas ir 
fotografuojamo objekto  kuklumas, 
kurį fotografas turi atidengti, yra 
pamirštas. Toks dalykų sustatymas 
Maželį įrikiuoja į masinio grožio 
jieškotojus, jame nužudydamas indi- 
vidualumą. Kaip žinome, toks uni- 
versalus grožis neegzistuoja, kaip 
neegz'stuoja kūrėjas, praradęs indi- 
vidualumą. šiam Maželio peisažisto 
apibūdinimui išimtį sudaro, “Kalnų 
upelis", Pastarajame, jei būtų išleis- 
tas perdaug išnaudotas efekto mo- 
mentas, būtų vertingiausias Maželio 
kūrinys peisažuose. Kompoziciniu at- 
žvilgiu Maželio peisažai yra daug 
turtingesni. Juose autorius nemaža 
dėmesio skiria objekto talpinimui la- 
pe. Gražiai iškirpta ir būdinga Va- 
šingtono vyšnia parodo šių pastan- 
gų rezultatus. Spalvos ir tonai Ma- 
želio peisažuose yra daug kontras- 
tingesni ir turtingesni. Nuo pilkutės 
žiemos ligi tamsaus “Saulėleidžio 
East upėje" Maželis praskamba vi- 
sais akordais. Toks jo talento prasi- 
veržimas mus skatina pažvelgti į 
Maželio kūrybą su viltimi ir kai ku- 
riomis kritiškomis pastabomis. Lie- 
tuviška patarlė sako: “Kas daugiau 
duoda, nuo to daugiau ir laukiama". 

VISUOMENINIS 
GYVENTMAs 


KELIOS MINTYS APIE BENDRUOMENE 


Jos Tarybos suvažiavimo proga 


1957 rugp. 31-rugsėjo 2 d. čČika- 
goje Morrisono viešbutyje posėdžia- 
vo JAV LB Taryba. Tai buvo šios 
kadencijos Tarybos jau trečioji ir 
paskutinė sesija. Sesija to mūsų vi- 
suomeninio ir kultūrinio organo, ku- 
ris visuotiniais ir tiesioginiais rinki- 
mais yra pastatytas Lietuvių Chartos, 
tų geležinių mūsų tautos įstatymų, 
vykdymo priešakyje, Todėl pravartu 
pažvelgti iš vienos pusės į LB užsi- 
mojimus ir darbą, kiek tai atsispin- 
di Tarybos, vyriausiojo LB organo, 
posėdžiuose, ir pajusti iš kitos pu- 
sės tas nuotaikas, kokiomis šis dar- 
bas sutinkamas ir palydimas. 


Atidarymas ir sveikinimai 


Suvažiavimą rugp. 31 d. atidarė 
Tarybos prezidiumo pirm. J. šlepe- 
tys. Tarybos narys kun. dr. A. Juš- 
ka sukalbėjo maldą. LB, siekdama 
tarpusavio ryšių bei bendradarbiavi- 
mo su lietuvių įstaigomis bei orga- 
nizacijomis, svečiais į savo posėdžius 
kviečiasi jų reprezentantus, tad ir 
šio suvažiavimo proga ji susilaukė 
svečių ir jų sveikinimų bei linkėjimų: 


žodžiu Vliko, konsulo dr. P. Dauž- 
vardžio (ir konsulo J. Budrio vardu), 
Kanados LB krašto valdybos vice- 
pirm. dr. J. Songailos, profesorių 
draugijos pirm. M. Krikščiūno, Alto 
pirm. L. šimučio, Maž. Lietuvos at- 
stovo kun. J. Paupero, Vasario 16 
gimnazijos rėmėjų būrelių atstovo A. 
Gulbinsko, savanorių-kūrėjų pirmin. 
gen. M. Rėklaičio, ramovėnų atsto- 
vo Dirkio, šaulių atstovo R. Skipičio, 
raštu Lietuvos pasiuntinio par. ei- 
nančio J. Kajecko, Lietuvos Laisvės 
Komiteto pirm. V. Sidzikausko, Alto 
Čikagos skyriaus pirm, ir ALTS Či- 
kagos skyriaus pirm. T. Blinstrubo, 
Čiurlionio ansamblio meno vadovo 
muz. Alf. Mikulskio, LB Roselando 
apylinkės pirm. ir kt. 


Dalyviai 


Suvažiavime dalyvavo šie Tarybos 
nariai: J. Bajerčius (jis, kaip LB Či- 
kagos apyg. pirm., kartu buvo su- 
važiavimo šeimininkas ir jį pasvei- 
kino Čikagos lietuvių vardu), St. 
Barzdukas, A, Bendorius, J. Boley- 
Bolevičius, P. Gaučys, dr. J. Girnius, 
kun. dr. A. Juška, J. Kapočius, prof. 


Į Maželio meną žiūrėdami, kons- 
tatuojame jo technišką tobulumą, jo 
gerą mokėjimą savo profesinį darbą 
atlikti. Jame pasigendame ugnies, 
kuri uždegtų ir paliktų ilgesniam es- 
tetiniam pasigėrėjimui, Atrodo, kad 
Maželis, žengęs su tikra pergale per 
techniškuosius laukus, turėtų drįsti 
žengti keletą žingsnių ir į kūrybinės 
fotografijos pasaulį. Modernioji fo- 
tografija suteikia fotografui tokį 
galimumą. Techniškosios fotografijos 
paslaptys, kuriomis Maželis yra pil- 
nai apsirūpinęs, yra užtikrintas lai- 
das tokiu kūrėju pasidaryti. Ar Ma- 
želis panorės šiuo keliu žengti, pa- 
rodys ateitis. Iš savo pusės mes tik- 
rai pasidžiaugtume, jei Maželis save 
praturtintų kompoziciniu žvelgimu į 
fotografuojamą objektą. Pradžiugtu- 
me, jei gražiai pergyvenimų išvago- 
tas senutės veidas pažvelgtų į mus 
ne vien savo. išorine kasdienybe, bet 
gyvenimo patyrimo prasmingumu ir 

turtingumu. Sunku straipsnio apim- 
tyje duoti nurodymus, kas ir kaip 
galetų būti padaryta. Kiekvienas spe- 
cialistas, pažinęs savo techniškų prie- 
monių savybes, jomis neprivalo pa- 
sitenkinti, bet jas panaudoti kūrybi- 
niam tikslui siekti. Tokių tikslų gali 
būti daug ir įvairių. Į juos yra daug 
kelių ir visi jie gali būti geri. Mes, 
žvelgdami į Vytauto Maželio kūrybą, 
džiaugiamės jo laimėjimų pirmuoju 
tarpsnių, Nekantriai laukiame ženk- 
lų ir pastangų rodančių, kuria kryp- 
timi ir kokiu keliu jis apsispręs kopti 
į kūrybinio pasaulio viršūnes, žvelg- 
damas pro moderniosios linzės pa- 
slaptingąją akį. Tokiu apsisprendi- 
mu mūsų fotografijos meno pasaulis 
galėtų būti žymiai iškeltas ir pra- 
turtintas. Nenuilstamam mūsų foto- 
grafijos meno atstovui to nuoširdžiai 
ir palinkėsime. 


V. K. Jonynas | 


St. Kolupaila, Alf. Mikulskis, K. Mus- 
teikis, M. Rėklaitis, R. Skipitis, J. 
šlepetys (su pertraukomis), prel. Ig. 
Albavičius, prel. J. Balkūnas (rugsė- 
jo 1 buvo išvykęs į V-ąją Kanados 
Lietuvių Dieną pamokslo sakyti), dr. 
Alg. Nasvytis, inž. A. Rudis, kun. 
B. Sugintas, kan. V. Zakarauskas. 
Suvažiavimui pirmininkavo tarybos 
prezidiumo pirm. J. šlepetys, vietoj 
neatvykusios dr. M, Gimbutienės, sek- 
retorium buvo pakviestas J. Kapo- 
čius. 


Lietuvių Charta — geležiniai LB 
įstatymai 


Po tarybos prezidiumo pirm. J. 
Šlepečio pranešimo, apžvelgusic ta- 
rybos pirmųjų dviejų sesijų darbus, 
bendrąjį CV pranešimą padarė pirm. 
St. Barzdukas. Bendruomenės rūmai 
yra statomi ant Vyriausiojo Lietu- 
vos Išlaisvinimo Komiteto (Vliko) 
1949 m. paskelbtos Lietuvių Chartos 
pamatų. šią chartą, dešimties Dievo 
įsakymų pavyzdžių, galime pavadin- 
ti lietuvių tautos Dekalogu. Tautinė 
reikšme ji tokio pavadinimo iš tik- 
rųjų yra verta. Charta skelbia 
tuos geležinius įstatymus, kurių tu- 
rime laikytis ir kuriuos privalome 
vykdyti. Pirmasis — “darbu, moks- 
lu, turtu ir pasiaukojimu lietuvis ko- 
voja, kad apgintų ir išlaikytų nepri- 
klausomą Lietuvos valstybę“, kiti — 
tautinio ir kultūrinio sąmoningumo 
ugdymas, tautinės kultūros išlaiky- 
mas. Todėl Bendruomenei nėra vis- 
tiek, kaip lietuvis nusistato savo tėvų 
kalbos, lietuviškos šeimos, mokyklos, 
knygos ir laikraščio, lietuviškos baž- 
nyčios ir apskritai lietuvių kultūros 
atžvilgiu.  Lietuvybė Bendruomenei 
nėra tik drungnas sentimentas, pa- 
demonstruojamas tam tikromis pro- 
gomis, bet tautinės gyvybės išlaiky- 
mo sąlyga. 


Centro Valdybos darbo baruose 


Visi LB gyvenimo ir veiklos klau- 
simai bei reikalai svarstomi ir spren- 
džiami CV posėdžiuose, ir jau vie- 
nas tas faktas, kad per dvejus savo 
darbo metus Centro Valdyba 38 kar- 
tus rinkosi į posedžius, trukusius ne 
mažiau kaip po 3 val., rodo CV na- 
rių  pareigingumą ir atsakomybės 
pajautimą. O pridėkime įvairų pasi- 
rengimą, susirašinėjimą, reprezenta- 
ciją ir keliones, tad visa susumavę, 
gausime dėmesio vertą balansą. Iš 
pradžių paskirai leidžiamais, vėliau 
(nuo 1956. 5. 20) biuletenio forma 


CV į Bendruomenės gyvenimą ir 
reikalus atsiliepė 78 mimeografinės 
spaudos puslapiais, kur paskelbta 


18 bendraraščių, duota visa eilė nu- 
rodymų, išryškinta daugybė veiklos 
duomenų. Paskutinio biuletenio nu- 


merio jau buvo spausdinama 300 
€e8Z., 0 periodinei mūsų spaudai ak- 
tualesnės žinios ir kita bendruome- 
ninė informacija yra pateikiama dar 
atskirai. Tiesa, CV pajėgė atlikti ne 
viską, ką ji projektavo bei planavo 
ir kam buvo užsimojusi. Jai daug 
ko trūko — ir laiko, ir jėgų, ir tal- 
kos, ir pinigų. Bendruomeninis dar- 
bas visiems CV nariams be išimties 
tera tik antraeilis, jam jie tegalėjo 
skirti tik savo laisvalaikio valandas. 


Žvilgsnis į LB organizacinę padėtį 


LB taryba ir CV, kaip vyriausia- 
sis ir vykdomasis organai, sudaro 
Bendruomenės organizacinės pirami- 
dės viršūnę. Pati piramidė šakojasi 
apygardomis ir apylinkėmis. Ir pa- 
grindinis LB darbas atliekamas ne 
kur kitur, tik čia. Perverskime kad 
ir mūsų spaudos puslapius — ir pa- 
matysime, kiek jau daug ir kokio 
didelio tautinio darbo LB šiandien 
atlieka! 

LB organizacinis vaizdas šiandien 
šiaip atrodo: Bostono apygarda su 5 
apylinkėmis, Čikagos apygarda su 
20 apylinkių, Hartfordo apygarda su 
6 apylinkėmis, Los Angeles apygar- 
da su 2 apylinkėmis, New Yorko apy- 
garda su 15 apylinkių, New Jersey 
apygarda su 6 apylinkėmis; ne per 
apygardas, bet tiesicg su CV ryšius 
palaiko 11 apylinkių; su savo vardu 
į LB yra įsijungęs Buffalo lietuvių 
klubas; prie CV įsteigta vad. centri- 
nė apylinkė, kurioj registruojasi vi- 
si paskirai gyveną lietuviai, dėl to- 
lumo negalį priklausyti veikiančioms 
apylinkėms. 

Taigi šiuo metu JAV LB turi 6 
apygardas ir 67 apylinkes. Toks 
skaičius yra CV bylose. Bet čia pat 
tuoj kyla klausimas: kiekgi jų yra 
iš tikrųjų gyvų, t. y. palaikančių or- 
ganizacinį gyvenimą (šaukiančių su- 
sirinkimus, renkančių valdybas ir 
t.t.) bei vykdančių LB tikslus ir už- 
davinius ? 

Deja, į šį klausimą visai tikro at- 
sakymo CV duoti negali, nes ji ne- 
informuojama. Pvz. į apygardoms ir 
apylinkėms šiemet CV išsiųstus an- 
ketinius žinių lapus teatsiliepė vos 
viena apygarda ir 13 apylinkių. CV 
priklausančią tautinio solidarumo 
įnašų dalį už 1955 m. teatsiuntė vos 
13 apylinkių, už 1956 m. — 21 apy- 
linkė. O kur kitos? 

Vadinasi, organizaciniu atžvilgiu 
esame gerokai palaidi ir nedrausmin- 
gi. Tiesa, LB čia nebesudaro kokios 
išimties, bet ir ji savo pavyzdžiu 
patvirtina, kad betkoks tikrai tvar- 
kingas, drausmingas, intensyvus bei 
solidarus veikimas mums dar neį- 


prastas ir neįmanomas. Tai liudija 
lr organizacinės tuštumos. Pvz. LB 
organizuojama pagal Vliko priimtą 
ir paskelbtą Lietuvių Chartą, kiek 
daug ir kokių stambių Vliko veikč- 
jų bei sekėjų yra kad ir Washing- 
tone, o LB apylinkės ten vis dėlto 
ligi šiol nėra. Taigi įstatymai lei- 
džiami kitiems, o ne sau! Tokie 
kuriozai iš tikrųjų tegalimi tik mū- 
sų gyvenime, nes labai artimi į in- 
dividualizmą bei palaidumą linkusiam 
lietuvių būdui. Deja, su šia palaidu- 
mo negerove, paraližuojančia mūsų 
pastangas bei užsimojimus ir nelei- 
džiančia pasiekti kokių nors dides- 
nių darbo vaisių, arba nesisielojame, 
arba sielojamės visiškai atmestinai. 


LB tautinio darbo ir laimėjimų keliu 


O vis dėlto LB ir Amerikos lietu- 
vių gyvenime, juo toliau, vis giliau 
leidžia savo šaknis. Stabtelėkime 
bent ties svarbesniais jos reiškimo- 
si momentais. 

1956 m. LB suorganizavo pirmąjį 
JAV ir Kanados lietuvių kultūros 
kongresą (jo darbai išleisti atskiru 
“Aidų" žurnalo numeriu) ir mora- 
liai bei materialiai prisidėjo prie 
pirmosios JAV ir Kanados lietuvių 
dainų šventės įvykdymo. 

šiais metais LB surengė pirmąją 
JAV ir Kanados lietuvių tautinių šo- 
kių šventę ir visuotinę lietuvių dai- 
lės meno parodą (jei ne visi mūsų 
dailininkai joje dalyvavo, kalta ne 
LB, bet jų pačių ambicijos bei nesu- 
tarimai), prisidėjo prie lietuvių jau- 
nimo kongreso sušaukimo. 

Kitais metais LB eina į Pasaulio 
Lietuvių Bendruomenės seimą ir Lie- 
tuvos Nepriklausomybės atstatymo 
40 metų sukakčiai, Lietuvos himno 
autoriaus dr. V. Kudirkos gimimo 
100 m. sukakčiai, lietuvių emigraci- 
jos į Ameriką 300 m. sukakčiai ir 
šv. Kazimiero, tuo tarpu vienintelio 
lietuvio šventojo, gimimo 500 m. su- 
kakčiai paminėti bei įprasminti or- 
ganizuoja kelias rajonines mokykli- 
nio mūsų jaunimo šventes. 

Pagaliau LB jau galvoja ir apie 
pastovesnį tautinių meninių mūsų 
švenčių planą, tad pradėti pasitari- 
mai dėl antrosios dainų šventės or- 
ganizavimo, turės sau vietą tame 
plane rasti antroji tautinių šokių 
šventė, antrasis kultūros kongresas 
ir t.t. Šitokių didelių masinių tauti- 
nių švenčių — manifestacijų mums 
reikia ne tik mūsų dvasioms Lietu- 
vos meilės ugnimi kaitinti, ne tik 
mūsų reprezentacijai, bet ir kultū- 
rinių mūsų židinių (mūsų chorų bei 
ansamblių, tautinių šokių būrelių ir 
kt.) darbo entuziazmui kelti bei pa- 
laikyti, ir manome, kad čia yra visų 
pirma LB paskirtis. 


Liepos 23 d. Freiburge, Vokietijoje, 
mire Bronius Stočkus. Jis ten buvo 
atvykęs trumpam laikui, lankydamas 
Europą ir Afriką, 


Velionis priklauso tai eilei žmonių, 
kurie prisirenka gausybę mokslo ži- 
nių, bet nesuskubę perteikti jų ki- 
tiems, nusineša į kapą. Br. Stočkus 
išsiskyrė savo žinojimu, apimančiu 
įvairias šakas. Gimęs 1912 m. Kar- 
kulpėnų kaime, Vilkaviškio apskr., 
užbaigė Kybartų gimnaziją ir Vytau- 


to Didžiojo Universitete studijavo 
germanistiką, lituanistiką ir filoso- 
fiją. Mokytojavo šakių ir Kybartų 


gimnazijose. Studijas gilino vasaro- 
mis, lankydamasis užsieniuose. Buvo 
kviečiamas dėstyti universitete, bet 
nuo šio darbo sutrukdė tremtis. 

Patekęs Vokietijon, studijavo Stutt- 
garto universitete matematiką. Niu- 
jorke gi studijavo atominę fiziką. 
Tuo pačiu laiku gilinosi į literatūrą, 
filosofiją, kalbotyrą. 

Užimtas nuolatinėmis studijomis, 
daug parašyti nesuspėjo. Jo straips- 
niai filosofinėmis-kultūrinėmis temo- 
mis buvo atspausdinti “Aiduose"'. 
Žymiausias jų yra “Pasaulinis vyks- 
mas" (istorijos filosofija), spausdin- 
tas 1955 m. “Aidy" 5, 6. 7 nr. šiam 
žurnalui velionis pateikdavo ir ap- 
žvalginių straipsnelių dienos klausi- 
mais. 

Imigravęs į Ameriką, šalia studijų 
mėgo keliauti, kad geriau pažintų 
svetimų kraštų kultūrą bei papro- 
čius ir patobulintų išmoktas kalbas. 
Anksčiau aplankė Meksiką. šį pava- 
sarį leidosi kelionėn už vandenyno. 

Tai didieji LB žygiai, vykdomi vi- 
so krašto mastu arba bendradarbiau- 
jant ir su Kanados LB. 

Iš apygardų raktinė padėtis ati- 
tenka pasaulio lietuvių sostinės Či- 
kagos apygardai: čia ligi čiol vyko 
visi didieji tautiniai kultūriniai mū- 
sų įvykiai, ir tai daugiausia apygar- 
dos darbo bei pastangų dėka. Tiesa, 
Čikagai ir lengviau kaip kitiems, nes 
čia visko daugiau: ir darbininkų, ir 
kultūrininkų, pagaliau ir pačių lietu- 
vių. Antroji didžioji JAV LB apy- 
garda yra pasaulio sostinės — New 
Yorko. Jai atitenkąs didelis ir svar- 
bus uždavinys — 1958 m. įvykstan- 
čio ULB seimo suorganizavimas, ir 
šiam tikslui čia sudarytas gabaus, 
paslankaus, plačių pažinčių turinčio 
pirmininko prel. J. Balkūno vadovau- 
jamas organizacinis PLB seimo ko- 
mitetas, savo keliu sudaręs eilę ko- 
misijų atskiriems uždaviniams. 

Iš apylinkių atsiliepė ir savo veik- 
los apyskaitinius pranešimus CV at- 
siuntė šios: Amsterdamo, N. Y., Cyp- 
ress Hill, N. Y., Clevelando, Ohio, 
Detroito, Mich., Great Necko, N. Y., 
St. Louis, Mo., Marguette Parko, IIl., 
Newarko, N. J., Omahos, Nebr., Rid- 
gewoodo, N. Y., Roselando, Ill. Ro- 
chesterio, N. Y., Pittsburgho, Pa. 
žurnalo apžvalgos rėmai neleidžia 
prie kiekvienos iš jų stabtelėti, bet 
jų veikla reiškiasi tautinių ir ben- 
druomeninių švenčių, minėjimų ir 
paskaitų, koncertų ir vakarų, paro- 
dų ir kt. parengimų organizavimų, 
lituanistinių mokyklų, chorų ir teat- 
rų laikymu arba rėmimu, mokinių 
dailiojo skaitymo, deklamavimo ir 
kalbėjimo konkursėlių skelbimu bei 
premijavimuų, o tokia Clevelando 
apylinkė paskelbė ir sėkmingai vyk- 
do net dramos veikalų konkursą su 
1000 dol. premija. Kaikurių apylin- 
kių pajėgumą gražiai rodo jų meti- 
nė apyvarta, pvz. Clevelando apy- 
linkė per metus turėjo $9,5000.00 
apyvartos, Detroito apylinkės meti- 
nės pajamos buvo $5,266.74, Great 
Necko — $643.74, Rochesterio — 
$577.44, -Amsterdamo —  $420.00, 
Omahos — $340.00 ir t.t. 

Pažymėtina taip pat LB apylinkių 
talka Altui ir Balfui. štai Philadel- 
phijos apylinkė pereitais metais Al- 
tui nusiuntė pusantro tūkstančio 
dol. su viršum (LB centrui tedavė 
3100.00), Omahos apylinkė — $537.20 
(LB centrui — 56.00), Great Necko 


Spčięs aplankyti Ispaniją, Moroką 
ir Prancūziją, Vokietijoje turėjo pa- 
siduoti sunkiai galvos operacijai, ku- 
ri nebegalėjo išgelbėti gyvybės. Ir 
taip dabar su skausmu tenka minėti 
Br. Stočkaus ankstyvą mirtį. 

apylinkė — $146.09 (LB centrui — 
$21.60) ir t.t. LB neturi nieko prieš, 
kad remiamas didžiai svarbus ir 
reikšmingas Alto darbas (nors Alto 
iždininkas iš LB pasišaipo, kaip tik 
gali ir moka), bet organizaciniu at- 
žvilgiu čia ne viskas tvarkoje: be 
lėšų paliekama LB Centro Valdyba 
yra nebepajėgi ką nors didesnio pa- 
daryti. Sauso juk niekas neklauso. 


Kam reikalingos LB Iėešos 


Taigi lėšų klausimas LB yra dau- 
giau negu aktualus. Graži yra LB 
tautinio solidarumo įnašų idėja — 
“tautinio susipratimo ir lietuvių vie- 
nybės ženklan kiekvienas lietuvis mo- 
ka nuolatinį tautinio solidarumo įna- 
šą" (Lietuvių Charta). Iš visų sude- 
damų kad ir nedidelių įnašų susida- 
rytų LB darbui reikalingos sumos. 
Deja, LB nebeturi nei policijos, nei 
mokesčių inspektorių, nei antstolių, 
o patys įnašai nebeateina. Apylin- 
kės ir apygardos čia, tiesą sakant, 
neperdaugiausia nė dėmesio teparo- 
do. Kiekvienas darbas visų pirma 
yra įsipareigojimas, reikalaująs ini- 
ciatyvos, paslankumo ir vykdymo. 
Kai šito viso nėra, teturime tik gra- 
žius žodžius ir skraidymą padangė- 
mis. Todėl reikia vėl iš naujo prisi- 
minti tas LB darbo sritis, kurioms 
taip pat reikia nuolatinių ir pasto- 
vių pajamų: 

Kultūros Fondo plano vykdymas: 

Pasaulio Lietuvių Archyvo išlaiky- 


mas, “Knygų Lentynos" leidimas, 
Lituanistikos Instituto red. lietu- 
vių mokslininkų darbų leidimas, 


jaunimo literatūros leidimas, kas- 

metinės lietuvių kultūros premijos 

skyrimas, kasmetinės lituanistinės 
"stipendijos skyrimas ir kt. 

švietimo plano vykdymas: mo- 
kyklinių vadovėlių ir lituanistinių 
mokslo priemonių gaminimas ir lei- 
dimas, rodomųjų Lietuvos vaizdų 
gaminimas ir kt. 

Lituanistikos vasaros semestro 
mūsų seselėms mokytojoms ir ki- 
tiems mokytojams, lietuvių parapi- 
jose dirbantiems kunigams ir mū- 
sų klierikams, mūsų studentams ir 
kitiems su lietuvišku darbu susi- 
duriantiems lietuviams prie kurio 
nors universiteto suorganizavimas 
ir išlaikymas. 

Spausdinto, regulariai pasirodan- 
čio LB „biuletenio leidimas, 

Mūsų jaunimo kūrybinės inicia- 
tyvos ir pastangų skatinimas, pa- 
laikymas ir rėmimas (pvz. žurnalo 
"Lituanus" ir pan.). 

Tai realu ir konkretu. Tai galčtu- 
me vykdyti visų lietuvių pastango- 
mis. Todėl vėl tenka grįžti prie LB 
Centro Valdybos 1956 Naujųjų Me- 


tų proga mesto šūkio — sutelkime 
po LB vėliava bent 50 tūkstančių 
Letuvių! Lietuvių, kurie “tautinio su- 
sipratimo ir lietuvių vienybės ženk- 
lan" mokėtų nuolatinį tautinio soli- 
darumo įnašą. 

Deja, CV kreipimasis tada buvo 
sutiktas visiška tyla: dėl jo neatsi- 
liepė nė vienas jį įsidėjęs mūsų laik- 
raštis, jo nesvarstė nė viena LB apy- 
garda ar apylinkė (bent nėra žinių), 
jam neparodė nė mažiausio dėmesio 
tokia gausi mūsų šviesuomenė, dėl 
jo neprabilo nė vienas mūsų veikė- 
jas visuomenininkas ar politikas... 
Iš tikrųjų lyg tada CV būtų kreipu- 
sis kokiu pašalinių, nereikalingu, 
svetimu reikalu! 


LB Geležinis Fondas 


Kiekvienam susipratusiam lietuviui 
turėtų būti aiškų, kad be lėšų LB 
nieko didesnio ir patvaresnio nebe- 
padarys. šiuo reikalu susirūpinusi 
LB Centro Valdyba į LB Tarybos 
sesiją atėjo su LB Geležinio Fondo 
projektu, Tiesa, tai jau sena idėja, 
tik vėl iš naujo judinama. Referen- 
tas CV vicepirm. dr. Alg. Nasvytis 
nubrėžė pagrindines tokio fondo gai- 
res: 

Pagrindinės šio fondo sumos būtų 
neliečiamos, CV naudotųsi tik šių su- 
mų nuošimčiais. Fondą valdytų pa- 
čios LB tarybos rinkti globėjai 
(trustee). Jo lėšas sudarytų: amži- 
nųjų LB narių įnašai (tokie amži- 
nieji nariai mokėtų po 100 dol ir 
būtų atleisti nuo kasmetinių tauti- 
nio sol. įnašų); testamentiniai ir kt. 
palikimai; proginės ir atsitiktinės 
lietuvių biznio įmonių bei įstaigų ir 
paskirų asmenų aukos; sąlyginiai 
palikimai Lietuvoje esantiems gimi- 
nėms ir specialiems Lietuvos reika- 
lams (kol susidarys ten salygos, lai- 
duojančios šių palikimų persiunti- 
mą ir laisvą naudojimą). 

LB taryba fondo idėjai iš princi- 
po pritarė, bet jos vykdymo galimy- 
bes tirti pavedė prie tarybos suda- 
rytai finansų komisijai (jos pirmi- 
ninku išrinktas tarybos narys LE 
leidėjas J. Kapočius). 


Lituanistinių mokyklų programos 


Su LB Centro Valdybos išleistomis 
lituanistinių šeštadieninių mokyklų 
programomis tarybą supažindino CV 
narys švietimui Ig. Malėnas. Pirmo- 
joj 36 psl. knygelėje duotos litua- 
nistinių  šeštadieninių pradžios mo- 
kyklų programos, antrojoj 24 psl. 
knygelėje — lituan'stinių šeštadiė- 
ninių augštesniųjų mokyklų progra- 
mos. Jas visų pirma parengė pats 
narys švietimui Ig. Malėnas, pasi- 
kvietęs kitus mūsų specialistus — 


kun. dr. K. širvaitį religijai, Pr. 
Naujokaitį lietuvių kalbai ir litera- 
tūrai, V. Liulevičių lietuvių tautos 
istorijai, Alf. Mikulskį dainoms ir 
žaidimams, L. Sagį tautiniams šo- 
kiams, K. Žilinską lietuvių dailei ir 
menui. Duodamas programas, CV 
siekia įnešti į lituanistinį mokymą 
daugiau sistemingumo ir tvarkos. 
Tolimesnis žingsnis bus — pagal pro- 
gramas rengti ir leisti ir pačius va- 
dovėlius. 


CV finansinė apyskaita 


CV finansinę apyskaitą tarybos 
suvažiavimui pateikė ižd. J. Staniš- 
kis... Per dvejus veiklos metus CV 
pajamų turėjo $5,219.80 (iš Loko 
perimta 1,005.20, taut. solidarumo 
įnašų 1,896.59, aukų žurnalui “Li- 
tuanus" paremti 623.20, aukų Vasa- 
rio 16 gimnazijos namams išpirkti 
462.00 ir kt.), išlaidų — $33,767.96 
(žurnalo “Lituanus" leidimui parem- 
ti 1,000.00, Kultūros Fondui ir Pa- 
saulio Liet. Archyvui 1,000.00, Vasa- 
rio 16 gimnazijai 462.00, raštinei ir 
paštui 290.00 ir kt.), likutis $1,451.84. 

CV iždininkas apie LB finansus 
kalbėjo su dideliu rūpesčiu. Didesnė 
dalis apylinkių centrui nieko nebe- 
siunčia, 0 yra apygardų, kurios dar 
nieko nebedavė nei Lokui, nei dabar 
CV. šituo savo pačių rankomis griau- 
name ir LB. 

Taryba taip pat priėmė CV pa- 
teiktą sąmatos projektą 1957-58 m. 
su $6,800.00 pajamų ir išlaidų. Kuk- 
li tai sąmata, bet būtų tikrai didelė 
geda, jei ir tokios neįvykdytume. 


PLB Seimas 


Atskiruose kraštuose veikia vieti- 
nės bendruomenės. Vyriausiasis visų 
tautinių mūsų bendruomenių šeimi- 
ninkas bus Pasaulio Lietuvių Ben- 
druomenės seimas. Jis derins atskirų 
kraštų lietuvių bendruomenių tarpu- 
savio santykius, jis ugdys ir stiprins 
jų bendradarbiavimą, Jis bus taip 
pat ir vyriausiasis sprendėjas: atsi- 
rėmęs į Lietuvių Chartą ir joje nu- 
sakytus LB tikslus, kurie nekeičia- 
mi, PLB seimas priims PLB konsti- 
tuciją ir tuo atbaigs PLB organiza- 
cinę stadiją. 

Ruošimasis sudaryti vyriausiąjį or- 
ganizacinį lietuvių organą pasauliniu 
mastu yra naujas, bet didžiai reikš- 
mingas žygis. Tai yra epochinės 
reikšmės įvykis, toks kaip pirmojo 
tautinės dvasios “ Aušros" laikraščio 
pasirodymas, kaip Didžiojo Vilniaus 
Seimo sušaukimas, kaip pirmojo lie- 
tuviško dienraščio “Vilniaus Žinių" 
išleidimas, kaip Lietuvos Tarybos su- 
organizavimas ir kt. 


PLB seimo organizacinis komite- 
to pirm. prel. J. Balkūnas LB tary- 
bą supažindino su parengiamaisiais 
šio seimo darbais. Org. komiteto 
planu, PLB seimas turės būti didin- 
ga ir įspūdinga laisvojo pasaulio lie- 
tuvių politinė ir kultūrinė demonstra- 
cija už Lietuvą ir Lietuvių Tautą. 
Seimo balsas turi būti galingas. To- 
dėl turi būti padaryta viskas, kad 
šitai pavyktų, 


LB Taryba org, komiteto užsimo- 
jimams pritarė. Labai svarbus taip 
pat reikalas — reikiamų lėšų PLB 
seimui sutelkimas. 


Kiti pranešimai 


CV narys kult. reikalams muz. 
Alf. Mikulskis plačiau apžvelgė kul- 
tūrinius LB užsimojimus ir ryškino 
kultūrinio LB darbo kryptį bei pras- 
mę. 


JAV LB finansų komisijos pirm. 
W. M. Chase raštu atsiųstame pra- 
nešime apžvelgė šios komisijos veik- 
lą, pateikdamas taip pat kaikurių 
sumanymų ateičiai, 

Tautos Fondo pasų ir ženklelių ad- 
ministratorius A. S. Trečiokas taip 
pat raštu atsiųstoje apyskaitoje pa- 
teikė šių pasų ir ženklelių platinimo 
duomenis: išplatinta už $750.75, Cen- 
tro Valdybai persiųsta $622.35. 


JAV LB Kultūros Fondo praneši- 
mą padarė jo valdybos pirm. J. Krei- 
venas: paskelbtas tautinės misterijos 
konkursas su 500 dol. premija už 
tekstą ir 500 dol. už muziką (pir- 
mąją premiją duoda Kanados LB 
KF); leidžiami 3 tomai “Aleksandry- 
no" po 500 psl. kiekvienas, pirmasis 
tomas jau atiduotas spaudai; susita- 
rus su Terros leidykla, leidžiamos 3 
knygelės jaunimo literatūros, KF fi- 
nansuoja iliustravimą; leidžiama A. 
Ružancovo red.“Knygų Lentyna''; su- 
daryta lietuvių muzikos komisija, 
einama prie tautinių šokių komisi- 
jos ir jaunimo komisijos sudarymo; 
pajamų  $1,711.97, išlaidų $983.34 
(LRD literatūros premijai 500.00, 
jaunimo literatūros iliustravimui — 
450.00 ir kt.), likutis $728.63. 


Kontrolės Komisijos aktai 


LB kontrolės komisijos, kurią 
sudaro prel. Ig. Albavičius, J. Ba- 
jerčius ir D. Velička, Centro Valdy- 
bos ir Kultūros Fondo atskaitomy- 
bės tikrinimo aktus tarybos suva- 
žiavimui pateikė D. Velička. Juose 
konstatuota, kad CV atskaitomybės 
knygos ir bylos ižd. J. Staniškio 
tvarkomos kruopščiai ir pavyzdin- 
gai, KF nei atskaitomybės, nei kitos 
raštinės bylos reikiamu tvarkingu- 
mu nepasižymi. 


Kritiškas žvilgsnis į JAV LB 


šiam tikslu LB Tarybos prezi- 
diumas pakvietė referentais du ta- 
rybos narius. Dr. J. Girnius į LB pa- 
žvelgė kultūrinės veiklos požiūriu. 
Jo pranešimas pasižymėjo išsamu- 
mu, nuoseklumu ir dideliu susirūpi- 
nimu dėl tautinės mūsų ateities. Kel- 
damas trūkumus ir negeroves, pra- 
nešėjas kartu atėjo ir su konstruk- 
tyviais siūlymais jiems taisyti ir 
ateičiai ruoštis. Tai buvo naudingas 
aktyvaus mūsų kultūrininko pasisa- 
kymas, ir reikia laukti, kad jis bus 
paskelbtas ir viešai. 


A. Bendorius, antrasis pranešėjas, 
organizacinių atžvilgiu JAV LB ver- 
tino ištisai neigiamai. LB esanti kri- 
zės padėtyje. Tai ant seklumos už- 
plaukęs laivas. CV pirmininko reikš- 
tasis optimizmas, kad JAV LB ir 
Amerikos lietuvių gyvenime lei- 
džianti giliau savo šaknis, neturįs 
jokio pagrindo, Tai esąs tik savęs 
apgaudinėjimas. Kiekgi lietuvių mo- 
ką tautinio solidarumo įnašus? CV 
dirbanti be plano, blaškantisi ir 
esanti pavargusi. Lietuvoje kalbinin- 
kai per 22 laisvės metus nebepajėgę 
sutvarkyti net rašybos, tad ko gali- 
ma esą tikėtis iš Bendruomenės, kuų- 
rios priešakyje stovįs taip pat kal- 
bininkas? CV verčiantisi pinigų el- 
getavimu. Ji nesirūpinanti rasti LB 
organizatorių. LB laivui nuo seklu- 
mcs nutraukti reikią vilkikų. Tie vil- 
kikai — tai asmeninis kontaktas. 
Reikią lankyti lietuvius individualiai, 
o JAV LB iš krizės išvesti sudaryti 
specialų organą. 

Diskusijose ir kai kurie kiti tary- 
bos nariai pritarė, kad JAV LB 
esanti didžiausioje finansinėje krizė- 
je, ir jei ji nebūsianti išspręsta — 
teksią likviduoti (kun. dr. A, Juš- 
ka). Todėl LB darbui reikią atlygi- 
namų žmonių ir mokesčių rinkėjų (J. 
Kapočius) ir kt. 


Tada CV pirm. St. Barzdukas, pa- 
reiškęs su kaikuo sutinkąs, su kaikuo 
nesutinką (pvz. dėl plano neturėji- 
mo), bet negalįs pasitaisyti iš nuo- 
vargio ir kitų nurodytų ydų, savo ir 
kitų trijų posėdyje dalyvaujančių CV 
narių (Ig. Malėno, Alf. Mikulskio ir 
J. Staniškio) vardu LB tarybos pre- 
zidiumo pirm. J. šlepečiui įteikė šio 
turinio pareiškimą: LB Centro Val- 
dyba, siekdama sudaryti sąlygas 
naujai CV išrinkti, reiškia savo at- 
sistatydinimą ir prašo tarybą dar 
šioje sesijoje sudaryti naują CV. 

šis klausimas buvo išspręstas pa- 
sitikėjimo CV balsavimui: tarybos 
nariams vieningai pasisakius už pa- 
sitikčjimą, CV toliau likosi savo 
pareigose. 

LB Tarybos nutarimai 


Pranešimų, pasisakymų ir diskusi- 
jų išvadas rezoliucijų forma nuta- 
rimų komisijos vardu tarybai refe- 
ravo P. Gaučys (be jo, į šią komisi- 
ją dar buvo išrinkti A. Bendorius ir 
dr. J. Girnius). LB Taryba pasisa- 
kė daugybe klausimų bei reikalų — 
jaunimo, lituanistinių mokyklų ir li- 
tuanistinio švietimo, vaikų laikraš- 
tėlių ir skaitybos, jaunimo organi- 
zacijš ir stovyklų, lietuviškos kny- 
gos, Kultūros Fondo, lietuvių baž- 
nyčių ir kt, (nutarimai bus paskelb- 
ti atskirai). 

Pabrėžtas LB finansų stiprinimo 
reikalas. 

Įvesta LB šventė — jai parinktas 
paskutinis birželio mėn. sekmadie- 
nis, ir ji visoje Amerikoje bus vadi- 
nama vienodu Lietuvių Dienos vardu. 

Be renkamųjų LB tarybos narių, 
į tarybą nariais su sprendžiamuoju 
balsu įeis LB apygardų pirmininkai 
(arba jų pavaduotojai) ir CV nariai 
(ne tarybos nariai), 

CV pavesta skelbti nešiojamo LB 
ženklelio konkursą (ženklelį galuti- 
nai priims PLB seimas). 

JAV LB atstovams į PLB seimą 
korespondenciniu būdu išrinkti suda- 
ryta komisija iš R. Skipičio — pirm., 
J. Bajerčiaus, A, Juškos, St. Kolu- 
pailos ir M. Rėklaičio — narių. 


Kad "galštume pasisakyti... 


LB tarybą sesijos proga, kaip ma- 
tėme, daug kas pasveikino. Jos dar- 
bu domėjosi ir posėdžiuose lankėsi 
keliasdešimt (apie 30) svečių. Veda- 
majame prisiminė vos vienas mūsų 


laikraštis ("Draugas"), Spaudos 
žmonės, ir kviečiami, sesijai dėme- 
sio nedaug teparodė — teatsilankė 
“Laisvosios Lietuvos" redaktorius, 


atsiliepęs po to straipsniu, ir dar 
vienas kitas, bet viešumoje nepasi- 
rodęs. Todėl mūsų spauda ir tesiten- 
kino daugiausia atsitiktiniais, iš pa- 
šalio ateinančiais tarybos sesijos ap- 
rašymais arba tik kronikinėmis ži- 
nutėmis. Vadinasi, pagrindinis infor- 


mMacinis bei propagandinis mūsų 
įrankis LB siekimų išpopuliarini- 
mui, pareigos išryškinimui sesijos 


proga labai maža arba ir visai nie- 
ko nebepadarė. Gaila, bet ir LB daž- 
nai tetraktuojama tik tiek, kaip ir 
betkuri kita eilinė mūsų organizaci- 
ja. Tas neprisideda prie jos norimo 
stiprėjimo bei augimo. 

Iš LB tarybos narių, be prezi- 
diumo ir CV pirmininkų, sesijai spe- 
cialaus dėmesio teparodė kun. dr. A. 
Juška, atsliepdamas dviem straips- 
niais: “Bendruomenės Tarybos sesi- 
jos proga" (“Draugo" 203 nr.) ir 

ĮVYKIAI 


e Pavergtųjų Tautų atstovai krei- 
pėsi į Jungtines Tautas atsišaukimu, 
kuriame primenama, kad pastovią 
taiką įgyvendinti kliudo Sovietų Są- 
junga, pavergusi vidurinės bei ryti- 
nės Europos šalis, pavergtuosius pa- 
jungusi karinei pramonei ir nuolat 
grasinanti atominiu karu, Rašte siū- 
loma kelti Rusijai bylą už agresiją 
vidurio ir rytų Europoje, spausti, 
kad atitrauktų kariuomenę iš oku- 
puotų kraštų ir leisti ten laisvus rin- 
kimus. 


e Spalio 2-4 d. Romoje įvyko lie- 
tuvių Katalikų Mokslo Akademijos 
suvažiavimas, Be Italijoje gyvenan- 
čių paskaitininkų, kalbėjo prof. J. 
Eretas iš Šveicarijos, dr. E. Turaus- 
kas ir dr. S. Bačkis iš Prancūzijos. 


e LB garbės pirm. prel. Jonas 
Balkūnas pareiškė, kad tarp kitų 
tikslų Pasaulio Lietuvių Seimas “su- 
teiks stiprių impulsų bendruomenės 
organizacijos tolimesniam plitimui 
bei stiprėjimui, nes kai kuriuose 
kraštuose ji tik labai pamažu bręsta 
ir tvirtinasi". Prel. J. Balkūnas yra 
ir seimo organizacinio komiteto pir- 
mininkas. 


e Clevelando LB apygardos dra- 
mos konkurse 1000 dol. premiją. ga- 
vo Algirdas Landsbergis už dramą 
“Penki stulpai“. Premija įteikta spa- 
lio 13 d. Įteikimo proga Clevelande 
suvaidinta Vydūno “Ne sau žmonės''. 
Algirdas Landsbergis anksčiau yra 


“Daug planų, maža pinigų" (“Drau- 
go" 217 nr.). Detroitiškis V. Kut- 


kus pasisakė straipsniu “Atstovai 
Bendruomenės Seiman“  (“Draugo" 
202 nr.). 


LB gyvybės problema yra jos dar- 
buotojų kadrų problema: ten, kur 
atsiranda veikėjų su iniciatyva, su 
atsidėjimu ir su pasiryžimu, ir LB 
reikalas darosi gyvas; kur jų stin- 
ga — ir LB merdi arba snaudžia. 

LB darbas priklauso daugiausia 
kultūrinei sričiai, tad jis susiduria 
ir su specifiniais sunkumais: kultū- 
rinė sritis, prof. St. Šalkauskio žo- 
džiais, sunkiau teprieinama, nes ji 
“reikalauja. daugiausia = kultūrinio 
subrendimo, iniciatyvos ir kūrybinio 
užsimojimo", Užtat ši darbo sritis iš- 
skirtinai taip pat svarbi. LB darbuo- 
tojai yra pasiėmę ant savo pečių di- 
delę ir sunkią naštą. Tad garbingai 
ją neškime iki galo, kad galėtume 
pasakyti: padarėme, ką galėjome, 
tepadaro kiti geriau. 

St. Barzdukas 


laimėjęs “Draugo" premiją už ro- 


maną “Kelionė"'. 


e Spalio 20 d. Čikagoje, lietuvių 
jėzuitų naujuosiuose namuose atida- 
ryta Čiurlionio Meno Galerija ir pir- 
moji paroda. Iškilmė pradėta koncer- 
tu, kurio programą išpildė smuik. 
A. Paukštis, akompanuojant Vl. Ja- 
kubėnui. Kalbėjo kons. P, Daužvar- 
dis, dail. A. Rūkštelė, dail. Z. Kolba, 
prof. A. Varnas ir kt. Galerijos stei- 
gėjų tikslas yra telkti geriausius lie- 
tuvių dailininkų darbus ir juos iš- 
saugoti Lietuvai. šiuo metu galerija 
turi įsigijusi tik 17 paveikslų. Bet 
mecenatų būrys auga ir ji pasipildo 
naujais darbais. Galerijos atidarymo 
proga buvo nupirkti jai keli nauji 
paveikslai. Parodoje, kuri yra laiki- 
nė, iškabinta 104 darbai. Gaila tik, 
kad tarp jų nėra daugelio žymių 
lietuvių dailininkų. Iš šios parodos 
taip pat bus atrinkta galerijai nau- 
jų paveikslų. Čiurlionio Meno Gale- 
rijai vadovauti išrinkti dailininkai 
M. Šileikis ir A. Skupas. 


e Lietuvių Kunigų Vienybės meti- 
nis suvažiavimas šį rudenį įvyko rug- 
sėjo 26 d. Philadelphijoje. Svarstyta 
su pastoracija bei lietuvybe susiję 
reikalai. Dalyvavo apie 50 kunigų. 
Kunigų Vienybės pirmininku perrink- 
tas kun. J. Čepukaitis. 


e Spalio 26 d. Bostone tautininkų 
namuose atidaryta Viktoro Vizgirdos 
kūrinių paroda. Dailininkas išstatė 
aliejinės tapybos ir iš vitražinės sri- 
ties darbų. Parodą suruošė studentai 
santariečiai. 


e "Aidų" redakcijos posėdis įvyko 
spalio 13 d. Brooklyne. Dalyvavo A. 
Vaičiulaitis, J. Girnius, A. Nyka Ni- 
liūnas ir L. Andriekus. Numatyta 
medžiaga ateinančiam pusmečiui ir 
pasiskirstyta darbais. 


e Vincui Krėvei pagerbti leidžia- 
Mas specialus “Aidų" numeris. Ja- 
me bus įdomios medžiagos apie ra- 
šytoją, daug nuotraukų iš jo gyveni- 
mo ir rinktinės kūrybos iš jo ne- 
skelbtų raštų. Numeris išeis šiemet 
lapkričio mėnesį. šiemet suėjo 75 m. 
nuo rašytojo gimimo. 


"Aidų" redakcija visados kreipia 
dėmesį į skaitytojų nuomones, iš- 
reikštas laiškuose. Ji ir toliau, di- 
džiai brangindama skaitytojų žodį, 
kviečia atvirai pasidalyti mintimis 
visais iš žurnalo medžiagos išplau- 
kiančiais klausimais bei įspūdžiais. 
Svarbesni pasisakymai bus skelbia- 
mi “Pastabų" skyriuje. 

LITERATŪRĄ 


Mėnesinis kultūros žurnalas “Aidai", leidžiamas pranciškonų, pamečiui skiria po vieną $500.00 premiją už 


1. 


ar dramą. 


vertinimo komisijos geriausiu pripažintą grožinės literatūros ir mokslo veikalą. šiuo skelbiama jos taisykiės: 


1957 metais ketvirtą kartą premija bus skiriama už grožinę literatūrą: poeziją, noveles, apysakas, romaną 


Premijos komisija vertins 1956-1957 m. viešumoj pasirodžiusius grožinės literatūros kūrinius ir tais metais 


Eileraščių rinkinys, skiriamas premijai, turi sudaryti nemažiau 32 puslapių knygą, jeigu ji būtų išspausdinta. 


I d. Siųsti “Aidų" redakcijos adresu: Ant. Vaičiulaitis, 


Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 


25 dol. 


K. Tuskenis, Detroit, Mich. 


Administracijos adresas — Aidai 
680 Bushwick Ave., Brooklyn 21, N. Y. 


2. Už komisijos geriausiu pripažintą veikalą skiriama premija nebus skaldoma tarp atskirų autorių. 
32 
parašytus, bet dėl dabartinių sąlygų negalėjusius būti išspausdintais. 
nebus vertinami. 
4. 
Novelių ar apysakų rinkinys turi būti nemažiau kaip 100 puslapių dydžio spausdintos knygos. 
5. Paskutinė data kūriniams įteikti 1958 metų vasario 
304 Anacostia Rd., S. E., Washington 19, D. C. 
6. 
ištisai spausdinti per “Aidus". 
7. Vertinimo komisijos sąstatas bus paskelbtas vėliau. 
“AIDŲ" PREMIJŲ FONDUI AUKOJO; 
Kun. dr. T. Narbutas, Brooklynas ..... 
“AIDŲ" GARBEĖS PRENUMERATORIAI: 
Dr. V. Adomavičius, Akron, Ohio 
“AIDŲ" RĖMĖJAI: 
J. Matukas, Hinsdale, III.; 
Redaguoja — Antanas Vaičiulaitis 
Redakcijos nariai — T. Leonardas Andriekus, 


Oo. F. M., Juozas Girnius, Alfonsas Nyka-Niliūnas 
Meninė priežiūra — Telesforas Valius 


Leidžia — Tėvai Pranciškonai 


Dailininko adresas — Telesforas Valius, 
84 Pine Crest Rd., Toronto, Ont., Canada 


Redakcijos adresas — Antanas Vaičiulaitis, 
304 Anacostia Rd. S. E., Washington 19, D. C. 


Premijos komisijai neatsiųysti kūriniai 


" 


